February 2019 – Haftha\nސީފުޑަށް އެލާޖީވެ، ހާލު ސީރިއަސްވި ޒުވާނާ މަރުވެއްޖެ\nސީފުޑް ކައިގެން އެލާޖީވެ، ހާލު ސީރިއަސްވި ފާތިމަތު ހަނާ އަސްއަދު މަރުވެއްޖެއެވެ.\nރައްޔިތުންގެ މަޖިލީހުގެ ގއ. ދާންދޫ ދާއިރާގެ މެމްބަރު، އަހުމަދު އައްސަދުގެ ދަރިފުޅު ހަނާ، 24، ގެ ހާލު ގޯސްވީ މިދިޔަ ހަފްތާގެ ތެރޭގައި ސީފުޑް ހުރި އެއްޗެއް ރެސްޓޯރަންޓަކުން ކޭ ފަހުންނެވެ.\nއޭނާ މިއަދު މަރުވީ އޭޑީކޭ އައިސީޔޫގައި ފަރުވާ ދެމުންދަނިކޮށެވެ. އެގޮތުން އެލާޖީގެ ސަބަބުން ހަނާގެ ސިކުނޑީގެ ސެލްތަކަށް އޮކްސިޖަން ފޯރުކޮށް ނުދެވި، އެ ސެލްތައް ހުއްޓުނުއިރު، ވޭތުވެދިޔަ ދުވަސްތަކުގައި އޭނާ އޮތީ ވެންޓިލޭޓަރުގެ އެހީގައެވެ.\nއަދި މީގެ ތިން ދުވަސް ކުރިން އޭޑީކޭގެ ޑޮކްޓަރުން ހަނާއަށް އުއްމީދު ކަނޑާލި ކަމަށް ވެސް އާއިލާގެ ފަރާތުން ބުނެއެވެ. ހަނާ ސީފުޑަށް އެލާޖިކްވިއިރު، އޭނާގެ ބައްޕަ އައްސަދު ބުނާގޮތުގައި ހަނާ އަކީ އަބަދުވެސް ސީފުޑަށް އެލާޖިކްވާ ކުއްޖެކެވެ.\nހަނާ އަސްއަދުގެ ކަށު ނަމާދު އޮންނާނީ މިރޭ ފަތިސް ނަމާދަށްފަހު އާސަހަރާ މިސްކިތުގައެވެ.\nAuthor މުޙައްމަދު އިބްރާހިމްPosted on February 28, 2019 Categories ޚަބަރު\nޖޭޕީގެ ނައިބް ރައީސް ކަމުން މައުސޫމް އިސްތިއުފާ ދެއްވައިފި\nޖުމްހޫރީ ޕާޓީގެ ނައިބް ރައީސް ޑރ. އަބްދުﷲ މައުސޫމު މިއަދު އެ މަގާމުން އިސްތިއުފާ ދެއްވައިފި އެވެ. މައުސޫމް ޖޭޕީގެ ނައިބު ރައީސް ކަމުން އިސްތިއުފާ ދެއްވިކަން ހާމަ ކުރެއްވީ ކުރެއްވި ޓްވީޓެއްގަ އެވެ.\nރާއްޖެއިން ސިންގަޕޫރަށް ކަނޑައަޅުއްވާފައި ހުންނަވާ ސަފީރުކަމުގެ މަގާމަށް މައުސޫމް، ރައީސް އިބްރާހީމް މުހައްމަދު ސޯލިހް ވަނީ އައްޔަން ކުރައްވައި، ސަފީރު ކަމުގެ ފަތްކޮޅު ވެސް އަރުވާފައެވެ.\nމައުސޫމް ކުރެއްވި ޓުވީޓުގައި ވިދާޅުވީ، ރާއްޖެއިން ބޭރުގައި ހުރެގެން ޕާޓީގެ ނައިބް ރައީސްގެ މަސްސޫލިއްޔަތު އެންމެ އެދެވޭގޮތުގައި އަދާކުރަން ދަތިވާނެ ކަމަށެވެ.\nއަދި ކޯލިޝަން ސަރުކާރެއްގައި، ސަފީރެއްގެ މަގާމާއި ހަވާލުވެހުންނަ މީހަކީ ކޯލިޝަންގެ ވަކި ޕާޓީއެއްގެ އިސް މަގާމެއް އަދާކުރާ މީހެއްނަމަ މަސްލަހަތު ފުށު އެރުމުގެ ފުރުސަތު ވެސް އޮންނާނެ ކަމަށާއި އިސްތިއުފާދެއްވި މައިގަނޑު ސަބަބަކީވެސް އެއީ ކަމަށެވެ.\nޓްވީޓުގައި މައުސޫމް އިތުރަށް ވިދާޅުވެފައިވަނީ، ޖޭޕީގެ ލީޑަރު ގާސިމް އިބްރާހިމާއި ޕާޓީ ކައުންސިލާއި ޕީޖީ ގްރޫޕާއި، ކޮމިޓީތަކާއި، ގޮފިތަކުގެ މެމްބަރުންނަށް އަދި ޖޭޕީ ސެކެޓްރިއޭޓުން ދެއްވި އެއްބާރު ލުމަށް ޝުކުރު ދަންނަވާ ކަމަށެވެ.\nއިނގިރޭސިވިލާތުގެ ބާމިންހަމް ޔުނިވަސިޓީން ޑޮކްޓާ އޮފް ފިލޯސޮފީ ފުރިހަމަކުރައްވާފައިވާ ޑރ މައުސޫމް މީގެކުރިން ވަނީ ޓޫރިޒަމް މިނިސްޓަރު ކަމާއި އެންވަޔަރަންމަންޓް މިނިސްޓަރު ކަމާއި ރައްޔިތުންގެ މަޖިލީހުގެ ކެލާ ދާއިރާގެ މެންބަރުކަމާއި ދިވެހި ރައްޔިތުންގެ ޕާޓީ (ޑީއާރްޕީ)ގެ ނައިބް ލީޑަރު ކަން ވަނީ އަދާކުރައްވާފަ އެވެ.\nAuthor މުޙައްމަދު އިބްރާހިމްPosted on February 28, 2019 Categories ޚަބަރުTags ޑރ. އަބްދުﷲ މައުސޫމް, ޖުމްހޫރީ ޕާޓީ\nސަފާރީއަކުން ޑައިވިންއަށް ފޭބި ފަތުރުވެރިއަކު މަރުވެއްޖެ\nގއ. ވިލިނގިލި ކައިރީގައި އޮތް ސަފާރީ އަކުން ޑައިވިނަށް ފޭބި ފަތުރުވެރިޔަކު މަރުވެއްޖެއެވެ.\nފުލުހުން ބުނީ، މިއަދު މެންދުރު 12:05 ހާއިރު ސަފާރީއަކުން ގއ. ކުރެއްދޫ ކަނޑުއޮޅިއަށް ސަފާރީއަކުން ޑައިވިންއަށް ފޭބި އުމުރުން 50 އަހަރުގެ ޗައިނާ ފަތުރުވެރިއަކު ހާލު ގޯސްވެގެން އެ އަތޮޅު ހޮސްޕިޓަލަށް ގެންގޮސްފައިވާ ކަމަށެވެ. އަދި އޭނާއަށް ފަރުވާ ދެމުންދަނިކޮށް މަރުވެފައިވާ ކަމަށް ފުލުހުން ބުނެއެވެ.\nޑައިވިން އަށް ފޭބި ފަތުރުވެރިއަކު މިއަދު މަރުވިއިރު، މިއަހަރުގެ މިހާތަނަށް ވެސް ރާއްޖެ އައިސް އުޅެނިކޮށް މޫދުގައި މަރުވި ފަތުރުވެރިން ގިނައެވެ.\nއެގޮތުން މީގެ ތިން ދުވަސް ކުރިން، އއ. ކުރަމަތި އައިލެންޑް ރިސޯޓުގައި ވެސް ފަތުރުވެރިއަކު ވަނީ ގެނބިގެން މަރުވެފައެވެ. އެ ހާދިސާގައި މަރުވީ 60 އަހަރުގެ ޖަރުމަނު އަންހެނެކެވެ.\nޕީޖީ ބިޝާމްގެ އިތުބާރު ނެތް ކަމުގެ މައްސަލަ ނަގައިފި\nޕްރޮސިކިއުޓާ ޖެނެރަލް އައިޝަތު ބިޝާމްގެ މައްޗަށް ހުށަހެޅި އިތުބާރު ނެތް ކަމުގެ މައްސަލަ އަނެއްކާ ވެސް އަނބުރާ ނަންގަވައިފިއެވެ.\nޕީޖީ ބިޝާމްގެ އިތުބާރު ނެތް ކަމުގެ މައްސަލަ މަޖިލީހަށް ވެއްދުމަށްފަހު އަނބުރާ ނެގި މިއީ ދެވަނަ ފަހަރެވެ. ދެ ފަހަރު ވެސް ޕީޖީގެ އިތުބާރު ނެތްކަމުގެ މައްސަލަ މަޖިލީހަށް ވެއްދީ ތިނަދޫ ދެކުނު ދާއިރާގެ މެންބަރު، އަބްދުﷲ އަހުމަދު (އަބްޅޯ)އެވެ.\nއެގޮތުން ޕީޖީގެ އިތުބާރު ނެތް ކަމުގެ މައްސަލަ މިދިޔަ އަހަރުގެ ނޮވެމްބަރު މަހުގެ ތެރޭގައި މަޖިލީހަށް ހުށަހެޅުއްވުމަށްފަހު، މައްސަލަ އިސްލާހު ކުރަން ކަމަށް ބުނެ އެ މައްސަލަ އަނބުރާ ނެންގެވިއެވެ. އަދި އެންމެ ފަހުން އެ މައްސަލަ އަލުން ހުށަހަޅުއްވާފައިވަނީ މިމަހުގެ2ވަނަ ދުވަހުއެވެ.\nމަޖިލީހުގެ މީޑިއާ ޑިރެކްޓަރު ހަސަން ޒިޔާއު މިއަދު ވިދާޅުވީ މިނިވަން މުއައްސަސާތަކާ ބެހޭ ކޮމިޓީއަށް ހުށަހަޅާފައިވާ ޕީޖީގެ އިތުބާރު ނެތްކަމުގެ މައްސަލަ އެ މައްސަލަ ހުށަހެޅުއްވި މެންބަރު މިހާރު އަނބުރާ ނަންގަވާފައިވާ ކަމަށެވެ.\nAuthor މުޙައްމަދު އިބްރާހިމްPosted on February 27, 2019 Categories ޚަބަރުTags ރައްޔިތުންގެ މަޖިލިސް, ޕީޖީ އޮފީސް, ޕްރޮސިކިއުޓާ ޖެނެރަލް އައިޝަތު ބިޝާމް\nމިނިވަން މުއައްސަސާާތަކުގެ ކޮމެޓީގެ އާ މުގައްރިރަކަށް ރިޔާޒު!\nރައްޔިތުންގެ މަޖިލީހުގެ މިނިވަން މުއައްސަސާތަކުގެ ކޮމެޓީގެ މުގައްރިރަކަށް ހުންނެވި ރޮޒައިނާ އާދަމް އެކޮމެޓީން ނަން ނެގުމުން، އެ ކޮމެޓީގެ އާ މުގައްރިރަކަށް ވިލުފުށީ ދާއިރާގެ މެންބަރު ރިޔާޒު ރަޝީދު އައްޔަނު ކުރައްވައިފިއެވެ.\nމިނިވަން މުއައްސަސާތަކާ ބެހޭ ކޮމެޓީގެ އާ މުގައްރިރަކަށް ރިޔާޒު އައްޔަންކުރެއްވީ އޭނާ ކުރިން ހުންނެވި ޕީޕީއެމްއާއި އޭނާ މިހާރު ނިސްބަތްވާ ޖުމްހޫރީ ޕާޓީގެ މެންބަރުން ވޯޓާއެކު ޖުމްލަ ހަތް ވޯޓުންނެވެ.\nއެ ކޮމެޓީގައި ޖުމްލަ 11 މެންބަރުން ތިއްބަވާއިރު، ދެން ތިއްބަވަނީ އެމްޑީޕީގެ ތިން މެންބަރުންނާއި އެމްޑީއޭގެ މެންބަރެކެވެ.\nރޮޒެއިނާގެ ނަން އެ ކޮމެޓީން މިއަދު ނެގިއިރު، ޕީޕީއެމްގެ ފަރާތުން އޭނާ މުގައްރިރުކަމުން ވަކިކުރަން އޮތީ ހުށަހަޅައިފައެވެ.\nޕީޕީއެމުން އެގޮތަށް ހުށަހެޅީ ރައީސް އަބްދުﷲ ޔާމީންގެ މައްޗަށް މަނީ ލޯންޑަރިންގެ ދައުވާކޮށް، ޝަރީއަތް ނިމެންދެން ހައްޔަރުކުރި މައްސަލައިގައި ޕްރޮސިކިއުޓާ ޖެނެރަލް (ޕީޖީ) އާއި އާއިޝަތު ބިޝާމް އަދި އެކްޓިން ޕޮލިސް ކޮމިޝަނަރު މުހައްމަދު ހަމީދު ރައްޔިތުންގެ މަޖިލިހުގެ މިނިވަން މުއައްސަސާތަކާ ބެހޭ ކޮމިޓީ އަށް ހާޒިރުކުރަން ހުށަހެޅި މައްސަލަ ނުބަލަން ރޮޒައިނާ ނިންމެވުމުންނެވެ.\nއެ މައްސަލަ ނުބަލަން ނިންމެވި ސަބަބެއް ކަމަށް ރޮޒައިނާ ވިދާޅުވެފައިވަނީ، އެއީ ޝަރީއަތުގައި އޮތް މައްސަލައަކަށް ވުމުން ކަމަށެވެ.\nރޮޒައިނާގެ ބަދަލުގައި އެ ކޮމެޓީއަށް އެމްޑީޕީން ކަނޑައެޅީ މެދު ހެންވޭރު ދާއިރާގެ މެމްބަރު އަލީ އާޒިމެވެ.\nAuthor މުޙައްމަދު އިބްރާހިމްPosted on February 27, 2019 Categories ޚަބަރުTags ރައްޔިތުންގެ މަޖިލިސް, ރިޔާޒު ރަޝީދު, ރޮޒައިނާ އާދަމް, މަޖިލިސް ކޮމެޓީ, މިނިވަން މުއައްސަސާތަކުގެ ކޮމެޓީ\nރައުޝަންގެ މަރާ ގުޅިގެން ހަ މީހަކަށް ދައުވާ އުފުލައިފި\nހަދަމުންދިޔަ އިމާރާތަކުން ވެއްޓުނު ސިމެންތި ބަސްތާއެއް ދަށުވެ މަރުވި، ރައުޝާން ޖިއާންގެ މަރުގެ މައްސަލާގައި ހަ މީހަކަށް ދައުވާކޮށް، ކްރިމިނަލް ކޯޓަށް ފޮނުވައިފިއެވެ.\nބަނގުލަދޭޝްއަށް ނިސްބަތްވާ އުމުރުން އެންމެ ހަތް އަހަރުގެ ރައުޝާން ޖިއާންގެ ބޮލަށް ސިމެންތި ބަސްތާއެއް ވެއްޓުނީ މާލޭގައި ޑަބްލިޔު ކޮންސްޓްރަކްޝަން އިން ހަދަމުންދިޔަ އިމާރާތަކުންނެވެ. އެ ހާދިސާގައި ލިބުނު ޒަހަމްތަކަށް ފަރުވާ ދެނިކޮށް ޖިއާން މަރުވީ އައިޖީއެމްއެޗްގެ އައިސީޔޫގައި ފަރުވާދެމުން ދަނިކޮށް މިދިޔަ ޑިސެމްބަރު މަހުގެ 16 ވަނަ ދުވަހުއެވެ.\nއެ މައްސަލާގައި ހަ މީހަކަށް ދައުވާކޮށް މިއަދު ޕްރޮސިކިއުޓާ ޖެނަރަލް އޮފީހުން ނެރުނު ބަޔާނެއްގައި ބުނީ އެ މައްސަލާގައި ދައުވާ އުފުލާފައިވަނީ ހަތަރު އިންޑިއާ މީހަކަށާއި ދެ ދިވެއްސަކަށެވެ. އިންޑިއާ މީހުންނަކީ އެ ތަނުގައި މަސައްކަތް ކުރަން އުޅުނު މީހުންނެވެ.\nއެ މީހުންނަކީ ރައްޖާވް އަލީ އާއި މުތުމަނި ރަމަޗަންދުރަން އާއި ކެޝަރިލަލް ޗައުހަން އަދި ގުލަމް މަހަމަދެވެ.\nސިމެންތި ބަސްތާތައް އުފުލި ވިންޗް އޮޕަރޭޓްކުރި ރައްޖާވްގެ މައްޗަށް އުފުލީ މީހަކު މަރުވެދިޔުމުގައި ފަރުވާ ކުޑަ އަމަލެއް ހިންގުމުގެ ކުށުގެ ދައުވާއެވެ. ދައުވާގައި ބުނެފައިވާ ގޮތުން، ސިމެންތި ބަސްތާއެއް ވެއްޓުނީ ރައްޖާވްއަށް ވިންޗް ލައިނަށް މާބޮޑަށް ދޫދެވުމުގެ ސަބަބުންނެެވެ. އެ ކުށް ސާބިތުވެއްޖެނަމަ ހަ އަހަރުގެ ޖަލު ހުކުމެއް އަންނާނެއެވެ.\nމުތުމަނިގެ މައްޗަށް ވެސް ކުރަނީ މީހަކު މަރުވެދިއުމުގައި ފަރުވާކުޑަ އަމަލެއް ހިންގުމުގައި ބައިވެރިވުމުގެ ކުށުގެ ދައުވާއެވެ. އެގޮތުން ދައުވާގައި ބުނެފައިވާ ގޮތުން މުތުމަނިއަކީ ރައްޖާވްއަށް ސިމެންތި ބަސްތާތައް މައްޗަށް ނެގުމަށް އެންގި މީހާއެވެ. އަދި ރައްޖާވްއަކީ ވިންޗް އޮޕަރޭޓްކުރަން ހަވާލުވެފައިވާ ފަރާތް ނޫންކަން އެނގިހުރެ މުތުމަނި ވަނީ އެކަން ކުރުމަށް ރައްޖާވްއަށް އަންގާފައި ކަމަށް ޕީޖީގެ ބަޔާނުގައި ބުނެފައިވެއެވެ. އެ ދައުވާ ސާބިތުވެއްޖެނަމަ ތިން އަހަރާއި ދެ މަހާއި 12 ދުވަހުގެ ޖަލު ހުކުމެއް އޭނާއަށް އަންނާނެއެވެ.\nކެޝަރިލަލް އާއި ގުލަމްގެ މައްޗަށް ކުރަނީ ކުރިމަތިވެދާނެކަން އެނގޭ ނުރައްކަލެއްގެ އިންޒާރު، އެކަށީގެންވާ ސަބަބެއް ނެތި ނުރައްކަލެއްގައިވާ މީހާއަށް ނުދިނުމުގެ ކުށުގެ ދައުވާއެވެ. އެގޮތުން ސިމެންތި ބަސްތާތައް ސަވާޖީއަށް ބަރުކުރުމުގައި އުޅުނު އެ ދެ ދެމީހުން ވެސް އެތަނުގައި މަސައްކަތްކުރާކަމާއި، އެމަސައްކަތުގެ ސަބަބުން ނުރައްކަލެއް ކުރިމަތިވެދާނެކަން ރައުޝަން އާއި އޭނާގެ މަންމަ ފަރުޒާނާ ހޮސައިންއަށް އަންގާފައިނުވާ ކަމަށް ބަޔާނުގައި ބުނެފައިވެއެވެ.\nއެ ކުށް ސާބިތުވެއްޖެނަމަ އެ ދެ މީހުންގެ މައްޗަށް އެއް އަހަރާއި ހަ މަހުގެ ޖަލު ހުކުމެއް އަންނާނެ އެވެ.\nދައުވާ އުފުލި ދެ ދިވެހިންނަކީ ދައުވާ އުފުލި ދެ ދިވެހިންނަކީ ޑަބްލިއު ކޮންސްޓްރަކްޝަންގެ ސީނިއާ ސައިޓް ސުޕަވައިޒަރު، ދަފްތަރު ނަންބަރު 8424، މޫސާ ހަސަން އާއި އެ ކުންފުނީގެ މެނޭޖިން ޑިރެކްޓަރު ދަފްތަރު ނަންބަރު 7198 އާދަމް ޝަފީގެވެ. އެ ދެ މީހުންގެ މައްޗަށް އުފުލާފައިވަނީ މީހަކު މަރުވިކަމުގެ އިހުމާލުގެ އަމަލެއް ކުރުމުގެ ކުށުގެ ދައުވާއެވެ.\nމޫސާ ހަސަން އާއި އާދަމް ޝަފީގުގެ މައްޗަށް ދައުވާކުރާ ކުރަނީ، އެ ދެ ފަރާތުގެ ބެލުމުގެ ދަށުން އިމާރާތުގެ ބޭރުން ފަރީދީމަގަށް ޖަމާކޮށްފައި ހުރި ހިލަ ބަސްތާތަކާއި، ސިމެންތި ބަސްތާތައް ސަވާޖީއެއް ބޭނުންކޮށްގެން ވިންޗުގެ އެހީގައި ނުވަ ވަނަ ފަންގިފިލާއަށް އެރުވުމުގެ މަސައްކަތް ކުރިއިރު، ސަލާމަތީގޮތުން އަޅަންޖެހޭ ފިޔަވަޅުތަކަށް އިހުމާލުވެފައިވުމުގެ ސަބަބުންނެވެ.\nއެ ކުށް ސާބިތުވެއްޖެނަމަ އެ ދެ މީހުންގެ މައްޗަށް އެއް އަހަރާއި ހަތް މަހާއި ހަ ދުވަހުގެ ޖަލު ހުކުމެއް އަންނާނެއެވެ.\nAuthor މުޙައްމަދު އިބްރާހިމްPosted on February 27, 2019 Categories ޚަބަރުTags ރައުޝާން ޖިއާން, ޕީޖީ އޮފީސް\nނުރަސްމީ ދަތުރުފުޅެއްގައި ރައީސް ސިންގަޕޫރަށް ފުރާވަޑައިގެންފި\nރައީސް އިބްރާހިމް މުހައްމަދު ސޯލިހާއި އެމަނިކުފާނުގެ އަނބިކަނބަލުން ފަޒްނާ އަހުމަދު މިއަދު ސިންގަޕޫރަށް ފުރާވަޑައިގެންފިއެވެ.\nރައީސް އޮފީހުން ބުނީ ރައީސްގެ ދެކަނބަލުން ސިންގަޕޫރަށް ކުރައްވާ މި ދަތުރުފުޅަކީ ނުރަސްމީ ދަތުރުފުޅެއް ކަމަށެވެ. ނަމަވެސް ދަތުރުފުޅުގެ ތަފްސީލެއް ދީފައެއް ނުވެއެވެ.\nރައީސް ވަނީ މިދިޔަ މަހުގެ ތެރޭގައި ވެސް ނުރަސްމީ ދަތުރުފުޅަކަށް ސްރީ ލަންކާއަށް ވަޑައިގެންފައެވެ.\nރާއްޖޭގެ ވެރިކަމާ ހަވާލުވެވަޑައިގެންނެވި ފަހުން ރަސްމީ ދަތުރުފުޅެއްގައި ރައީސް އެންމެ ފުރަތަމަ ވަޑައިގަތީ އަވަށްޓެރި އިންޑިއާއަށެވެ. އެއަށްފަހު އެކުވެރި އަރަބް އިމާރާތް (ޔޫއޭއީ) އާއި ލަންކާއަށް ވެސް ވަނީ ރަސްމީ ދަތުރުފުޅެއް ކުރައްވައިފައެވެ.\nAuthor މުޙައްމަދު އިބްރާހިމްPosted on February 27, 2019 Categories ޚަބަރު\nޔާމީނަށް ކުރާ ދައުވާ އަނބުރާ ގެންދިއުމަށް ގޮވާލާ ގަރާރެއް މަޖިލިހަށް\nކުރީގެ ރައީސް އަބްދުﷲ ޔާމީން އަބްދުލްގައްޔޫމްގެ މައްޗަށް އުފުލާފައިވާ މަނީ ލޯންޑަރިންގެ ދައުވާ އަނބުރާ ގެންދިއުމަށް އެދި ރައްޔިތުން މަޖިލީހަށް ގަރާރެއް ހުށަހަޅައިފިއެވެ.\nޝަރީއަތް ނިމެންދެން ރިމާންޑް ޖަލެއްގައި ޔާމީން ބަންދުކުރަން ކްރިމިނަލް ކޯޓުން އަމުރުކުރީ، އެކޯޓަށް ހުށަހަޅާފައިވާ އެމަނިކުފާނުގެ އެމްއެމްޕީއާރްސީގެ މަނީ ލޯންޑަރިން މައްސަލައިގައި ހެކީންނަށް ނުފޫޒު ފޯރުވައި ރިޝްވަތު ހުށަހަޅުއްވަން މަސައްކަތް ކުރައްވާ ކަމަށް ބުނެ ޕްރޮސިކިއުޓަ ޖެނެރަލްގެ އޮފީހުން ތުހުމަތުކޮށްފައިވާތީ އެވެ.\nއެ އަމުރާއެކު ރައީސް ޔާމީން މިވަގުތު ވެސް ހުންނެވީ މާފުށީ ޖަލުގައެވެ.\nރައީސް ޔާމީންގެ މައްޗަށް އުފުލާފައިވާ ދައުވާ އަނބުރާ ގެންދިއުމަށް ގޮވާލާ ނައިފަރު ދާއިރާގެ ޕީޕީއެމްގެ މެންބަރު އަހުމަދު ޝިޔާމް ހުށަހެޅުއްވި ގަރާރުގައި ވަނީ، ރައީސް ޔާމީން ހައްޔަރުކޮށްފައިވަނީ ގާނޫނުއަސާސީއާ ހިލާފަށް އިންސާފުން އެއްކިބާވެ ސިޔާސީ ބޭނުމަށްޓަކާ ގަބޫުލުކުރެވޭކަމަށެވެ.\nއަދި އެ މައްސަލައަކީ ސިޔާސީ ނުފޫޒުތަކެއްގެ ތެރެއިން ޕްރޮސެކިއުޓަރު ޖެނެރަލްގެ ފަރާތުން ހިންގި ޖިނާއީ ދައުވާއެއް ކަމަށާއި ރާއްޖޭގެ މިހާރު ހުރި ހަމައެކަނި އިދިކޮޅު ލީޑަރު ހިފާ ހައްޔަރު ކުރުމަކީ ކުރިއަށް އޮތް ރައްޔިތުންގެ މަޖިލީހުގެ އިންތިހާބަށް ނުފޫޒު ފޯރުވުމުގެ މަގްސަދުގައި ޑިމޮކްޓްރެޓިކް ހަމަތަކާއި އުސޫލްތަކާއި ހިލާފަށް ހިންގާ ނާތަހުޒީބީ އަމަލެއްކަމަށް ވެސް ބުނެފައިވެއެވެ.\nއަދި ހެކި ފޮރުވުމުގެ ގޮތުން ޔާމީން އެއްވެސް ކަމެއް ކުރައްވާފައި ނުވާކަން ފާހަގަކުރައްވާ އެ ގަރާރުގައި ބުނެފައިވަނީ، ހެއްކަށް ނުފޫޒު ފޯރުވުމުގެ ތުހުމަތުގައި ޔާމީން ހައްޔަރު ކުރުމަކީ މިދިޔަ އަހަރުގެ ރިޔާސީ އިންތިހާބުގައި 96،000 އަށް ވުރެ ގިނަ ރައްޔިތުންގެ ތާއީދު އޮތް ލީޑަރުގެ އަބުރު ނަގާލުމަށާއި ޑިމޮކްރަސީގެ އެންމެ މުހިންމު އެއް އަސާސް ކަމަށްވާ އިދިކޮޅު ސިޔާސީ ހަރަކާތްތައް ހުއްޓުވުން ކަމަށެވެ.\nމީގެ އިތުރުން، ޕްރޮސެކިއުޓާ ޖެނެރަލްގެ އޮފީހުން ޔާމީންގެ މައްޗަށް އުފުލި ދައުވާ އަކީ އެމަނިކުފާނަށް އޮތް ތާއީދު ނެތިކޮށްލުމުގެ ނިޔަތުގައި ހިންގާ ބޮޑު ޖަރީމާއެއް ކަމަށް ވެސް ޝިޔާމްގެ ގަރާރުގައިވެ އެވެ.\n“ޕްރޮސެކިއުޓަރު ޖެނެރަލްގެ ފަރާތުން ކުރީގެ ރައީސް އަބްދުﷲ ޔާމިންގެ މައްޗަށް ސިޔާސީ ގޮތުން ދައުވާ ކުރަންފޮނުވާފައިވާ މައްސަލަ އަނބުރާގެނެސް މުރާޖާ ކޮށްދެއްވުމަށް އެދި ޕްރޮސެކިއުޓަރު ޖެނެރަލް އަށް އިލްތިމާސްކޮށް، މަޖިލީހުގެ ގަވާއިދުގެ 142 ވަނަ މާއްދާގެ ދަށުން ހުށަހަޅާ ގަރާރެއް،” މެންބަރު ޝިޔާމް ހުށަހެޅުއްވި އެގަރާރުގައި ވެއެވެ.\nޔާމީންގެ މައްޗަށް ދައުވާ އުފުލީ އެމްއެމްޕީއާރްސީގެ ބޮޑު ހިޔާނަތުގެ ފައިސާ، އެސްއޯއެފް މެދުވެރިކޮށް އެކި ފަރާތްތަކުގެ އެކައުންޓުތަކަށް ޖަމާކުރިއިރު، އޭގެ ތެރެއިން އެއް މިލިއަން އެމެރިކާ ޑޮލަރު ރައީސް ޔާމީންގެ ނަމުގައި އިސްލާމިކް ބޭންކްގައި ހުޅުވާފައިވާ އެކައުންޓަކަށް ޖަމާކުރުމުން އެ ފައިސާ ލޯންޑުކުރި މައްސަލައިގައެވެ.\nޝަރީއަތް ނިމެންދެން އެމަނިކުފާނު ހައްޔަރުކޮށްފައި ބެހެއްޓުމަށް ކްރިމިނަލް ކޯޓުން ކުރި ހުކުމްގެ އިސްތިއުނާގެ މައްސަލަ އެމަނިކުފާނުގެ ފަރާތުން މިހާރު ހައިކޯޓަށް ހުށަހަޅާފައިވައިރު އެ ކޯޓުން ވަނީ އެ މައްސަލަ ބަލައިގެންފައެވެ.\nއަބްދުއްރަހީމް އޭސީސީ އަށް ހާޒިރުކޮށް ސުވާލުކޮށްފި\nޕީއެންސީގެ ވަގުތީ ރައީސް އަދި ރައްޔިތުންގެ މަޖިލީހުގެ ފޮނަދޫ ދާއިރާގެ މެންބަރު އަބްދުއްރަހީމް އަބްދުﷲ (އަދުރޭ) އެންޓި ކޮރަޕްޝަން ކޮމިޝަން (އޭސީސީ) އަށް ހާޒިރުކޮށްފިއެވެ.\nއަބްދުއްރަހީމް މިއަދުގެ ވަގުތެއްގައި އޭސީސީއަށް ހާޒިރުކޮށް ސުވާލުކޮށްފައިވާކަން އޭސީސީން ވަނީ ކަށަވަރުކޮށްދީފައެވެ. ނަމަވެސް ބަލަމުންދާ މައްސަލައަކަށް ވާތީ އިތުރު މައުލޫމާތު ހިއްސާކޮށްފައެއް ނުވެއެވެ.\nމައުލޫމަތު ލިބިފައިވާ ގޮތުގައި އަބްދުއްރަހީމް އޭސީސީއަށް ހާޒިރުކޮށްފައި މިވަނީ އެމްއެމްޕީއާރްސީގެ ހިޔާނާތުގެ ފައިސާ ލިބިފައިވާ އެމްޑީޕީގެ ބޭފުޅުންނާއި ސަރުކާރުގެ ބޭފުޅުން އެނގިވަޑައިގަންނަވާ ކަމަށް ވިދާޅުވެފައިވާ ވާހަކަތަކާ ގުޅިގެންނެވެ.\nޕީޕީއެމްއާއި ޕީއެންސީގެ ބައެއް ބޭފުޅުންވަނީ ރައީސް އިބްރާހީމް މުހައްމަދު ސޯލިހަށް ވެސް އެމްއެމްޕީއާރްސީގެ ފައިސާ ލިބިވަޑައިގެންފައިވާ ކަމަށް ތުހުމަތުކުރައްވާފައެވެ.\nއެމްއެމްޕީއާރްސީގެ ހިޔާނާތުގެ މައްސަލަ އޭސީސީން ތަހުގީގުކޮށް މިމަހުގެ 14 ވަނަ ދުވަހު ނެރުނު ރިޕޯޓްގައި ވަނީ އެމްއެމްޕީއާރްސީގެ ފައިސާ ލިބުނު 155 މީހެއްގެ ނަން ހާމަކޮށްފައެވެ. ނަމަވެސް އެމްއެމްޕީއާރްސީގެ ހިޔާނާތުގައި އެމީހުންގެ ބައިވެރިވުން އޮތީ ކިހާ މިންވަރަކަށް ކަމެއް މިރިޕޯޓުން އެނގޭކަށް ނެތެވެ.\nAuthor .Posted on February 27, 2019 Categories ޚަބަރު\nއިންޑިއާގެ ހަނގުރާމަމަތީ ދެ މަތިންދާ ބޯޓު ވައްޓާލައި ޕައިލެޓަކު ހައްޔަރުކޮށްފި\nޕާކިސްތާނުގެ ވައިގެ ސަރަހައްދަށް ވަން އިންޑިއާގެ ދެ ހަނގުރާމަމަތީ މަތިންދާ ބޯޓު ވައްޓާލައި ޕައިލެޓަކު ހައްޔަރުކޮށްފައިވާކަމަށް ޕާކިސްތާނުގެ އަސްކަރިއްޔާއިން ބުނެފިއެވެ.\nމިކަން ޕާޚިސްތާނު އަސްކަރިއްޔާއިންވަނީ ކަށަވަރު ކޮށްދީފައިވާއިރު ޕާކިސްތާނުގެ ހަނގުރާމަމަތީ ތިން މަތިންދާބޯޓް، އިންޑިއާއިން ވެރިކަންކުރާ ކަޝްމީރުގެ ފަޅިއަށް ވަދެފައިވާކަމަށްވެސް ޚަބަރުތަށްވަނީ ފެތުރިފައެވެ.\nއިންޑިއާގެ ހަގުރާމަމަތި ދެ ބޯޓު ވައްޓާލައި ޕައިލެޓަކު އަތުލައިގެންފައިވާއިރު ވައްޓާލި ބޯޓްތަކުގެ ފޮޓޯތަކާއި ވީޑިއޯތައް ސޯޝަލް މީޑިއާގައި ދަނީ ފެތުރެމުންނެވެ. ޕާކިސްތާނު ސިފައިން ވައްޓާލި ދެ ބޯޓުގެ ތެރެއިން އެއްބޯޓުގެ ޕައިލެޓް ފިހިގެން މަރުވެފައި އޮތް މަންޒަރު ފޮޓޯތަކާއި ވީޑިއޯތަކުން ފެނެއެވެ.\nއިންޑިއާ އާއި ޕާކިސްތާނާއި ދެގައުމުގެ ގުޅުންގޯސްވެ މަޝްރަހު މިހާރު ހޫނުވެފައިމިވަނީ އިންޑިއާ އާއި ޕާކިސްތާނާއި ދެގައުމުގެ ގުޅޭ ކަޝްމީރު ސަރަހައްދުގެ އިންޑިއާއާ ވީ ފަޅީގައި މި މަހުގެ ސާދަ ވަނަ ދުވަހު އިންޑިއާގެ ކަޝްމީރު ސަރަހައްދުގައި ދިން ޓެރަރިސްޓް ހަމަލާގެ ފަހަތުގައިވާކަމަށް އިޢުތިރާފުވެފައިވާ ޖައިޝީ މުޙައްމަދު ނަމަކަށް ކިޔާ ހަނގުރާމަވެރި ޖަމާޢަތާއި އިންޑިއާގެ ސަލާމަތީ ބާރުތަކާ ދެމެދުހިގާދިޔަ ކުރިމަތިލުންތަކަކަށް ފަހުއެވެ.\nރޮއިޓަސްއިން ބުނެފައިވަނީ މި ކުރިމަތިލުންތަކުގައި ހަނގުރާމަވެރިންގެ ތިން މީހަކު މަރުވެފައިވާ ކަމަށާއި މީގެ ތެރޭގައި އިންޑިއާ ސިފައިންގެ އޮފިޝަލަކާއި ފުލުހުންގެ އޮފިޝަލަކު މަރުވެފައިވާކަމަށެވެ. މި މަހުގެ ސާދަވަނަ ދުވަހު ކަޝްމީރުގެ ޕުލްމަވާ ޑިސްޓްރިކްޓްގައި ދިން ވަރުގަދަ ޓެރަރިސްޓް ހަމަލާގައި އިންޑިއާ ސިފައިންގެ ސާޅީހަށްވުރެ ގިނަ މީހުން މަރުވެފައިވެއެވެ.\nމި ހަމަލާއަށްފަހު އިންޑިއާގެ ސަލާމަތީ ބާރުތަކުން މިހާތަނަށް ހިންގާފައިވާ ތަފާތު އޮޕަރޭޝަންތަކުގައި ވަނީ ޖަޢިޝީ މުޙައްމަދު ޖަމާޢަތަށް ނިސްބަތްވާ އަށް ހަނގުރާމަވެރިން މަރާލާފައެވެ. އަދި އިންޑިޔާގެ ސަލާމަތީ ބާރުތަކުން ވަނީ މި ޖަމާޢަތުގެ ހަނގުރާމަވެރިންގެ ތެރެއިން ފަންސާސް މީހުން ހައްޔަރުކޮށްފައެވެ. މީގެ އިތުރުން، އިންޑިއާއިން ވަނީ ކަޝްމީރުގައި ވަކިވެގަންނަން މަސައްކަތްކުރާ ޖަމާޢަތްތަކަކަށް ނިސްބަތްވާ ސަތޭކަ ފަސްދޮޅަސް މީހުން ވެސް ހައްޔަރުކޮށްފައެވެ.\nAuthor .Posted on February 27, 2019 Categories ދުނިޔެ


COVID 19 Ah Ihavandhoo In Test Kuri Faraaithah Nassi Kamah Member Vidhaalhuvejje — Ihavandhoo.com\nއިހަވަންދޫން ޓެސްޓްކުރި ފަރާތްތައް ނައްސި: މެމްބަރ\nކޮވިޑް-19 އަށް އިހަވަންދޫއިން މިހާތަނަށް ޓެސްޓްކުރި ފަރާތްތައް އެބައްޔަށް ނައްސި ވެފައިވާކަމަށް އިހަވަންދޫ ދާއިރާގެ ޢިއްޒަތްތެރި މެމްބަރ މުޙައްމަދު ޝިފާޢު ވިދާޅުވެއެޖެއެވެ.\nކާވިޔާ ބޯޓުން ދަތުރުކުރި އުލިގަމު މީހެއް ކޮވިޑް-19 އަށް ފައްސިވުމާއެކު ރައްޔިތުންގެ ރައްކާތެރިކަމަށްޓަކައި އިހަވަންދޫގައި ގިނަ ފިޔަވަޅުތަކެއް އަޅައި ރައްޔިތުންގެ އަސާސީ އަދި ޒަރޫރީ ބޭނުންތައް ފުއްދައި ދިނުމަށް ގިނަ ފިޔަވަޅުތަކެއް އަޅައިފައެވެ. އަދި ކާވިޔާ ބޯޓުން ދަތުރުކުރި ފަރާތްތައް ބައްޔަށް ޓެސްޓު ކުރުމަށް ސާމްޕަލް ނަގާފައިނުވާތީ ރައްޔިތުން ކަންބޮޑުވުން ފާޅުކުރި ހިނދު، މެންބަރުވަނީ ވަގުތު ޖެހުމުން ޓެސްޓު ކުރަންޖެހޭ ފަރާތްތައް ޓެސްޓު ކުރާނެކަމަށް ވިދާޅުވެފައެވެ.\nބޯޓުން ދަތުރުކުރި ފަރާތްތައް އެފަރާތްތަކުގެ ގެތަކުގައި އެކަހެރިކޮށް ބައިތިއްބާތާ 13 ވަނައަށް ވީދުވަހު (އެޕްރީލް 27 ވަނަ ދުވަހު)، އެހުރިހައި ފަރާތްތަކެއް ވަނީ ކޮވިޑް-19 އަށް ޓެސްޓް ކުރުމަށް ސާމްޕަލް ނަގައިފައެވެ. އަދި އެ ޓެސްޓުތަކުގެ ނަތީޖާ ކޮވިޑް-19 އަށް ނައްސި ވުމާއެކު ކަރަންޓީމުގެ މުއްދަތަށް 14 ދުވަސް ހަމަވުމުން އެއިރު އިހަވަންދޫގައި އަޅާފައިވާ ފިޔަވަޅުތަކަށް އޭޕްރީލް 30 ވަނަ ދުވަހުން ފެށިގެން ވަނީ ލުޔެއް ދީފައެވެ.\nނަމަވެސް ކާވިޔާ ބޯޓުން ދަތުރުކުރި ތަކަންދޫ3މީހަކު ކޮވިޑް-19 އަށް ފައްސިވެފައިވާކަމަށް މޭ 1 ވަނަ ދުވަހު އެޗް.ޕީ.އޭ އިން އެންގުމާ ގުޅިގެން މޭ2ވަނަ ދުވަހުން ފެށިގެން މޭ9އާ ހަމައަށް އަނެއްކާވެސް އިހަވަންދޫގައި ރައްޔިތުންގެ ރައްކާތެރިކަމަށްޓަކައި އިތުރު ފިޔަވަޅުތަކެއްވަނީ އަޅައިފައެވެ.\nއަދި ކާވިޔާ ބޯޓު މާލެއިން ފުރައިގެން އިހަވަންދުއަށް އައިތާ 21 ވަނައަށް ވީދުވަހު (މޭ5ވަނަ ދުވަހު)، އެބޯޓުން އިހަވަންދޫއަށް ދަތުރުކުރި ހުރިހައި ފަރާތްތަކެއްގެ ސާމްޕަލް ދެވަނަ ފަހަރަށްނަގައި ކޮވިޑް-19 އަށްވަނީ ޓެސްޓްކޮށްފައެވެ. މިޓެސްޓްތަކުގެ ނަތީޖާވެސް ކޮވިޑް-19 އަށް ވަނީ ނައްސިވެފައެވެ.\nކޮވިޑް-19 އަށް ޓެސްޓު ކުރުމަށް އިހަވަންދޫން 38 ފަރާތެއްގެ ސާމްޕަލްވަނީ ނަގައިފައެވެ. އޭގެތެރޭގައި ކާވިޔާ ބޯޓުން ދަތުރުކުރި 37 ފަރާތް ހިމެނެއެވެ. މި ސާމްޕަލްތައް ނެގުމުގައި ހަރަކާތްތްރި ވެފައިވަނީ އާމިނާ ދިޔޯ ސިއްޙީ މަރުކަޒުގެ މުވައްޒަފުންނެވެ.


ރޯދައިގެ ބައެއް މަޤްޞަދުތައް، – heyobas\nފުރަތަމަ ސަފްހާ ރޯދައިގެ ބައެއް މަޤްޞަދުތައް،\nމާތް ﷲ ރުއްސުންލެއްވި އަބޫ ހުރައިރާގެ އަރިހުން ރިވާވެގެންވެއެވެ. އެކަލޭގެފާނު ވިދާޅުވިއެވެ. ސަލާމާއި ޞަލަވާތްލެއްވި އިތުރު އެކަލޭގެފާނު ޙަދީޘްކުރެއްވި ބަސްފުޅެއްގެ މާނަނައީ: “ﷲ ޢައްޒަ ވަޖައްލަ ވަޙީކުރެއްވިއެވެ. އާދަމުގެ ދަރިޔާގެ ހުރިހާ ޢަމަލެއްވެސް ވަނީ އޭނާއަށެވެ. ރޯދަ ފިޔަވައެވެ. ހަމަކަށަވަރުން ރޯދަވަނީ ތިމަން ރަސްކަލާނގެއަށެވެ. އަދި އެއަޅުކަމަށް ޖަޒާ ދެއްވާނީވެސް ތިމަން ރަސްކަލާނގެއެވެ.” އިމާމް ބުޚާރީއާއި މުސްލިމު ރިވާކުރައްވާފައިވާ ޙަދީޘެކެވެ.\nދެވަނައީ: ރޯދައަކީ އުޚްރަވީ ޙަޔާތާއިމެދު ތިމާ ފިކުރުކުރުވަން މެދުވެރިވާ އަޅުކަމެކެވެ. އަޅުގަނޑުމެން ކުރާ އަޅުކަމުގެ ޙަޤީޤީ މޭވާއާއި، ފައިދާތައް ޙާޞިލުވުން ވަނީ ޤިޔާމަތް ދުވަހުގައެވެ. އުޚްރަވީ ޙަޔާތުގައި ކާމިޔާބީއާއި ނާކާމިޔާބު، އަބާއްޖަވެރިކަމާއި ބާއްޖަވެރިކަން ކިރޭ ތިލަފަތަކީ ދަރުމަ އާއި ޘަވާބުގެ ތިލަފަތެކެވެ. ރޯދަވެރިޔާ އޭނާގެ ކެއުން ބުއިމާއި ޝަޙްވާނީ އެދުންތައް ރޯދަޔަށް ހުރުމުގައި ދޫކޮށްލައި، އެކަންކަން އޭނާގެ ބާރުގެ ދަށުގައި ކޮންޓްރޯލު ކުރެއެވެ. ﷲ ގެ ޙަޟުރަތުގައި އޭނާއަށް ލިބެން ހުރި މަތިވެރި ދަރުމައާއި ޘަވާބަށް އިންތިޒާރު ކުރާ ޙާލުގައެވެ. މިކަމުގެ ސަބަބުން ރޯދަވެރިޔާ އާޚިރަތާމެދު ފިކުރު ކުރުމަށް މަގެއް ފަހިވެއެވެ. އެހެނީ ރޯދަ ހިފުމުގެ ޙަޤީޤީ އުފަލާއި އެކަމުގެ ދަރުމައާއި ޘަވާބު ލިބުންވަނީ ޤިޔާމަތް ދުވަހުގައެވެ.\nތިންވަނައީ: ރޯދައަކީ މާތް ﷲ އަށް އަޅުވެތިވެ އެކަލާނގެ އިލާހުވަންތަކަމަށް ވެވޭ އިޤުރާރެކެވެ. ރޯދަވެރިޔާގެ ރޭގަނޑާއި ދުވާލަކީވެސް އަޅުކަމުގެ ތެރޭގައި ހިމެނޭ ވަގުތުތަކެކެވެ. ދުވާލު ރޯދައަށް ހުރުމެވެ. ރޭގަނޑުވެއްޖެނަމަ އަނެއްދުވަހުގެ ރޯދައަށް ތައްޔާރުވުމުގެ ގޮތުން ކާކެއުމެވެ. މާތް ﷲ ވަޙީކުރައްވާފައިވާ ބަސްފުޅެއްގެ މާނައިގައިވެއެވެ. “ތިޔަބައިމީހުން ކައިބޮއި ހަދާށެވެ. އެއީ ކަޅު ރޮދީން ހުދު ރޮދި ފާޅުވެ )އެބަހީ: ރޭގަނޑުގެ އަނދިރިކަމުގެ ތެރެއިން ފަޖުރުގެ އަލިކަން ފާޅުވެ( ފަޖުރައްލުމަށް ދާންދެންނެވެ.” )އަލްބަޤަރާ: 187(.\nރޯދަވެރިޔާ ރޭނގަޑުގައި ކާ ކެއުމަކީ އަޅުކަމުގެ ތެރެއިންވާ ކަމެކެވެ. އެންމެ ފުރަތަމައިން ރޯދަވީއްލުމަކީ އަޅުކަމެކެވެ. އަދި ހާރުކެއުމީވެސް އަޅުކަމެކެވެ. މިދެ ވަގުތުގެ ކެއުމުގެ މާތް ކަމާއި ބެހޭގޮތުން ކީރިތި ރަސޫލާ ޞައްލަ ﷲ ޢަލައިހި ވަސައްލަމަގެ އެތަކެއް ޙަދީޘްފުޅުތަކެއް ވާރިދުވެފައިވެއެވެ. އަދި ރޯދައަށް ހުރުމަށްފަހު ރޭގަނޑު ނުކައި )ރޯދަ ނުވީއްލާ( އަނެއް ދުވަހުވެސް ރޯދައަށް ހުރުމަކީ ސަލާމާއި ޞަލަވާތްލެއްވި އިތުރު އެކަލޭގެފާނު ނަހީކުރައްވާފައިވާ ކަމެކެވެ. ރޭގަނޑުގެ ކެއުމަށްފަހު އަނެއް ދުވަހުވެސް ރޯދައަށް ހުންނަނީ މާތް ﷲ އެންގެވީތީ އެކަލާނގެއަށް ކިޔަމަންތެރިކަން އަދާކުރުމުގެ ގޮތުންނެވެ. “ދެން ރޭވަންދެން ރޯދަ ފުރިހަމަ ކުރާށެވެ.” )އަލްބަޤަރާ: 187(.\nއާދޭހެވެ! ހެޔޮލަފާ މުޖްތަމަޢެއް ބިނާކުރުމަކީ އިސްލާމު ދީނުގެ މަޤްޞަދުތަކުގެ ތެރެއިން ހިމެނޭ ކަމެކެވެ. އަދި އެކަމަށް މަގުފަހިކޮށްދޭ ކަންތައްތަކުގެ ތެރޭގައި ރޯދަ ހިމެނެއެވެ. ރޯދައަކީ މުޅި އިސްލާމީ ދުނިޔެއަށް އަންނަ ބޮޑު އަޅުކަމުގެ ޢީދެކެވެ. މުސްލިމުންގެ އެއްބައިވަންތަކަމާއި އެކުވެރިކަން ދޭހަކޮށްދޭ މަތް އަޅުކަމެކެވެ. މިއަޅުކަމުގައިވާ މަތިވެރި މާނައާއި ޙިކްމަތާއި މަޤްޞަދުތައް އެނގުމަކީ މިއަޅުކަން ފުރިހަމަކުރުމަށް އިތުރަށް ބާރުއަޅާކަމެކެވެ. އަޅުގަނޑުގެ ދުޢާއަކީ މިމާތް މައްސަރުގެ ހެޔޮ ދަރުމައާއި ޘަވާބު ފުރިހަމަ ގޮތުގައި ލިބިގެންވާ ބައެއްކަމުގައި އަޅުގަނޑުމެން ލެއްވުމެވެ.


"MATI inn Sarukaaru ge gaiga kolhufain jahaifi" - Minister Fayyaz | Mendhuru Online\nސަރުކާރުގެ ރިލީފް ޕެކޭޖާއި ގުޅޭގޮތުން މޯލްޑިވްސް އެސޯސިއޭޝަން އޮފް ޓޫރިޒަމް އިންޑަސްޓްރީ (މަޓީ)ން އިއްޔެ ނެރުނު ބަޔާނަކީ މި ހާލަތުގައި ސަރުކާރުގެ ގައިގައި ކޮޅުފައިން ޖެހުން ކަމަށް އިކޮނޮމިކް މިނިސްޓަރު ފައްޔާޒު އިސްމާއިލް ވިދާޅުވެއްޖެއެވެ.\nކޮވިޑް-19 އާ ގުޅިގެން ސަރުކާރުން ޖުމްލަ 2.5 ބިލިން ރުފިޔާގެ އިކޮނޮމިކް ރިކަވަރީ ޕެކޭޖެއް ވަނީ ތައާރަފްކޮށްފައެވެ\nމަޓީން އިއްޔެ ނެރުނު ބަޔާނުގައި ބުނެފައި ވަނީ، އެ ޕެކޭޖްތައް ހަދާފައި ވަނީ މާޓީއާ މަޝްވަރާ ކުރުމެއް ނެތި ކަމަށެވެ.\nއަދި ކޮވިޑް-19ގެ ސަބަބުން ވިޔަފާރިތައް ބަނގުރޫޓްވެ، ވަޒީފާތައް ސަލާމަތް ކުރުމަށްޓަކައި އެކަށީގެންވާ ފިޔަވަޅުތައް އަޅަންޖެހިފައި ވީ ނަމަވެސް، ފިޔަވަޅެއް އެޅިފައި ނުވާ ކަމަށެވެ. އަދި މިކަމާއި ސަރުކާރާއި އެކި ގޮތްގޮތުން މަޝްވަރާ ކުރެވުނު ކަމަަށް މަޓީން ބުނެފައި ވެއެވެ.\nއެ ޖަމިއްޔާއިން ބުނެފައިވާގޮތުން އެހީގެ ޕެކޭޖް ދިނުމުގައި ކަނޑައެޅި ޝަރުތުތަކުގެ ސަބަބުން އެ ދާއިރާގެ ގިނަ ބަޔަކަށް އެ ޕެކޭޖްގެ އެހީ ލިބެން ނެތް ކަަމަށެވެ.\nމިއަދު ސަރުކާރުން ކުރިއަށްގެންދިޔަ ނޫސްވެރިންގެ ބައްދަލުވުމުގައި ފައްޔާޒް ވިދާޅުވީ، މަޓީ އާއި ސަރުކާރުން ދިޔައީ ވާހަކަދައްކަމުން ކަމަށާއި، މާލެ ސިޓީ ފުރަބަންދު ކުރި ފަހުން ތިން ބައްދަލުވުން ބޭއްވުނު ކަަމަށެވެ.\n”އަޅުގަނޑަކަށް ނޭނގޭ މިޔޮށްހާ ދުވަހު އަޅުގަނޑު ވާހަކަދައްކަމުން މި ދަނީ މަޓީގެ ބޭފުޅުންނާއި ނޫންހެން އަޅުގަނޑަށް ހީވަނީ މިއީ ގޮތުން، އަޅުގަނޑުހީކުރީ މަޓީގެ ބޭފުޅުންނާއި ކަމަށް ވާހަކަދައްކަމުން ދެވުނީ، އެހެން ނަމަވެސް އެ ބޭފުޅުން އެ ވިދޭޅުވަނީ އެ މީހުންނާއި ވާހަކަ ނުދައްކައޭ، އެހެންވީމަ އަޅުގަނޑު ޖެހޭނީ ބަލާލަން އެ ވަޑައިގެންނެވެވި ބޭފުޅުން ސިފަ ބަދަލުކޮށްގެން ވަޑައިގެންނެވި ބޭފުޅުންނެއްތޯ، އަޅުގަނޑު ހީކުރީ އެބޭފުޅުންނާއި ވާހަކަދެެކެވުނު ކަމަށް“. ފައްޔާޒް ވިދާޅުވިއެވެ.\nފައްޔާޒް ވިދާޅުވީ، އެ ބައްދަލުވުމަށް މަޓީގެ ފަރާތުން ކަމަށް ބުނެ ބޭފުޅުން ވަޑައިގެންނެވި ކަމަށާއި، އެހެން ޖަމިއްޔާތަކުގެ ބޭފުޅުންވެސް ވަޑައިގެން މަޝްވަރާ ކުރެވުނު ކަމަށެވެ.\n”އަޅުގަނޑު މި ރިލީފް ޕެކޭޖާއި ގުޅޭގޮތުންވެސް ވާހަކަދެކުވުނު. މީގެ ތަފްސީލު ވެސް ހާމަކުރެވުނު.ހުރިހާ ބޭފުޅުންވެސް ފާހަގަކުރެއްވި އެ މަދު ކަމަށްވެސް، އެހެން ނަމަވެސް އެއީ އަޅުގަނޑުމެންނަށް ދެވޭ ވަރަކަށް ވާތީ އެކަން ކުރަމުން ދިޔައީ“. ފައްޔާޒް ވިދާޅުވިއެވެ.\nއިތުރަށް ފައްޔާޒް ވިދާޅުވީ، ތިން ކުއާޓަރުގެ ކުލި ފަަސްކޮށް ދިނުމަށް މަޓީން އެދުނު ކަމަށާއި، އަދި މަޓީގެ ފަރާތުން އައި ބޭފުޅުންނާއެކު އެކަމާއިވެސް މަޝްވަރާ ކުރެވުނު ކަމަށެވެ.\n”އެބޭފުޅުންގެ ސަޖެސްޓަން އައީ 8000 ރުފިޔާ ނޫނީ 10000 ރުފިޔާ ލިބޭ މުވައްޒަުންގެ މުސާރަ އެއްގޮތަކަށްވެސް ނުކަނޑާާ، އޭގެ މަތިން ބައެއް ބޭފުޅުންގެ މުސާރަ ކަނޑާ ގޮތަށް، އެކަމަކު އޭޕްރިލް މަހު އެއްވެސް މީހެއްގެ މުސާރަ ނުކަނޑާ ގޮތަށް ،މެއި މަހުގައި މި ދެންނެވި 10000 ތިރީ 8000 ތިރީގެ، ސީދާ އަދަކަކަށް އެއްބަހެއް ނުވެވޭ، ތިރީގެ ބޭފުޅުންގެ ނުކަނޑާ، އެެއަށްވުރެ މަތީ ބޭފުޅުންގެ ކަނޑާ ގޮތަށް، އަދި މެއި މަހުވެސް ކަނޑާ ގޮތަށް ތިން މަސް ދުވަހަށް ބަލާ، އޭގެ ބަދަލު ސަރުކާރުގެ ފަރާތުން ދެ ކުއާޓަރުގެ ކުލި ޑިފާ ކުރަން“.ފައްޔާޒް ވިދާޅުވިއެވެ.\nފައްޔާޒް ވިދާޅުވީ، ސަރުކާރުން ދިން ލަފައަކީ އެއް ކުއާޓަރުގެ ކުލި ފަ ސް ކުރަން ކަމަށެވެ. އަދި އެއިރު އެބޭފުޅުން ވިދާޅުވީ، މަޓީގެ ގިނަ ބޭފުޅުންވެސް މިއަަށް އެއްބަސްވާނެ ކަމަށް ފައްޔާޒް ފާހަގަކުރެއްވިއެވެ.\nފައްޔާޒް ވިދާޅުވީ، ސަރުކާރުގެ މައިގަނޑު މަގްސަދަކީ ވަޒީފާ ހިފެހެއްޓުން ކަަމަށާއި،ރިލީފްއެއް ދެވޭނީ އެއާ ގުޅުވާފައި ކަަމަށެވެ.\nއެ ކަންކަމާއި ގުޅޭގޮތުން ސިޓީއެއް މަޓީއަށް ފޮނުވި ކަމަށާއި، ސިޓީގެ ޖަވާބުގައި އޮތީ މުސާރަ ކުޑަކުރާ މީހުން ވެސް ހިމެނޭ ގޮތަށް ހުރިހާ އެންމެންނަށް ވެސް ސަރުކާރުގެ އެހީގެ ޕެކޭޖުން ފައިސާ ދިނުމަށް ކަމަށް ފައްޔާޒް ވިދާޅުވިއެވެ. ނަމަވެސް އެކަން ކުރެވެން ނެތްކަން މަޓީ އަށް އަންގާފައިވާނެ ކަމަށްވެސް ފައްޔާޒު ވިދާޅުވިއެވެ. އަދި ދެ ކުއާޓާގެ ކުލި ދެއްކުން ލަސްކޮށް އަންނަ އަހަރު ތެރޭގައި ބަހާލައިގެން އެ ދެއްކޭގޮތަށް ހެދި ދާނެ ކަަމަށް އެންގި ކަމަށް ފައްޔާޒް ވިދާޅުވިއެވެ.\nފައްޔާޒްގެ ވާހަކާގައި އޭނާ ވަނީ މަޓީން ބަޔާން ނެރުނީ މަޝްވަރާތައް ކުރެވެެމުން ދަނިކޮށް ކަން ފާހަގަކޮށްފައެވެ.\n”މަޓީން އެ ނެރުނު ބަޔާނަކީ މިވަގުތު، މި ހާލަތުގައި ސަރުކާރުގެ ގައިގައި ކޮޅުފައިންޖެހުމޭ އަޅުގަނޑު ދަންނަވާނީ. އިތުރަށް މިއަށް ވާހަކައެއް ދައްކާކަށް ނެތިން“ ފައްޔާޒު ވިދާޅުވިއެވެ.


2021 ނޮވެންބަރު 11-13 އަށް އދ. ހަންޏާމީިދޫގައި ބޭއްވުނު، އދ. ޖުޑީޝަލް ދާއިރާގެ 08 ވަނަ އަހަރީ ބައްދަލުވުމުގެ ތެރެއިން ކުރިއަށް ގެންދެވުނު ޓްރެއިނިންގ ސެޝަންތައް ނިންމާލައިފި – Department of Judicial Administration\n16/11/2021 23/12/2021 admin\nމިހިނގާ ނޮވެންބަރު މަހުގެ 11-13 އަށް، އދ. ހަންޏާމީދޫގައި ބޭއްވުނު، އދ. ޖުޑީޝަލް ދާއިރާގެ 8 ވަނަ އަހަރީ ބައްދަލުވުމުގެ ތެރެއިން، ކުރިއަށް ގެންދެވުނު ޓްރެއިނިންގ ޕްރޮގްރާމުގެ ސެޝަންތައް ނިންމާލައިފިއެވެ. މީގެތެރޭގައި، ކްރިމިނަލް ޕްރޮސީޖަރ ކޯޑް، ކަސްޓަމަރ ސަރވިސް، ކްރިމިނަލް ކޭސް މެނޭޖްމަންޓުގެ ސެޝަންތަކުގެ އިތުރުން ސަޕޯޓް ސްޓާފު ކެޓެގަރީގެ މުވައްޒަފުންނަށް ކުރިއަށް ގެންދުނު ޚާއްޞަ ސެޝަންތައް ހިމެނެއެވެ\nއދ. އަތޮޅުގައި ބާއްވަމުން ގެންދަވާ ސިލްސިލާ ބައްދަލުވުންތަކަކީ، އދ. ޖުޑީޝަލް ދާއިރާގެ މެޖިސްޓްރޭޓް ކޯޓުތަކުގެ ހުރިހާ މުވައްޒަފުންނާއި މެޖިސްޓްރޭޓުން، އެއް ރަށަކަށް ވަޑައިގެން ކުރިއަށް ގެންދަވާ ބައްދަލުވުންތަކެކެވެ. މި ބައްދަލުވުންތަކުގެ މަޤުޞަދަކީ، މުވައްޒަފުންނަށް ކޮންމެހެން ބޭނުންވާ މަޢުލޫމާތު ޙިއްޞާ ކުރުމާއި، އދ. ޖުޑީޝަލް ދާއިރާގެ މެޖިސްޓްރޭޓް ކޯޓުތަކުގެ މަސައްކަތްތައް އެއްގޮތް ކުރުމާއި، އަދި މުވައްޒަފުންގެ މެދުގައި އެކުވެރިކަމާއި އެއްބައިވަންތަކަން ޤާއިމު ކުރުމެވެ. މި ބައްދަލުވުމަކީ 2013 ވަނަ އަހަރުގެ ޑިސެންބަރު މަހު ބޭއްވުނު މެޖިސްޓްރޭޓުންގެ ބައްދަލުވުމުން ފާސްކޮށް، 2014 ވަނަ އަހަރުން ފެށިގެން ކޮންމެ އަހަރަކުވެސް ބާއްވަމުން އަންނަ ބައްދަލުވުމެކެވެ. މި އަހަރުގެ ބައްދަލުވުން ބޭއްވުނީ އަށް އދ. ހަންޏާމީދޫގައެވެ.\nމި މި ބައްދަލުވުމުގެ ތެރެއިން ކުރިއަށް ގެންދެވުނު ސެޝަންތަކުގައި އދ. ޖުޑީޝަލް ދާއިރާގެ 06 މެޖިސްތޓްރޭޓުން ހިމެނޭގޮތުން މުޅި ޖުމްލަ 44 ބޭފުޅުން ބައިވެރިވެވަޑައިގެންނެވިއެވެ. ތަމްރީނު ޕްރޮގްރާމުތައް ފެސިލިޓޭޓް ކޮށްދެއްވީ ދިވެހިރާއްޖޭގެ ސުޕްރީމް ކޯޓުގެ ފަނޑިޔާރު އަލްއުސްތާޛު ޢަލީ ރަޝީދު ޙުސައިން އާއި، މޯލްޑިވްސް އެއަރޕޯޓްސް ކޮމްޕެނީގެ ޖެނެރަލް މެނޭޖަރ އަލްފާޟިލް އާދަމް ނަޞީރު ޙުސައިން އާއި، ކްރިމިނަލް ކޯޓުގެ ލީގަލް އޮފިސަރ އަލްއުސްތާޛު ޙަސަން ސާމިލުގެ އިތުރުން ކްރިމިނަލް ކޯޓުގެ ލީގަލް އޮފިސަރ އަލްއުސްތާޛާ ޢާއިޝަތު ނުޒްހާއެވެ.\nމި ބައްދަލުވުން ނިންމުމުގެ ރަސްމިއްޔާތުގައި އދ.ޖުޑީޝަލް ދާއިރާގެ މުވައްޒަފުންނަށް ޚާއްޞަ އެވޯޑްތަކެއް ޙަވާލު ކުރެވުނެވެ. މިގޮތުން، 20 އަހަރަށްވުރެ ގިނަ ދުވަހު ޝަރުޢީ ދާއިރާއަށް ޚިދުމަތް ކުރައްވާފައިފާ މުވައްޒަފުންނަށް ދިގުމުއްދަތުގެ ރަންފިލާ އަދި 10 އަހަރަށްވުރެ ގިނަ ދުވަހު ޚިދުމަތް ކުރައްވާފައިވާ މުވައްޒަފުންނަށް ދިގުމުއްދަތުގެ ރިފިފިލާ ޙަވާލު ކުރެވުނެވެ.\nއަދި ޖުޑީޝަލް ސަރވިސް ކޮމިޝަނުން ތަކްރީމް ކުރައްވާފައިވާ، އދ. ޖުޑީޝަލް ދާއިރާގެ މެޖިސްޓްރޭޓް އަލްއުސްތާޛު މުޙައްމަދު ޙަސަންގެ އިތުރުން ރިޓަރއާ ކުރެވުނު ދެ މުވައްޒަފުން ކަމުގައިވާ އދ. މާމިގިލީ މެޖިސްޓްރޭޓް ކޯޓުގެ އެޑްމިނިސްޓްރޭޓިވް އޮފިސަރ އަލްފާޟިލާ ޒަރީނާ އިބްރާހީމް އާއި އދ. ކުނބުރުދޫ މެޖިސްޓްރޭޓް ކޯޓުގެ ހައުސްކީޕަރ އަލްފާޟިލް މުޙައްމަދު ޢަލީ އަށް ޚާއްޞަ އެވޯޑެއް އދ. ޖުޑީޝަލް ދާއިރާގެ ފަރާތުން ދެވުނެވެ. އަދި މީގެ އިތުރުން، ކޮންމެ އަހަރަކު އދ. ޖުޑީޝަލް ދާއިރާއިން ދެއްވަމުން ގެންދަވާ ފެހިފިލާގެ އެވޯޑް އދ. މާމިގިލީ މެޖިސްޓްރޭޓް ކޯޓު ޙާޞިލު ކުރައްވާފައިވާތީ، އެ އެވޯޑް އެކޯޓާ ޙަވާލު ކުރެވުނެވެ.\nމި ބައްދަލުވުމުގައި ޚާއްޞަ މަންދޫބުންގެ ގޮތުގައި ޖުޑީޝަލް ސަރވިސް ކޮމިޝަނަށް ދިވެހިރާއްޖޭގެ ހައި ކޯޓުގެ ފަރާތުން ޢައްޔަން ކުރައްވާފައިވާ، ދިވެހިރާއްޖޭގެ ހައި ކޯޓުގެ ފަނޑިޔާރު އަލްއުސްތާޛު ޢަލީ ސަމީރު އާއި ޗީފް ޖުޑީޝަލް އެޑްމިނިސްޓްރޭޓަރ އަލްއުސްތާޛާ ޢާއިޝަތު ރިޒްނާގެ އިތުރުން، ޖުޑީޝަލް އެކެޑަމީގެ ފަރާތުން އެސިސްޓެންޓް ޑިރެކްޓަރ އަލްއުސްތާޛާ މަޢުޞޫމާ ފާރޫޤް ބައިވެރިވެވަޑައިގެންނެވިއެވެ.\n← (198-F-2021-212) ޑިޕާޓްމަންޓް އޮފް ޖުޑީޝަލް އެޑްމިނިސްޓްރޭޝަންގެ ސޮފްޓްވެއަރ ޓީމާއެކު މަސައްކަތްކުރާނެ ފްރަންޓް-އެންޑް ޑިވެލޮޕަރ ކޮންސަލްޓެންޓުން ހޯދުމަށް\n(F-2021-81) މި ޑިޕާޓްމަންޓަށް ބޭނުންވާ ނާސް ސަޕްލައިކޯށްދޭނެ ފަރާތެއް ހޯދުމާ ގުޅޭ →


SunOnline: Business adhi Special Visa gai ulhey meehun ah work visa dhookuranee\nބިޒްނަސް އަދި ސްޕްޝަލް ވިސާގައި އުޅޭ މީހުންނަށް ވޯކް ވިސާ ދޫކުރަނީ\nޝަފްނާ ހުސައިން 20 Dec 2020, 09:28\nއެއާޕޯޓްގެ ބޯޑާ ކޮންޓްރޯލްގައި އިމިގްރޭޝަންގެ އޮފިސަރުން ހަރަކާތްތެރިވަނީ -- ސަން ފޮޓޯ/ ފަޔާޒު މޫސާ\nބިޒްނަސް ވިސާ އަދި ސްޕެޝަލް ވިސާގައި ރާއްޖޭގައި އުޅެމުން އަންނަ ބިދޭސީންނަށް އެމްޕްލޯއިމަންޓް އެޕްރޫވަލްގެ ދަށުން ވޯކް ވިސާ ދޫކުރާގޮތަށް ހަމަޖައްސައިފި އެވެ.\nއިމިގްރޭޝަނުން ބުނީ އެގޮތަށް ހަމަޖެއްސީ ކޮވިޑް-19 ގެ ސަބަބުން، ގައުމުތަކުގެ ބޯޑަރު ބައިނަލްއަގްވާމީ ދަތުރުފަތުރަށް ހުޅުވާފައި ނުވުމުގެ ސަބަބުން، ރާއްޖެއިން ފުރައިގެން ނުދެވިފައިވާ ފަރާތްތަކަށް ކަމަށެވެ.\nބިޒްނަސް ވިސާ އަދި ސްޕެޝަލް ވިސާގައި އުޅެމުން އަންނަ ފަރާތްތަކުގެ ތެރެއިން، ވޯކް ވިސާއަށް އެދި ހުށަހަޅާ ފަރާތަކީ މުއްދަތު ހަމަނުވާ ވިސާއެއްގައި ރާއްޖޭގައި އުޅެމުންގެންދާ ފަރާތަކަށް ވާން ޖެހޭނެ ކަމަށް އިމިގުރޭޝަނުން ބުނެފި އެވެ.\nއޭގެ އިތުރުން އެފަރާތްތަކަކީ ޑިސެމްބަރު މަހުގެ ފުރަތަމަ ދުވަހުގެ ކުރިން ބިޒްނަސް ވިސާގެ ދަށުން ރާއްޖެ އެތެރެވެފައިވާ ފަރާތަކަށް ވެސް ވާންޖެހޭނެ އެވެ.\nސްޕެޝަލް ވިސާ ލިބިގެން ރާއްޖޭގައި އުޅެމުން އަންނަ ބިދޭސީންގެ ތެރެއިން، ރާއްޖޭގައި ވަޒީފާ އަދާކުރަމުންގެންދާ ފަރާތްތަކުގެ ތެރޭގައި ކްލަބް އެސޯސިއޭޝަން އަދި ޖަމިއްޔާތަކުން ގެނެސްފައިވާ ފަރާތްތަށް ހިމެނޭނެ އެވެ.\nއެފަރާތްތަކުގެ ވިސާ ބަދަލުކުރުމުގެ އެންމެހާ ކަންކަން، ޖޫން، 30، 2021 ގެ ކުރިން، ކަނޑައެޅިފައިވާ އުސޫލުގެ ދަށުން ކުރިއަށް ގެންދަން އިމިގްރޭޝަނުން ވަނީ އަންގައިފަ އެވެ.


vnews - Syria hanguraama ah beynun vanee askaree halleh noon: America, Russia\nސީރިއާ ހަނގުރާމަ އަށް އަސްކަރީ ހައްލެއް ނެތް ކަމަށް ރަޝިޔާއާއި އެމެރިކާއިން އެއްބަސްވެއްޖެ\nވިއެޓްނާމުގައި މިހާރު ކުރިޔަށްދާ އޭޝިއަން ޕެސިފިކް ސަމިޓްގެ ހަވާސާގައި ފުޓިން އާއި ޓްރަމްޕް ބައްދަލުކުރައްވަނީ - ފޮޓޯ: ރޮއިޓަރސް\nސީރިއާގައި ހިނގަމުންދާ ހަނގުރާމައިގެ އަސްކަރީ ހައްލު ނިނުމަކަށް ގެނައުމަށް އެމެރިކާގެ ރައީސް ޑޮނަލްޑް ޓްރަމްޕް އާއި ރަޝިޔާގެ ރައީސް ވްލަޑިމިއަރ ޕޫޓިން އެއްބަސްވެވަޑައިގެންފި އެވެ.\nމި ދެ ލީޑަރުން މިކަމަށް އެއްބަސްވެވަޑައިގެންނެވީ ވިއެޓްނާމުގައި މިހާރު ކުރިޔަށްދާ އޭޝިއަން ޕެސިފިކް ސަމިޓްގެ ހަވާސާގައި އެމެރިކާއާއި ރަޝިޔާއިން ގުޅިގެން މިއަދު ފާސްކުރެއްވި ސްޓޭޓްމެންޓެއްގައެވެ.\nސީރިއާގައި ހިނގަމުންދާ ހަނގުރާމަ އާއި އައިސިސްގެ ބާރު ގަދަވަމުންދާ ދިއުން ހުއްޓުވުމަށްޓަކައި އަސްކަރީ ހައްލެއް ނެތްކަމަށާއި، އެކަމަށް ބޭނުންވަނީ ސިޔާސީ ހައްލެއް ކަމަށް ދެބޭފުޅުންވެސް ވަނީ އެއްބަސްވެވަޑައިގެންފައެވެ.\nއަދި ސީރިއާގައި ބާރުގަދަވަމުން އަންނަ އިސްލާމިކް ސްޓޭޓް ގެ ހަނގުރާމަވެރިންގެ ބާރު އެއްކޮށް ކަނޑުވާލުމަށް އެމެރިކާއާއި ރަޝިޔާއިން މިހާރަށްވުރެ ބޮޑަށް މަސައްކަތް ކުރައްވާނެ ކަމަށް ޕޫޓިން އާއި ޓްރަމްޕް އެއްބަސްވެވަޑައިގެންނެވި އެވެ.\nމި ދެލީޑަރުން ވަނީ ސަމިޓްތެރޭން ބައްދަލު ކުރައްވާ ސަލާމް ކުރައްވާފައި މިވަނީ ރަޝީއާ އެކު އެމެރިކާއިން މަޝްވަރާކުރާނެ ކަމާމެދު ސުވާލު އުފެދިފައިވާ ދަނޑިވަޅެއްގައެވެ.\nވިއެޓްނާމުގައި މިހާރު ކުރިޔަށްދާ އޭޝިއަން ޕެސިފިކް ސަމިޓްގެ ހަވާސާގައި ފުޓިން އާއި ޓްރަމްޕް ސަލާމް ކުރައްވަނީ - ފޮޓޯ: ރޮއިޓަރސް\nސިރިއާގެ މިނިވަންކަމާއި، ޤައުމިއްޔަތަށް، އަދި ސަރަހައްދީ އެކުވެރިކަމަށް ފުރިހަމައަށް ތާއިދު ކުރައްވާނެ ކަމަށާއި، މިކަމާ ގުޅޭ ގޮތުން ޖެނީވާގައި ބާއްވާ އދގެ ސުލްހައިގެ މަޝްވަރާތަކުގައިވެސް އެއްބާރުލުން ދެއްވާނެ ކަމަށް މި ދެލީޑަރުން ވަނީ ޔަޤީން ކަން ދެއްވާފައެވެ.\nސީރިއާގެ ރައްޔިތުންނަށް ލިބެމުންދާ އަނިޔާތައް މަދުކުރުމަސް ކުރެވިދާނެ މަސައްކަތްތަކާ ގުޅޭ ގޮތުންވެސް މި ލީޑަރުން މަޝްވަރާ ކުރެއްވިއެވެ. ކުރިޔަށް އޮތް މަސްތަކުގައި ސީރިއާގެ ރައްޔިތުން ބޭނުންވާ މިންވަރަށް އިންސާނީ އެހީ ފޯރުކޮށްދިނުމަށް އދ ގެ މެންބަރު ޤައުމުތަކުން ބާރުއެޅުއްވުމަށްވެސް މި ދެ ލީޑަރުންވަނީ ގޮވާލައްވާފައެވެ.\nމިފަދަ އެއްބަސްވުމަކާ ހަމައަށް އައިނަމަވެސް ރަޝިޔާއިން ގެންދަނީ 2015 ވަނަ އަހަރުން ފެށިގެން ސީރިއާއަށް ބޮން އަޅަމުންނެވެ. އަދި ރައީސް ބައްޝާރުލް އަސަދުގެ ސަރުކާރަށް ރަޝިޔާއިން ތާއީދުވެސް ކޮށްފައިވެއެވެ.


ކޯނީ ރިޕޯޓަކީ ދެބޯގެރިއެއް ނޫންބާ! – Maldivian Democratic Party\n30 އޮކްޓޯބަރު 2012\nކޯނީ ރިޕޯޓަކީ ދެބޯގެރިއެއް ނޫންބާ!\nރާއްޖޭގައި ފުރަތަމަ އުފެދުނު ޑިމޮކްރެޓިކް ވެރިކަން މިއަހަރުގެ ފެބުރުއަރީ މަހު ބަދަލުކޮށް ވެރިކަމުގެ ބާރުތައް ބަދަލުކުރެވުނު ގޮތް ހާމަކުރުމަށް ސީމެގްއާއި، ބައިނަލް އަގްވާމީ އެހެނިހެން ގައުމުތަކާއި، ޖަމާއަތްތަކުގެ ބާރުއެޅުމުގެ ސަބަބުން މިހާރު ވެރިކަމުގައި އެހެރަ “ރެކިދިޔެގެ މޮހޮދާ ” އޭނާއަށް ގަބޫލުކުރެވޭ ބަޔަކު ލައިގެން އެކުލަވާލި ” ކޯނީ ރިޕޯޓު ” މިވަނީ ރާއްޖޭގެ ހުރިހައި ސިޔާސީ ލީޑަރުން ގަބޫލުކޮށްފައެވެ. ސުވާލަކީ އެރިޕޯޓުގައި ލިޔެފައިވާ އެއްޗެއް މިހާރުގެ ވެރިކަމުގައި އެތިބަމީހުން މާނަކުރަނީ ކޮންގޮތަކަށް ބާވައެވެ؟\nކޯނީ ރިޕޯޓުގައި ވަރަށް ސަރީޚަކޮށް ބުނެފައިވަނީ ދެހާސް އަށަކުން ފެށިގެން ދެހާސް ތޭރަވަނަ އަހަރުގެ ނޮވެމްބަރަ މަހާއި ހަމަޔަށް މިއޮތް އިންތިޚާބީ ވެރިކަމަކީ އެމްޑީޕީ އިއްތިޙާދުގެ ވެރިކަމެއް ކަމުގައެވެ. ފަހަރެއްގައިވެސް މިއީ ޖުމްހޫރީ ނޫނީ ގައުމީ ޕާޓީގެ ނޫނީ އެހެން ނަމެއްގެ އިއްތިހާދެއް ކަމުގައި ބުނެފައެއް ނުވެއެވެ. އެމްޑީޕީ އިއްތިހާދެއް ކަމުގައި ބުނުމުން މިއިންތިޚާބީ ސަރުކާރުގެ މުގޫ އޮންނާން ޖެހޭނީ އެމްޑީޕީގެ އަތުގައި ކަމުގައި ޔަގީންވެއެވެ. އެހެންކަމުން މިއިންތިޚާބީ ދައުރުގައި ވެރިކަމުގައި ހުރިމީހަކު ބަދަލުވި ނަމަވެސް ތަންފީޒު ކުރެވެން ޖެހޭނީ އެމްޑީޕީގެ މެނިފެސްޓޯއެވެ. ސަރުކާރު ހިންގާން ޖެހޭނީ އެމްޑީޕީން އެކަށައަޅާ ސިޔާސަތެއްގެ ދަށުންނެވެ.\nއެމްޑީޕީން ވެރިކަމަށް އައީ ނުވަތަ ރައްޔިތުން އެމްޑީޕީއާއި ސަރުކާރު ހިންގުން ހަވާލުކުރީ އެމްޑީޕީން މިގައުމަށް ގެންނާނެ ބަދަލުތައް ބުނެދީ އެތަކެއް ވަޢުދުތަކެއް ވުމަށް ފަހުގައެވެ. އެހެންކަމުން އެމްޑީޕީން ވެފައިވާ ވަޢުދުތައް ފުއްދުމުގެ ފުރުސަތު ލިބިދޭން ޖެހޭނެއެވެ. އެމްޑީޕީގެ މުޅި ސިޔާސަތާ އިދިކޮޅު ފަރާތްތަކެއް ސަރުކާރު ހިންގުމުގައި ބައިވެރިކޮށް އެމްޑީޕީގެ ކުލަޔާ ، ވަސް ސަރުކާރުން ފިލުވާލައިގެން ހަޑިހޭވުމަކީ އެމްޑީޕީގެ ސަރުކާރެއް ހިންގުން ކަމުގައި ބުނެވޭކަށް ޔަގީނުންވެސް ނޯންނާނެއެވެ.\nމިއަދު މިސަރުކާރުގައި އެމްޑީޕީގެ ކެބިނެޓުގެ އެންމެ މެންބަރަކުވެސް ނެތެވެ. ތަންފީޒީ އިދާރާތަކުގައި ކަންބަލާނެ، ކުރާނެ އެމްޑީޕީގެ މަސްއޫލުވެރިޔަކު ނެތެވެ. އެމްޑީޕީން ބަލައި ޒިންމާދާރު ކުރުވާނެ އެއްވެސް މަގާމެއް ސަރުކާރަކު ނެތެވެ. އެންމެން ބޭރުކޮށް އަވަދި ކޮށްފިއެވެ. އެމްޑީޕީގެ މެނިފެސްޓޯ ތަންފީޒުކުރަމުން ހަލުއިކަމާއިއެކު ގެންދިއުމަށް ފެށި އެންމެހައި ޕްރޮޖެކްޓްތައް މިވަނީ ހުއްޓާލާފައެވެ. ރައްޔިތުންނަށް ދެމުންގެންދިޔަ އެންމެހައި އެހީތަކެއްހެން މިވަނީ ހުއްޓާލާފައެވެ. ނުވިތާކަށް ރައްޔިތުން އެދިގެން ގެނެވުނު އިދާރީ ބަދަލުތައް ވެސް މިވަނީ ބަދަލުކޮށްފައެވެ. ސިއްހީ ދާއިރާވެސް މީގެ ހަތަރު އަހަރުގެ ފަހަތައް ސޮއްސާލައިފިއެވެ. ބޯހިޔާވަހިކަން ލިބުމުގެ އުންމީދުތައް ނެތިހިނގައްޖެއެވެ. ފެންމަތީގައި އެޅުމަށް ހަމަޖެހުނު ރަށްތަކާއި ކޯޓުތައް އުވި ކުރެހި ކަރުދާސްތައް ކާޅުތުނބުން ވީދައި ހުސްކޮށްފިއެވެ. މިގޮތައް ހިންގާ ސަރުކާރަކަށް އެމްޑީޕީގެ ސަރުކާރެކޭ ނުވަތަ، އެމްޑީޕީ އިއްތިހާދުގެ ސަރުކާރެކޭ ކިޔިދާނެ ހެއްޔެވެ؟\nދެހާސް އަށްވަނަ އަހަރު ސަރުކާރު ހިންގުން އެމްޑީޕީއާއި ހަވާލުވިއިރު ކުރީގެ ގާނޫނުއަސާސީގެ ދަށުން އެއިރުގެ ރައީސުލް ޖުމްހޫރިއްޔާގެ މެންބަރުންތަކެއް ރައްޔިތުންގެ މަޖްލިސްގައި ތިއްބެވެ. އެހެންކަމުން އިންތިގާލީ މުއްދަތުގައި އަލުން ރައީސުލް ޖުމްހޫރިއްޔާގެ މެންބަރުން އައްޔަން ކުރެވުނެވެ. ކުރީގައި ވެސް މިމެންބަރުންނަކީ އިންތިޚާބު ކުރެވޭ ބައެއް ނޫނެވެ. ރައީސަކަށް ހުންނަ މީހަކަށް ފެނުމުން ވަކިކޮށް އައްޔަންކުރާ ބައެކެވެ. ނަމަވެސް މިކަމަކީ ގާނޫނީ ގޮތުން ނުކުރެވޭނެ ކަމެއް ކަމުގައި ސްޕްރީމް ކޯޓުން ވަނީ ރޫލިންގއެއް ނެރެފައެވެ. ރައީސުލް ޖުމްހޫރިއްޔާ އައްޔަންކުރި މެންބަރުން ރައީސުލް ޖުމްހޫރިއްޔާއަށް ބަދަލުކުރުމުގެ ހައްގެއް ނޯންނާނެކަމުގައި ނިންމާފައެވެ. ވީއިރު އެމްޑީޕީގެ ސަރުކާރެއްގައި އެމްޑީޕީގެ ރައީސުލް ޖުމްހޫރިއްޔާ އައްޔަން ކުރެއްވި ކެބިނެޓެއް އަދިއަމުދުން މަޖިލީހުން ރުހުން ދީފައިވަނިކޮށް ރެކިދިޔެގެ މޮހޮދާ ވެރިކަމާ ހަވާލުވިތާ ސައްވީސް ގަޑިއިރު ނުވަނީސް ވަކިކޮށް އޭނާއަށް ފެންނަހާ ބަޔަކު ކެބިނެޓައް އައްޔަން ކުރީ ކޮން ގާނޫނީ ހަމަޔަކުން ހެއްޔެވެ؟ ސިޔާސީ ހުރިހައި މަގާމުތަކެއް އުވާލައި، ހެލްތުކޯޕަރޭޝަންތައް ސިވިލްސާވިސްއަށް ބަދަލުކުރާން އެއަންގަނީ ކޮން ހަމަޔަކުން ހެއްޔެވެ؟ މިއީ ގާނޫނީ ބާރުލިބިގެން ކުރަމުން ގެންދާ ކަންތައްތައް ކަމުގައި ވާނަމަ ކޯނީގެ ރިޕޯޓުގައި އެބުނާ އެމްޑީޕީ އިއްތިހާދުގެ ވެރިކަން ކޮބައިހެއްޔެވެ؟ މިކަމުގައި ސްޕްރީމް ކޯޓުން ހަމައެއްވެސް އެއްޗެއް ނުބުނެ އެތިބެނީ ކީއްވެ ހެއްޔެވެ؟\nކޯނީގެ ރިޕާޓުގައި ވެރިކަން ބަދަލުވީދުވަހުއާއި އޭގެ ފަހުންވެސް ފުލުހުންނާއި ސިފައިން “ވަހުޝީ” އަމަލުތަކެއް ހިންގިކަމަށާއި، އެކަންކުރި ބަޔަކުހޯދައި ގާނޫނީ އަދަބުދޭން ޖެހޭކަމުގައި ބުނެފައިވާއިރު މިސަރުކާރުގެ އިސްފަރާތްތަކުން އެބުނަނީ އެކަން ނުކުރާނެ ކަމުގައެވެ. އަދި ފުލުހުންނާއި ސިފައިން ވެރިކަން ބަދަލުކޮށް ދިނުމަށް އެކުރި މަސައްކަތްތަކުގެ ބަދަލުގައި ރިސޯޓުތަކާއި ފުލެޓުތަކާއި، ހައްޖުދަތުރުތައް އެދަނީ ހިބައިން ދެމުންނެވެ. ނުވިތާކަށް ކުދިލޯނުތަކާއި ބޮޑެތި ލޯނުތައް އެދަނީ އެމީހުންނަށް ދެމުންނެވެ.\nމިއަހަރުގެ ފެބުރުއަރީ މަހުގެ ކުރީން ރާއްޖޭގެ ކޯޓުތަކުގައި ހިންގަމުން ގެންދިޔަ ބޮޑެތި ޚިޔާނާތުގެ ބައެއް މައްސަލަތައް ވެރިކަން ބަދަލުވުމާއެކު ކުއްލިޔަކަށް ކޯޓުތަކުން ނެރެ އެއްލާލުމަކީ ކިހާވަރެއްގެ ސުވާލުތަކެއް އުފެދޭ ކަމެއް ހެއްޔެވެ؟ ކޯނީ ރިޕޯޓުގައި ރާއްޖޭގެ ޝަރުއީ ދާއިރާގެ އިންސާފުވެރިކަމާމެދު ސުވާލު އުފެއްދުމުގެ އިތުރުން އިންސާފެއް ނެތްކަމުގައި އެވަނީ ބުނެފައެވެ. ވީއިރު ޝަރުއީ ދާއިރާ ރިޕޯމު ނުކޮށް މިއަދު އެނިންމާ ނިންމުންތައް ގަބޫލުކުރުމުގެ މުހިންމު ކަމެއް އޮންނާނެ ހެއްޔެވެ؟\nއެމްޑީޕީން މިގައުމުގައި އާގާނޫނުއަސާސީއެއްގެ ހިމާޔަތް ލިބިގެން އެކުލަވާލި ޑިމޮކްރެޓިކް ވެރިކަން މުޅީން މުލުން ލުހެލައި މިއަދު މިގައުމުގައި މިއޮތީ މިލިޓަރީ ވެރިކަމެއް ކަމުގައި ބުނެވޭ މިންވަރަށް ފުލުހުންނާއި ސިފައިންގެ އާރާއި ބާރު ގަދަކުރަމުން ރާއްޖޭގެ މަގުތަކަށް ރޭގަނޑުގެ ވަގުތުތަކުގައި މީހުން ނުކުމެއުޅުން މަނާކުރާން ޖެހުނީ ކީއްވެ ހެއްޔެވެ؟ ގާނޫނުން ރައްޔިތުންނަށް ލިބިދޭ މިނިވަންކަން ހަނިކޮށް ހަދަމުން އެގެންދަނީ ގާނޫނުއަސާސީ އިސްލާހުކުރުމަކާ ނުލައި އަދި މަޖިލީހުން ފާސް ވެސް ނުކޮށެވެ. ވީއިރު ކޯނީ ރިޕޯޓުން ހާމަވެފައިވާ ކަންކަން ތަންފީޒުކުރުމަށް ސަރުކާރުން ކުރަމުން ގެންދާ އެއްވެސް ކަމެއް އޮތްކަމުގައި ބުނެވޭކަށް ނެތެވެ. އެމްޑީޕީގެ ސަރުކާރެކޭ ބުނެފައި އެމްޑީޕީ ނައްތާލަން އުޅުމަކީ ކުރެވިދާނެ ކަމެއް ހެއްޔެވެ؟\nދެންބުނާނީ ވަކިޕާޓީއަކަށް ވެރިކަން ކުރާކަށް ގާނޫނުއަސާސީ ނުބުނާކަމުގައެވެ. އެކަމަކު ވެރިކަމަށް ޕާޓީތަކުގެ ޓިކެޓުގައި ނުކުމެ ރައީސަކު އިންތިޚާބުކުރީ އެބުނާ ގާނޫނުއަސާސީން އެކަން ހުއްދަ ކުރާތީތާއެވެ. ވީއިރު މިއަދު ވެރިކަމުގައި ތިބިބަޔަކު ބޭނުންހައި ގޮތަކަށް ކަންކުރުމުން ވެރިކަން ސައްހަ ކަމުގައި ބެލެވޭނެ އެއްވެސް ހުއްޖަތެއް އޮތް ކަމަކަށް ނުދެކެވެ. ކޯނީ ރިޕޯޓުގައި ލިޔެ ހާމަކޮށްފައިވާ ކަންކަމަށްވެސް ބަލައިނުލައި އެއީ ދެބޯގެރިއެއް ކަމުގައި ހަދައިގެން ދެކޮޅަށް ދުއްވުމަކީ ރައްޔިތުންނަށް މުޅީން އޮޅުވާލުން ނޫންކަމަކަށް ނުހެދޭނެއެވެ.


vnews - Dhagandey ge Hat-trick aaeku New ge fenvaru dhakkalaifi\nއޭއެފްސީ ކަޕް: ދަގަނޑޭގެ ހެޓްރިކާއެކު ނިއުގެ އަސްލު ފެންވަރު ދައްކާލައިފި\nއޭއެފްސީ ކަޕްގައި އައިޒޯލް އެފްސީ އާއި ނިއު ރޭޑިއަންޓް ސްޕޯޓްސް ކްލަބު މިއަދު ބައްދަލުކުރި މެޗުގެ ތެރެއިން-- ވީ ފޮޓޯ: ޔޫސުފް ސޮފްވާން\nކެޕްޓަން އަލީ އަޝްފާގް (ދަގަނޑޭ)ގެ ހެޓްރިކާއެކު އޭއެފްސީ ކަޕްގެ 'ގްރޫޕް އީ'ގައި މިއަދު ހަވީރު އިންޑިއާގެ އައިލީގުގެ ޗެމްޕިއަން އައިޒޯލް އެފްސީ އަތުން 3-1 ލަނޑުން ރާއްޖޭގެ ނިއު ރޭޑިއަންޓް ސްޕޯޓްސް ކްލަބު މޮޅުވެއްޖެއެވެ.\nގައުމީ ފުޓްބޯޅަ ދަނޑުގައި މިއަދު ހަވީރު ކުޅުނު މިމެޗުގެ ފުރަތަމަ ލަނޑު ޖަހާ މެޗުގެ ލީޑް ނެގީ އައިޒޯލް އެފްސީއިންނެވެ. އެލަނޑު މެޗުގެ 30 ވަނަ މިނެޓުގައި ލަލްރަމުންމާވިއާ އެވެ.\nމެޗުގެ ފުރަތަމަ ލަނޑު ޖަހާ އައިޒޯލުން ލީޑް ނެގުމުން ނިއުއިން އެޓީމުގެ އެޓޭކް ވަރުގަދަކުރިއެވެ. އޭގެ ނަތީޖާއަކަށް ވެގެން ދިޔައީން 39 ވަނަ މިނެޓުގައި ދަގަނޑޭ ލަނޑެއް ކާމިޔާބުކޮށް ނިއުއަށް މެޗުގެ ނަތީޖާ ހަމަހަަމަ ކޮށްދިން ހިސާބުންނެވެ.\nގިނަ އަދަދެއްގެ ސަޕޯޓަރުން ދަނޑަށް ވަތް މިމެޗުގައި ނިއުގެ ލީޑް ފުޅާ ކުރުމަށް ދެ ވަނަ ހާފުގައި ވެސް ގިނަ ފުރުސަތުތަކެއް ލިބިގެން ދިޔަކަން ފާހަގަ ކުރެވުނެވެ. އެހެން ނަމަވެސް ނިއުއިން އުފައްދަމުން އައި ހަމަލާތަކަށް އައިޒޯލްގެ ގޯލް ކީޕަރު ވަނީ ވަރަށް ހުށިޔާރު ކަމާއެކު މަތަކޮށްފައެވެ.\nމި މެޗުގައި އައިޒޯލަށް އެންމެ ބޮޑު މައްސަލައެއް ދިމާވީ މެޗުގެ 75 ވަނަ މިނިޓްގައި އެޓީމީގެ ލަލްރަމުންމާވިއާ ރަތް ކާޑު ދައްކާ ފޮނުވާލުމުންނެވެ. އޭނާއަށް ރެފްރީ ރަތްކާޑު ދެއްކީ ދެ ވަނަ ހާފުގައި ކުޅެން ނިކުތް ނިއުގެ ބިދޭސީ ފޯވާޑް ގުއިލެމް މާޓީއަށް ފައުލް ކުރުމުންނެވެ.\nނިއުއިން މިމެޗުގެ ލީޑް ނެގީ 77 ވަނަ މިނެޓުގައެވެ. އެލަނޑު ނިއުއަށް ކާމިޔާބު ކޮށްދިނީ ދަގަނޑޭ އެވެ. އޭނާ އެލަނޑު ކާމިޔާބު ކުރީ ބޮލުންނެވެ. މިމެޗުގައި ދަގަނޑޭ އޭނާގެ ހެޓްރިކް ފުރިހަމަ ކުރީ މެޗު 85 ވަނަ މިނެޓުގައެވެ. އެލަނޑު ދަގަނޑޭ ޖެހީ ލިލީ އޭރިއާ ތެރެއަށް ހުރަސްކޮށްލި ރީތި ބޯޅަައަކުންނެވެ.\nމިއީ މިއަހަރުގެ އޭއެޕްސީ ކަޕްގައި ނިއު މޮޅުވި ދެ ވަނަ މެޗެވެ. މިމުބާރާތުގައި ނިއު ކުޅުނު ފުރަތަމަ މެޗުން މޮޅުވީ ބަންގްލަދޭޝްގެ ޗެމްޕިއަން ޑާކާ އަބަހާނީއާ ވާދަކޮށް 1-0 ލަނޑުންނެވެ.\nއޭއެފްސީ ކަޕްގައި ނިއު މިވަގުތު އޮތީ ކުޅުނު ދެ މެޗުން ވެސް މޮޅުވެ ގްރޫޕްގެ އެއް ވަނަ މަގާމްގައި ހަ ޕޮއިންޓާއެކު އެވެ. އައިޒޯލްއަށް މިމެޗަކީ ފުރަތަމަ މެޗަށް ވާއިރު، މި ގްރޫޕްގެ ފޭވަރިޓްގެ ގޮތުގައި ބެލެވިފައި އޮތް އިންޑިއާގެ ބެންގަލޫރު އެފްސީން އަދި މެޗެއް ކުޅެފައެއް ނުވެއެވެ.\nއޭއެފްސީ ކަޕްގައި ނިއު ދެން އެންމެ އަވަހަށް ވެސް ކުޅޭ މެޗުގައި އަންނަ މަހު 10 ވަނަ ދުވަހު ނިކުންނާނީ ބެންގަލޫރާ ދެކޮޅަށެވެ.\nނިއުރޭޑިއަންޓަކީ އޭއެފްސީ ކަޕުގައި މިހާތަނަށް ރާއްޖޭގެ އެންމެ ކާމިޔާބު އެއް ޓީމެވެ. އެ ޓީމުވަނީ 2005 ވަނަ އަހަރުގެ އޭއެފްސީ ކަޕުގައި ވާދަކޮށް މުބާރާތުގެ ސެމީފައިނަލަށް ދަތުރުކޮށްފައެވެ. އެފަހަރު ނިއުރޭޑިއަންޓް ކެޓީ އެ އަހަރުގެ ޗެމްޕިއަން ޖޯޑަންގެ އަލް ފައިސަލީ އާއި ވާދަކޮށެވެ. އަދި 2013 ވަނަ އަހަރު ނިއުރޭޑިއަންޓް ވަނީ މުބާރާތުގެ ކުއާޓާފައިނަލަށް ދަތުރުކޮށްފައެވެ.


Lhemun lava hoadhay gothah Spotify inn hadhaifi | Mihaaru\nލައިފްސްޓައިލް / މޮބައިލް އެޕްލިކޭޝަންސް\nޅެން ސާޗްކޮށްގެން ލަވަ ހޯދޭ ގޮތަށް ސްޕޮޓިފައި އިން ހަދައިފި\n09 އޮކްޓޯބަރ 2020 - 08:50\nސްޕޮޓިފައި އިން ބުނީ މިއީ ލަވަ ހޯދަން އުނދަގޫވާ މައްސަލަ ހައްލުކޮށްދިނުމުގެ ގޮތުން ގެނައި ބަދަލެއް ކަމަށެވެ. އެގޮތުން ލަވައިގެ ނަމާއި އޭގެ އާޓިސްޓްގެ ނަން ނޭނގޭ ނަމަ ޅެމުގެ ތަންކޮޅެއް ސާޗްގައި ލިޔެލައިގެން އެ ލަވައެއް މިހާރު ފަސޭހަ އިން ހޯދޭނެ އެވެ. ސްޕޮޓިފައި އިން މިގޮތަށް ހެދީ ބައެއް ލަވަތަކުގެ ޅެންތަކުގައި އެއްގޮތްކަން ހުންނާތީ އެކަން ވެސް ފާހަގަކުރެވޭ ގޮތަށެވެ. އެގޮތުން ސާޗްކުރާ ޅެމާ އެއްގޮތް ޅެންތަކެއް، އެ ލަވަތަކުގެ އާޓިސްޓިކްގެ ނަމުގެ ތިރިއަށް "ލިރިކްސް މެޗް" ލޭބަލްކޮށްފައި އިންނާނެ އެވެ.\nސްޕޮޓިފައި ބޭނުންކުރާ މީހުންގެ ފަސޭހައަކަށް ގެނެސްދިން ފީޗާއާ ބެހޭ ގޮތުން އެތަނުގެ ޕްރޮޑަކްޓް ޑިޒައިނަރު ލީނާ ވެންގް ބުނީ މި ގެނައި ބަދަލު އައިއޯއެސް އާއި އެންޑްރޮއިޑްގެ އަހުލުވެރިންނަށް ވެސް ލިބޭނެ ކަމަށެވެ.\nސްޕޮޓިފައިން ބުނި ގޮތުގައި ޅެމުން ލަވަ ހޯދޭނީ ހަމައެކަނި ސްމާޓް ޑިވައިސްތަކުންނެއް ވެސް ނޫނެވެ. އަދި އެ ޕީސީތަކުން ވެސް މިކަން މިހާރު ކުރެވޭނެ އެވެ.\nޅެމުން ލަވަ ހޯދޭ ގޮތަށް ހަދާފައިވާ ބަސްތަކުގެ ތެރޭގައި މި ވަގުތު މައިގަނޑު ގޮތެއްގައި ހިމެނެނީ އިނގިރޭސި އާއި ފްރާންސާއި ކޮރެއާ އަދި ރަޝިއާ ބަހެވެ.\nމީގެ 12 އަހަރު ކުރިން ރަސްމީކޮށް ވުޖޫދަށް އައި ސްވިޑްންގެ ސްޕޮޓިފައި އަކީ މިހާރު އެންމެ ގިނަ ލަވަތައް އަޑު އަހާލެވޭނެ އެއް ޕްލެޓްފޯމެވެ. އޭގައި ހުރި ލަވަތަކުގެ އަދަދު 50 މިލިއަނަށް އަރަ އެވެ. އަދި އެ ޕްލެޓްފޯމް ބޭނުންކުރާ މީހުންގެ އަދަދު މިހާރު 299 މިލިއަނަށް އަރާ އިރު، އޭގެ ތެރެއިން 138 މިލިއަނަކީ ފީ ދައްކައިގެން ސްޕޮޓިފައި ބޭނުންކުރާ މީހުންނެވެ.\nޅެން ސާޗްކޮށްގެން ލަވަތައް ހޯދޭ ގޮތަށް 2018 ގައި އެޕަލް މިއުޒިކުން ވެސް ހަދާފައިވެ އެވެ.\nއައިފޯން އެންޑްރޮއިޑް އައިއޯއެސް ސްވިޑެން ކޮމްޕިއުޓަރު މޮބައިލް އެޕްލިކޭޝަންސް\nރާއްޖޭގައި ބޭނުން ކުރެވޭތަ؟ ބޭރުގެ ނޫސްތަކުން ތަރުޖަމާކޮށްލާފަ ލިޔެލަނީދޯހަމަ؟\nމަހީކުރީ ދިވެހި ލަވަވެސް ޅެމުން ސާޗް ކޮށްލެވޭކަމަށް


ރައީސް ކަމުގައި ބައިޑަން އެންމެ ފުރަތަމަ ވަޑައިގަންނަވާ ގައުމަކަށް...\nބައިޑަން އިނގިރޭސިވިލާތަށް ވަޑައިގަންނަވަނީ\nރައީސް ކަމުގައި ބައިޑަން އެންމެ ފުރަތަމަ ވަޑައިގަންނަވާ ގައުމަކަށް އިނގިރޭސިވިލާތް\nބައިޑަންގެ މިދަތުރުފުޅު ވެގެންދާނީ ކޮވިޑްގެ ޕެންޑަމިކް ތެރޭގައި ކުރައްވާ ތާރީޚީ ދަތުރުފުޅަކަށް\nބައިޑަން ވަނީ ވަރޗުއަލްކޮށް ގައުމުތަކުގެ ލީޑަރުންނާއި ބައްދަލުކުރައްވާފައި\nޖޫން މަހުގެ 11ން 13ށް އިނގިރޭސިވިލާތުގައި އޮންނަ ޖީ7 ސަމިޓްގައި ބައިވެރިވެ ވަޑައިގަންނަވާނެ\n24 އޭޕްރިލް 2021 | ހޮނިހިރު 09:17\nއެމެރިކާގެ ރައީސް ޖޯ ބައިޑަން\nރައީސްކަމާއި ހަވާލުވެވަޑައިގަތުމަށްފަހު އެމެރިކާގެ ރައީސް ޖޯ ބައިޑަން ގައުމުން ބޭރަށް ކުރައްވާ އެންމެ ފުރަތަމަ ދަތުރުފުޅުގައި އިނގިރޭސިވިލާތް އަދި ބެލިޖިއަމް އަށް ވަޑައިގަންނަވާނެ ކަމަށް ވައިޓް ހައުސްއިން ބުނެފިއެވެ.\nބައިޑަންގެ މިދަތުރުފުޅާ ގުޅޭގޮތުން ވާހަކަދައްކަވަމުން ވައިޓް ހައުސްގެ ޕްރެސް ސެކެޓްރީ ޖެން ސާކީ ވިދާޅުވީ މިދަތުރުފުޅުގެ މައިގަނޑު ބޭނުމަކީ އެމެރިކާ އާއި ގާތް ގައުމުތަކާއި ގުޅުން ބަދަހިކޮށް ގާތުން މަސައްކަތްކުރުން ކަމަށެވެ.\nޖޫން މަހުގެ 11ން 13ށް އިނގިރޭސިވިލާތުގައި އޮންނަ ޖީ7 ސަމިޓްގައި ބައިވެރިވެވަޑައިގަތުމަށް ބައިޑަން އިނގިރޭސިވިލާތަށް ވަޑައިގަންނަވާނެއެވެ. މިދަތުރުފުޅުގައި ޖީ7 ގައުމުތަކުގެ ލީޑަރުންނާއެކު ބައިޑަން ބައްދަލުކުރުންތައް ބާއްވާނެއެވެ. އޭގެތެރޭގައި އިނގިރޭސިވިލާތުގެ ބޮޑުވަޒީރު ބޮރިސް ޖޯންސަންވެސް ހިމެނިވަޑައިގަންނަވާކަމަށް ވައިޓް ހައުސްއިން ބުނެއެވެ.\nއެއަށްފަހު ބައިޑަން ދެން ވަޑައިގަންނަވާނީ ނޭޓޯ ސަމިޓްގައި ބައިވެރިވެވަޑައިގަތުމަށް ބްރަސަލްސް އަށެވެ. އެއީ ޖޫން މަހުގެ 14 ވަނަ ދުވަހުއެވެ. އަދި ހަމަ އެދަތުރުފުޅުގައި އެމެރިކާ އާއި ޔޫރަޕިއަން ސަމިޓްގައި ބައިޑަން ބައިވެރިވެވަޑައިގަންނަވާނެއެވެ.\nމިފަހަކުން އެމެރިކާގެ ރައީސްކަމަށް ވަޑައިގެންނެވި ބޭފުޅުން ގައުމުން ބޭރަށް އެންމެ ފުރަތަމަ ވަޑައިގަންނަވާފައިވަނީ އުތުރު އެމެރިކާ ސަރަހައްދުގެ ގައުމުތަކެވެ. އެހެންނަމަވެސް ކުރީގެ ރައީސް ޑޮނަލްޑް ޓްރަމްޕް އެންމެ ފުރަތަމަ ވަޑައިގެންނެވީ ސައުދީ އަރަބިއްޔާއަށެވެ.\nބައިޑަން ވަނީ ވަރޗުއަލްކޮށް ގައުމުތަކުގެ ލީޑަރުންނާއި ބައްދަލުކުރައްވާފައެވެ. އެގޮތުން ފެބްރުއަރީ އަދި މަރޗް މަހު ކެނެޑާ އަދި މެކްސިކޯގެ ލީޑަރުންނާއި ވަނީ ބައްދަލުކުރައްވާފައެވެ. މީގެއިތުރުން މިދިޔަ ހަފްތާގައި ވައިޓް ހައުސްގައި ބައިޑަން ވަނީ ޖަޕާނުގެ ބޮޑުވަޒީރު ޔޮޝިޑާ ސުގާ އާ ބައްދަލުކުރައްވާފައެވެ. އަދި އަންނަ މަހު ދެކުނު ކޮރެއާގެ ރައީސް އާއި ވައިޓް ހައުސްގައި ބައްދަލުކުރެއްވުމަށް ވަނީ ހަމަޖެހިފައެވެ.\nބައިޑަންގެ މިދަތުރުފުޅު ވެގެންދާނީ ކޮވިޑްގެ ޕެންޑަމިކް ތެރޭގައި ކުރައްވާ ތާރީޚީ ދަތުރުފުޅަކަށެވެ.


Elections ge muvahzafunnah birudhehkki mahsala fuluhah - vNews.mv\nއިލެކްޝަންސްގެ މުވައްޒަފުންނަށް ބިރުދެއްކި މައްސަލަ ފުލުހަށް ހުށަހަޅައިފި\nރިފާޢަތު Male' | 15 February 2020, 16:50\nއިލެކްޝަންސް ކޮމިޝަނުގެ މުވައްޒަފުންނަށް ބިރުދެއްކި މީހާގެ މައްސަލަ ފުލުހުންނަށް މިހާރު ހުށަހަޅާފައިވާނެ ކަމަށް އެ ކޮމިޝަންގެ ނައިބް ރައީސް އަހުމަދު އަކްރަމް ވިދާޅުވެއްޖެ އެވެ.\nއިލެކްޝަނުން އެ މައްސަލަ ފުލުހަށް ހުށާހަޅާފައި މިވަނީ އެ ކޮމިޝަނަށް އެޕްލިކޭޝަން ފޯމު ހުށަހަޅަން ހުކުރު ދުވަހާއި ހޮނިހިރު ދުވަހު އެތަނަށްދިޔަ ބައެއް އާއްމު ފަރާތްތަކުން އީސީގެ މުވައްޒަފުންނަށް އިންޒާރުދީ ބިރު ދައްކާފައިވާ ކަމަށް ބުނާ ވަގުތެއްގައެވެ.\nވީނިއުސް އަށް މައުލުމާތު ދެއްވަމުން އިލެކްޝަންސްގެ ނައިބް ރައީސް އަކްރަމް ވިދާޅުވީ އިންތިހާބީ ފޯމް ހުށަހަޅަން އައި އާންމު ފަރާތަކުން ކޮމިޝަންގެ މުވައްޒަފުންނަށް ބިރުދައްކައި އިންޒާރުދީފައިވާ ކަމަށެވެ.\nކައުންސިލް އިންތިޚާބާއި، އަންހެނުންގެ ތަރައްޤީއަށް މަސައްކަތްކުރާ ކޮމިޓީތަކުގެ އިންތިޚާބުގެ ފޯމްތައް ބަލައިގަތުމަށް އިލެކްޝަންސް ކޮމިޝަނުގައި ހަރަކާތްތެރިވާ މުވައްޒަފުންނަށް ބިރު ދައްކައި އިންޒާރު ދިނުމަކީ އެ ކޮމިޝަނުން ކަންބޮޑުވާ ކަމެއްކަމަށްވެސް އަކްރަމް ވިދާޅުވި އެވެ. އަދި ކޮމިޝަނުން ކުރަމުންދާ މަސައްކަތަށް ހުރަސްއަޅައި މުވައްޒަފުންނަށް ހިންގާ ބިރުދެއްކުމުގެ ހަރަކާތްތަކަކީ އެއްވެސް ހާލެއްގައި ބަލައިގަންނަނާނެކަމެއް ނޫންކަމަށް އަކްރަމް ވިދާޅުވެއެވެ. އަދި މިފަދަ އަމަލުތައް ހިންގާ ފަރާތްތަކާމެދު ޤާނޫނީ ގޮތުން އަޅަންޖެހޭ ފިޔަވަޅު އަޅަމުންދާނެކަމަށްވެސް އަކްރަމް ވިދާޅުވިއެވެ.\nއޭޕްރީލް މަހުގެ4ވަނަ ދުވަހު ބޭއްވުމަށް ނިންމާފައިވާ ލޯކަލް ކައުންސިލް އިންތިޚާބާއި އަންހެނުންގެ ތަރައްގީއަށް މަސައްކަތްކުރާ ކޮމިޓީތަކުގެ އިންތިޚާބަށް ކުރިމަތިލުމުގެ ފުރުސަތު އިލެކްޝަންސް ކޮމިޝަނުން ހުޅުވާލާފައި ވަނީ މިމަހުގެ4ވަނަ ދުވަހުއެވެ.\nލޯކަލް ކައުންސިލް އިންތިޚާބަށް ކުރިމަތިލުމުގެ އެންމެފަހުގެ ތާރީހަކީ މިމަހުގެ 20 ވަނަ ދުވަހެވެ. އަދި އަންހެނުންގެ ތަރައްގީއަށް މަސައްކަތްކުރާ ކޮމިޓީތަކުގެ އިންތިޚާބަށް ކުރިމަތިލުމުގެ ސުންގަޑި އަކީ މިމަހުގެ 24 ވަނަ ދުވަހެވެ.\nރަށްވެހިވެފައިވާ ރަށް ނޫން އެހެން ރަށެއްގައި ރަޖިސްޓްރީ ކުރަން ބޭނުންވާ ފަރާތްތަކަށް ރީ ރަޖިސްޓްރީ ކުރުމުގެ ފުރުސަތު އަންނަ އާދިއްތަ ދުވަހުން ފެށިގެން ހުޅުވާލާނެ ކަމަށް އިލެކްޝަން ކޮމިޝަނުން ބުނެއެވެ.\nއިލެކްޝަންސް ކޮމިޝަން ލޯކަލް ކައުންސިލް އިންތިޚާބު 2020 ރާއްޖެ މޯލްޑިވްސް ޕޮލިސް ސާވިސް


Verikan Himaayaih Kurumugai Raees Yameen Ah Eheetheri Vevuneethee Ufaavey - Alhan - Vaguthu\nނަމްބަރަށް ބަދަލު އައުމާއިއެކު އަނެއްކާވެސް ލުއިތަކުގެ ވާހަކަ - 16 ގަޑިއިރު ކުރިން\nވެރިކަން ޙިމާޔަތްކުރުމުގައި ރައީސް ޔާމީނަށް އެހީތެރިވެވުނީތީ އުފާވޭ - އަލްހާން\nރައީސުލްޖުމްހޫރިއްޔާ އަބްދުﷲ ޔާމީން އަބްދުލްގައްޔޫމްގެ ވެރިކަން ވައްޓާލަން ކުރެވުނު މަސައްކަތުން، ވެރިކަން ޙިމާޔަތްކުރުމުގައި އެހީތެރިވެވުނީތީ އުފާކުރާކަމަށް އިދިކޮޅު މޯލްޑިވިއަން ޑިމޮކްރެޓިކް ޕާޓީ (އެމްޑީޕީ)ގެ ކުރީގެ ނައިބު ރައީސް އަދި ރައްޔިތުންގެ މަޖިލީހުގެ ފޭދޫ ދާއިރާގެ ކުރީގެ މެމްބަރު، އަލްހާން ފަހުމީ ވިދާޅުވެއްޖެއެވެ.\nމިގޮތަށް ވިދާޅުވެ އަލްހާން މިއަދު ކުރެއްވި ޓްވީޓެއްގައި އޭނާ ވިދާޅުވީ، ރައީސް ޔާމީނަކީ މަލްޓި ޕާޓީ ނިޒާމުގައި ރިޔާސީ ދައުރެއް ފުރިހަމަކުރެއްވުނު ފުރަތަމަ ރައީސް ކަމުގައެވެ. އަދި ރައީސް ޔާމީނުގެ ވެރިކަމަކީ ދިވެހި ރައްޔިތުންގެ މެޖޯރިޓީ ވޯޓުން ޤާއިމްކުރެވުނު ވެރިކަމަކަށް ވާއިރު، އެ ވެރިކަން ޙިމާޔަތްކުރުމަށް ރައީސް އާއި އެކު މަސައްކަތް ކުރެއްވިކަން އަލްހާން ވަނީ ފާހަގަކޮށްފައެވެ.\n"ރައީސް ޔާމީނަކީ މަލްޓި ޕާޓީ ނިޒާމުގައި ރިޔާސީ ދައުރެއް ފުރިހަމަ ކުރެއްވުނު ފުރަތަމަ ރައީސް. އަޅުގަނޑު އުފާކުރަނީ ދިވެހިންގެ މެޖޯރިޓީ ވޯޓުން ޤާއިމްކުރި ވެރިކަން ވައްޓާލަން ކުރެއްވުނު މަސައްކަތްތަކުން ވެރިކަން ހިމާޔަތްކުރުމުގައި އަޅުގަނޑަށް ދިވެހިންގެ ރައީސަށް އެހީތެރި ވެވުނީތީ!" ރައީސް އަބްދުﷲ ޔާމީންގެ ފޮޓޯފުޅަކާއި އެކު އަލްހާން ކުރެއްވި ޓްވީޓުގައި ވެއެވެ.\nރައީސް ޔާމީނަކީ މަލްޓި ޕާޓީ ނިޒާމުގައި ރިޔާސީ ދައުރެއް ފުރިހަމަ ކުރެއްވުނު ފުރަތަމަ ރައީސް.\nއަޅުގަނޑު އުފާކުރަނީ ދިވެހިންގެ މެޖޯރިޓީ ވޯޓުން ޤާއިމުކުރި ވެރިކަން ވައްޓާލަން ކުރެވުނު މަސައްކަތްތަކުން ވެރިކަން ހިމާޔަތްކުރުމުގައި އަޅުގަޑަށް ދިވެހންގެ ރައީސަށް އެހީތެރި ވެވުނީތީ! pic.twitter.com/Ksqm889PI3\n— Alhan Fahmy (@AlhanFahmy) October 17, 2018\nއަލްހާން މިގޮތަށް ވިދާޅުވިއިރު، އޭނާ ވެރިކަންކުރާ ޕްރޮގްރެސިވް ޕާޓީ އޮފް މޯލްޑިވްސް (ޕީޕީއެމް) އާއި ގުޅިވަޑައިގަތީ ނިމިދިޔަ ރިޔާސީ އިންތިޚާބަށް ކުރެވުނު ކެމްޕޭނުގެ ތެރެއިންނެވެ. ނަމަވެސް އިންތިޚާބަށްފަހު އޭނާ ވަނީ "ރައްޔިތުންގެ ޚިދުމަތުގައި އެންމެ ރަނގަޅަށް މަސައްކަތްކުރުމަށް" އެ ޕާޓީން ވަކިވެވަޑައިގެންފައެވެ.\nރައީސް ޔާމީންގެ ވެރިކަން ޙިމާޔަތްކުރުމުގައި މަސައްކަތް ކުރެވުނީތީ އުފާކުރާކަމަށް އަލްހާން މިއަދު ވިދާޅުވިއިރު، ރިޔާސީ އިންތިޚާބުގެ ވޯޓުލުމުގައި އިދިކޮޅު ކެންޑިޑޭޓް ރައީސް ޔާމީންގެ މައްޗަށް ކުރި ހޯއްދެވުމުން އޭނާ ވިދާޅުވެފައި ވަނީ ކުރީގެ ރައީސް ނަޝީދު އިސްތިއުފާ ދެއްވި ހިސާބުން، ރައީސް ކަމުގެ މަޤާމަށް އިބޫ އައުމަކީ އޭނާ ދެކެމުން އައި ހުވަފެނެއް ކަމުގައެވެ. ނަމަވެސް އިންތިޚާބުގެ ކުރިން ބޭއްވި ޕީޕީއެމްގެ ފަހު ކެމްޕޭން ޖަލްސާގައި އޭނާ ވަނީ އިބޫ އަށް ވަރަށް ބޮޑަށް ފާޑު ވިދާޅުވެފައެވެ.\nއަލްހާން ޕީޕީއެމްއަށް ސޮއިކުރައްވާފައި ވަނީ މިދިޔަ ސެޕްޓެމްބަރު މަހުގެ ހަތް ވަނަ ދުވަހުގެ ރޭގައެވެ. އޭނާ ސިޔާސީ ދާއިރާއިން އެންމެ ފުރަތަމަ ފެނިގެން ދިޔައީ، ކުރީގެ ރައީސް މައުމޫން އަބްދުލްގައްޔޫމް އުފެއްދެވި ދިވެހި ރައްޔިތުންގެ ޕާޓީ (ޑީއާރުޕީ) އިންނެވެ. އެއަށްފަހު އެމްޑީޕީއާއި ގުޅިވަޑައިގެން އެ ޕާޓީގެ އިސް ސަފުގައި އުޅުއްވަނިކޮށް އޭނާ ވަނީ ޕާޓީން ވަކިކޮށްފައެވެ. އަލްހާން އެމްޑީޕީން ވަކިކުރީ އެޕާޓީއަށް ގެއްލުންވާ ގޮތަށާއި އެ ޕާޓީގެ މަސްލަހަތު ގެއްލޭ ގޮތަށް އަމަލުކުރާ ކަމަށް ބުނެ އެމްޑީޕީގެ ގައުމީ މަޖިލީހުގެ 50 މެމްބަރަކު ސޮއިކޮށް މައްސަލަ ހުށަހެޅުމުންނެވެ. އޭރު އޭނާ ހުންނެވީ އެޕާޓީގެ ނައިބު ރައީސަކަށެވެ.\nއޮކްޓޯބަރ 17, 2018 18:41\nބައްޔެއް! ޝަހާދެއް މިބުނީ.\nބަލަ އަލްހާނޫ! ސިޔާސީ ގޮތުން އަލްހާނަކީ އެއްވެސް އަގެއް ހުރި މީހެއް ނޫންކަން މުޅި މި ދިވެހި ޤައުމުވެސް ދަނޭ. ދެން ކޮން ހާ މޮޅު ވާހަކައެއް ތި ދައްކަނީ. ހައިރާން ވެއްޖެ.\nއޮކްޓޯބަރ 20, 2018 16:03\nމީ އެެއްވެސް އެގެއްހުރި މީހެއްނޫން..


Guraidhoo in 86 Covid case aa eku miadhu ge jumla positive 225 ah | ThePress\nގުރައިދޫން 86 ކޮވިޑް ކޭސްއާއެކު މިއަދުގެ ޖުމްލަ ޕޮޒިޓިވް 225 އަށް\n23 October 2021, 22:34\nކ. ގުރައިދޫގެ ޓޫރިސްޓް ސަރަހއްދުގެ މަގެއް ---\nރާއްޖެއިން 225 މީހަކު ކޮވިޑަށް ޕޮޒިޓިވް ވެފައިވާ ކަމަށް ހެލްތް ޕްރޮޓެކްޝަން އެޖެންސީން ބުނެފިއެވެ.\nއެޗްޕީއޭ އިން އާންމު ކުރި ތަފާސްހިސާބުތައް ދައްކާ ގޮތުގައި ކޮވިޑަށް ޓެސްޓު ކުރަން 4527 ސާމްޕަލް ނެގި އިރު އޭގެ ތެރެއިން 225 މީހުން ވަނީ ޕޮޒިޓިވް ވެފައެވެ. ޕޮޒިޓިވް ވެފައި ވާ މީހުންގެ ތަފްސީލް ހާމަ ކުރަމުން އެޗްޕީއޭ އިން ބުނީ، މާލެ ސަރަހައްދުން 39 މީހަކާ، އަތޮޅުތެރެއިން 153 މީހަކާ، ރިސޯޓްތަކުން 33 މީހަކު ޕޮޒިޓިވް ވެފައިވާ ކަމަށެވެ.\nރަށްރަށުން ޕޮޒިޓިވްވި 153 މީހުންގެ ތެރެއިން ގިނަ ބަޔަކު ކ. ގުރައިދޫން ވަނީ ޕޮޒިޓިވް ވެފައެވެ. ޖުމްލަ 86 މީހުން ގުރައިދޫން ޕޮޒިޓިވް ވި އިރު އައްޑޫން 17 މީހުން އަދި ގއ ވިލިންގިލިން 13 މީހަކު ވަނީ ޕޮޒިޓިވް ވެފައެވެ.\nމިއަދު ޕޮޒިޓިވްވި މީހުންނާ އެކު ބަލި ޖެހުނު މީހުންގެ އަދަދު މިހާރު ވަނީ 86،830 އަށް އަރާފައެވެ. އަދި މި ވަގުތު އެކްޓިވް ކޭސްގެ ގޮތުގައި 1520 މީހަކު އެބަ ތިބި ކަމަށް އެޗްޕީއޭ އިން ބުނެއެވެ. އަދި މި ވަގުތު ބަލި ޖެހިގެން ފަރުވާ ހޯދަމުންދާ މީހުންގެ ތެރެއިން އެނދުމަތިކޮށްގެން ފަރުވާ ދެމުން ދަނީ 19 މީހުންނަށް ކަމަށް އެޗްޕީއޭއިން ބުނެއެވެ.\nރާއްޖޭގައި ކޮވިޑްގެ ހާލަތު މިދިޔަ މެއި މަހުގެ ތެރޭގައި ގޯސްވެފައި އޮތުމަށް ފަހު އޭރު އެޗްޕީއޭ އިން އެޅި ފިޔަވަޅުތަކާ އެކު ކޭސްތައް ވަނީ މިދިޔަ ޖުލައި މަހުތެރޭ 100 އިން ދަށަށް ގޮސްފައެވެ. ނަމަަވެސް ފަހުން ކޭސްތައް އިތުރުވެ ދޭތެރެ ދޭތެރެއިން 100 އިން މަތިން ދުވާލެއްގެ މައްޗަށް ޕޮޒިޓިވްވާ އަދަދު ރިޕޯޓް ކުރާ ދުވަސްތައް ފާހަގަ ކުރެވެއެވެ.\nރާއްޖެއިން ކޮވިޑް ކޭސްއެއް އެންމެ ފުރަތަމަ ފެނިފައި ވަނީ މާޗް 7، 2020 ގައެވެ. އިއްޔެއާ ހަމައަށް ކޮވިޑް ރާއްޖެއިން ފެނުނުތާ 595 ދުވަސްވެފައިވާ އިރު މި ބަލީގައި މަރުވި މީހުންގެ ޖުމްލަ އަދަދު މި ވަނީ 240 އަށް އަރާފައެވެ.


ޒުވާނުންގެ މަރުކަޒު ނުލިބިގެން ކަންބޮޑުވުން ފާޅުކޮށް ރައީސްއަށް ސިޓީއެއް ޒުވާނުންގެ މަރުކަޒު ނުލިބިގެން ކަންބޮޑުވުން ފާޅުކޮށް ރައީސްއަށް ސިޓީއެއް\nޒުވާނުންގެ މަރުކަޒު ނުލިބިގެން ކަންބޮޑުވުން ފާޅުކޮށް ރައީސްއަށް ސިޓީއެއް\nގައުމީ ވޮލީ ޓީމްގެ ހައްވަ އާއި ގައުމީ ބާސްކެޓް ޓީމްގެ ޒަބީ\nގައުމީ ޓީމުތައް ފަރިތަކުރުންތައް ކުރިއަށް ގެންދާނެ ގޮތެއް ނެތިގެން، ގައުމީ ބައެއް އެސޯސިއޭޝަންތަކުގެ ކަންބޮޑުވުން ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙާ ހިއްސާކޮށްފިއެވެ. ޓޭބަލް ޓެނިހާއިއި ނެޓްބޯޅައާއި، ވޮލީ އާއި ބާސްކެޓް ހިމެނޭ ގޮތަށް ވަނީ ރައީސްއަށް ސިޓީއެއް ފޮނުވާފައެވެ. ޒުވާންނުންގެ މަރުކަޒު މިވަގުތު ބޭނުން ކުރަމުންދަނީ ކޯވިޑް-19އަށް ވެކްސިން ޖެހުމާއި ޓެސްޓް ހެދުމަށެވެ. މިއަހަރުގެ ކުރީކޮޅުން ފެށިގެން ހެލްތް މިނިސްޓްރީއިން ޒުވާނުންގެ މަރުކަޒު ބޭނުން ކުރަމުންގޮސްފައިވާއިރު، ބައެއް ގައުމީ އެސޯސިއޭޝަންތަކުން ވަނީ ގައުމީ ޓީމުތަކަށް ފަރިތަކުރުންތައް ކުރިއަށް ނުގެންދެވޭތީ ކަންބޮޑުވުން ފާޅުކޮށްފައެވެ.\nރައީސްއަށް ކަންބޮޑުވުން ފާޅުކޮށް ސިޓީ ފޮނުވާފައިވަނީ ޓީޓީ، ނެޓްބޯޅަ، ވޮލީ އަދި ބާސްކެޓް އެސޯސިއޭޝަނުންނެވެ. ރައީސްއަށް ފޮނުވި ސިޓީއާއި ބެހޭގޮތުން މަޢުލުމާތުދެމުން ވޮލީ ބޯޅަ އެސޯސިއޭޝަން އޮފް މޯލްޑިވްސްގެ ރައީސް މުޙައްމަދު ރަނޭޝް ވިދާޅުވީ ގައުމީ ޓީމްތަކަށް ފަރިތަކުރުންތައް ކުރިއަށް ނުގެންދެވޭތީ، އެސޯސިއޭޝަންގެ އިތުރުން ކުޅުންތެރިންނަށް ވެސް ވަރަށް ބޮޑު ގެއްލުންވާކަމަށެވެ. މިހާރު ކުޅިވަރަކީ ހަމައެކަނި ކުޅިވަރެއް ނޫންކަމަށާއި މިއީ އެތައް ބައެއްގެ އާންމު ދިރިއުޅުއިވެސް ގުޅިފައިވާ ސިނާއަތެއްކަމަށެވެ. ހާއްސަކޮށް ބައެއް ކުޅިވަރުތަކުގައި އުޅޭ ބައެއް ފަރާތްތަކަކީ ހަމައެކަނި ކުޅިވަރު ކުޅެގެން ލިބޭ އާންދަނީއިން ދިރިއުޅޭ ބަޔަކަށްވާއިރު، ކުޅިވަރު ނުކުޅެ، މުބާރާތްތަށް ކުރިއަށް ނުގެންދެވޭ ކޮންމެ ދުވަހަކީވެސް، މިފަދަ ކުޅުންތެރިންގެ އިތުރުން ގައުމީ ޓީމްތަކަށް ވެސް ލިބޭ ވަރަށް ބޮޑު ގެއްލުމެއްކަމަށް ރަނޭޝް ވިދާޅުވިއެވެ. މިފަދަ ކިތަންމެ ކަމެއް ހުރުމާއެކު ރައީސްއަށް ފޮނުވާފައިވާ ސިޓީގައި އެކަންކަމަށް އަލިއަޅުއްލާފައިވާއިރު، ގައުމުގެ އެންމެ އިސްވެރިޔާގެ ހައިސިއްޔަތުން މިވަގުތު އެސޯސިއޭޝަންތަކަށް ދިމާވެފައިވާ މައްސަލަ ހައްލުކުރުމަށް އެދިފައިވެއެވެ.\nގައުމީ ބައެއް ޓީމްތަކުން މިހާރުވެސްދަނީ މިއަހަރު އޮންނަ ބައިނަލްއަގްވާމީ މުބާރާތްތަކަށް ފަރިތަކުރުންތައް ކުރިއަށް ގެންދަމުންނެވެ. އެގޮތުން ބާސްކެޓް އެސޯސިއޭޝަނުން މިއަހަރުގެ ނޮވެންބަރު މަހުގައި އޮންނަ ސާބާ މުބާރާތަށް ދަނީ ތައްޔާރުވަމުންނެވެ. ޒުވާނުންގެ މަރުކަޒު ނުލިބޭތީ ގައުމީ ބާސްކެޓް ޓީމް ފަރިތަކުރަމުންދަނީ އެކުވެނި އައުޓްޑޯ ބާސްކެޓް ކޯޓުގައެވެ. މިއާއެކު ހަރު ކޮންކްރީޓްގައި ކުޅެންޖެހުމުން ބައެއް ކުޅުންތެރިންނަށް މިހާރުވެސް އަނިޔާވެފައިވާކަމަށް ބާސްކެޓް އެސޯސިއޭޝަނުން މަޢުލުމާތުދެއެވެ. މި އަހަރުގެ ޑިސެމްބަރު މަހުގައި އޭވީސީ ސެންޓްރަލް ޒޯން އަންހެން މުބާރާތް ރާއްޖޭގައި ބޭއްވުމަށް ހަމަޖެހިފައިވާއިރު، މި ފަހަރުގެ މުބާރާތަށް ފަރިތަކުރުންތައް ކުރިއަށް ގެންދިއުމަށް ވަނީ ޒުވާނުންގެ މަރުކަޒު ނުލިބުމުގެ ސަބަބުން ދަތިތަކާ ކުރިމަތިލާން ޖެހިފައެވެ.\nޒުވާނުންގެ މަރުކަޒު ހޯދުމަށް ޔޫތު މިނިސްޓްރީންވެސް މީގެ ކުރިން ވަރަށް ގިނަ މަސައްކަތްތަކެއް ކޮށްފައިވެއެވެ. އަދި އެމިނިސްޓްރީއިން ފޮނުވާފައިވާ ސިޓީތަކަށް ހެލްތް މިނިސްޓްރީން ޖަވާބު ނުދީ ލަސްކުރުމަށް، ޔޫތު މިނިސްޓްރީއަށް އަންގާފައިވަނީ މިމަހުގެ ނިޔަލަށް މަޑުކޮށްލަ ދިނުމަށެވެ. ޔޫތު ސެންޓަރ ހުސްކުރުން މިހިނގާ އޮކްޓޯބަރުމަހުގެ ނިޔަލަށް މަޑުކޮށްލަ ދިނުމަށް ހެލްތު މިނިސްޓްރީން އެދިފައިވަނީ މިހާރު ކޯވިޑް-19އާއި ގުޅިގެން މިނިސްޓްރީން ގެންދާ ގައުމީ ކެންޕޭނަށް އެއްބާރުލުން ދިނުމުގެ ގޮތުންކަމަށެވެ.


SunOnline: Naashi gandah Yameen 25 laari ves vattaeh nulaa, masakkaiy kuree dhekolhah: Riyaz\nނާށިގަނޑަށް ޔާމީން 25 ލާރިވެސް ވައްޓައެއް ނުލާ، މަސައްކަތްކުރީ ދެކޮޅަށް: ރިޔާޒް\nމުހައްމަދު މުޒައްޔިން ނާޒިމް 11 Apr 2019, 18:06\nރައްޔިތުންގެ މަޖިލީހުގެ ކިނބިދޫ ދާއިރާގެ މެމްބަރު އަބްދުﷲ ރިޔާޒް -- ސަން ފޮޓޯ/ ފަޔާޒު މޫސާ\nނަވާރަ ވަނަ ރައްޔިތުންގެ މަޖިލީހުގެ އިންތިހާބަށް ޖުމްހޫރީ ޕާޓީއާއި ޕީޕީއެމް-ޕީއެންސީ ގުޅިގެން ނުކުތުމަށް މަސައްކަތްކުރި ނަމަވެސް، ޕީޕީއެމްގެ ރައީސް އަބްދުﷲ ޔާމީން އަބްދުލްގައްޔޫމް ޖުމްހޫރީ ޕާޓީގެ ކެންޑިޑޭޓުންނާ ދެކޮޅަށް މަސައްކަތްކުރެއްވި ކަމަށާއި އެކަމުގެ ހެކި އެބަހުރި ކަމަށް ޖުމްހޫރީ ޕާޓީގެ ޕާލަމެންޓްރީ ގްރޫޕުގެ ލީޑަރު އަބްދުﷲ ރިޔާޒް ވިދާޅުވެއްޖެ އެވެ.\nސަރުކާރު ހިންގާ ކޯލިޝަނުގައި ހިމެނޭ ޕާޓީތަކުން އެކުގައި މަޖިލީހަށް ވާދަކުރުމަށް ކުރިން ނިންމާފައި އޮތް ނަމަވެސް، އެ އެއްބަސްވުމާ ހިލާފަށް އެމްޑީޕީން ހުރިހާ ދާއިރާއަކަށް ވަކިން ކުރިމަތިލުމަށް ނިންމުމުގެ ސަބަބުން ޖުމްހޫރީ ޕާޓީން ނިންމީ ކުރީގެ ރައީސް ޔާމީން އިސްކޮށް ހުންނަވާ ޕީޕީއެމް-ޕީއެންސީއާ ގުޅިގެން މަޖިލީހަށް ވާދަކުރުމަށެވެ.\nޖުމްހޫރީ ޕާޓީގެ ލީޑަރު ގާސިމް އިބްރާހިމް ވިދާޅުވަމުން ގެންދެވީ، އެ ޕާޓީން "ނާށިގަނޑު ހިފައިގެން މަގުމައްޗަށް ނުކުންނަން ޖެހުނީ" އެމްޑީޕީގެ ނިންމުމާ ގުޅިގެން ކަމަށާއި ނާށިގަނޑަށް ކޮންމެވެސް އެއްޗެއް ވައްޓާލާ ބަޔަކާ އެކު ދެމިހުންނާނެ ކަމަށެވެ.\n"އެކަމަކު އެ 25 ލާރި ވެސް ވައްޓައެއް ނުލައޭ،" ސަން އޮންލައިންގެ 50 މިނިޓު ޕްރޮގްރާމުގައި ވާހަކަ ދައްކަވަމުން މި ހަފްތާގެ މެހެމާނު، ކިނބިދޫ ދައިރާގެ މެމްބަރު އަބްދުﷲ ރިޔާޒް ވިދާޅުވިއެވެ.\nޖުމްހޫރީ ޕާޓީ އިން ރައްޔިތުންގެ މަޖިލީހުގެ 41 ދާއިރާއަކަށް ކުރިމަތިލި އިރު ޕީޕީއެމް އިން 26 ދާއިރާއަށް، އަދި ޕީއެންސީ އިން 23 ދާއިރާއަކަށް ކެންޑިޑޭޓުން ނެރުނެވެ. އަދި ޖުމްހޫރީ ޕާޓީ އާއި ޕީޕީއެމް-ޕީއެންސީން ދެބައިމީހުންގެ ބައެއް ކެންޑިޑޭޓުންނަށް ތާއީދުކުރަން ވެސް ނިންމި އެވެ.\nނަމަވެސް އިންތިހާބުގައި ޖުމްހޫރީ ޕާޓީއަށް ލިބުނީ ފަސް ގޮނޑި އެވެ. އަދި ޕީޕީއެމްއަށް ވެސް ފަސް ގޮނޑި ލިބުނު އިރު ޕީއެންސީއަށް ކާމިޔާބުވީ ތިން ގޮނޑި އެވެ.\nމިފަހަރު ޖުމްހޫރީ ޕާޓީން ތިމަރަފުށި ދާއިރާއަށް ކުރިމަތިލައްވައި، ގޮނޑި ކާމިޔާބުކުރެއްވި ރިޔާޒު ވިދާޅުވީ ގުޅިގެން ކަމަށް ބުނެ ވާދަކުރި ނަމަވެސް ރައީސް ޔާމީނުގެ ފަޅިން މަސައްކަތްކޮށްފައި ވަނީ ޖުމްހޫރީ ޕާޓީއާ ދެކޮޅަށް ކަމަށެވެ.\n"ރައީސް ޔާމީން މަސައްކަތްކުރެއްވީ ދެކޮޅަށް. އަޅުގަނޑާ ވެސް ދެކޮޅަށް މަސައްކަތްކުރީ. އަދި އެހެން ކެންޑިޑޭޓުންނާ ދެކޮޅަށް މަސައްކަތްކުރެއްވި ކަމުގެ ސާބިތު ހެކި އެބަހުރި އަޅުގަނޑުމެން އަތުގައި،" ރިޔާޒް ވިދާޅުވި އެވެ.\nޖުމްހޫރީ ޕާޓީން އިންތިހާބާ ގުޅޭ ގޮތުން އަމަލުކުރާނެ ގޮތްތައް ނިންމުމުގެ އިހުތިޔާރު، އެ ޕާޓީގެ ކައުންސިލުން އޮތީ ޕާޓީގެ ލީޑަރަށް ދީފަ އެވެ. އެގޮތުގެ މަތިން ޕާޓީގެ ލީޑަޝިޕުން ޕީޕީއެމް-ޕީއެންސީއާ އެކު އިންތިހާބުގައި ކުރިއަށް ދާން ނިންމި ނަމަވެސް، ކިނބިދޫ ދާއިރާގެ މެމްބަރު ރިޔާޒް "50 މިނިޓު"ގައި ވިދާޅުވީ އެކަމާ އޭނާ ދެކޮޅު ކަމަށެވެ.\n"އަޅުގަނޑު އެއްވެސް އިރެއްގައި ތާއީދެއް ނުކުރަން ޖޭޕީން ޕީޕީއެމްއާ އެކު ދާކަށް. ވަރަށް ސާފު. އަޅުގަނޑު އަބަދު ވެސް [އެހެން] ދެންނެވިން." އޭނާ ވިދާޅުވި އެވެ.


މިޝްކާގެ މަރު: މިނިސްޓްރީ އާއި އެޗްއާރުސީއެމް ކޮމިޓީއަށް\nމިޝްކާގެ މަރު: ހެލްތު މިނިސްޓްރީ އާއި އެޗްއާރުސީއެމް މާދަމާ ކޮމިޓީއަށް ހާޒިރުކުރަނީ\n6 ޖޫން 2021 - 13:17 0\nޖެންޑާ އެންޑް ހިއުމަން ރައިޓްސް ކޮމިޓީގެ ބައްދަލުވުމެއްގެ ރިޔާސަތު ޖީހާން ބަލަހައްޓަވަނީ: 10 އަހަރުގެ މިޝްކާ މަރުވި މައްސަލަ ކޮމިޓީން ދަނީ ބަލަމުން. -ފޮޓޯ: މަޖިލިސް\nކޮވިޑުގައި އަންގާރަ ދުވަހުގެ ރޭ މަރުވި 10 އަހަރުގެ ކުއްޖާއަށް ފަރުވާ ދިނުން ލަސްވުމުގައި ބޮޑެތި އިހުމާލުތަކެއް ވެފައިވާ ކަން ހާމަވެފައިވާއިރު، އެކަން ބަލަމުން އަންނަ ރައްޔިތުންގެ މަޖިލީހުގެ ކޮމިޓީއަށް ހެލްތު މިނިސްޓްރީގެ އިތުރުން ހިއުމަން ރައިޓްސް ކޮމިޝަން އޮފް މޯލްޑިވްސް (އެޗްއާރުސީއެމް) މާދަމާ ހާޒިރުކުރަން ނިންމައިފި އެވެ.\nކޮވިޑު ޖެހިގެން ރާއްޖެއިން އެންމެ ފުރަތަމަ މަރުވި ކުޑަކުއްޖާ، ހދ. ކުޅުދުއްފުށީ، ލާޖަހާގޭ، ފާތިމަތު މިޝްކާ މުހައްމަދުގެ ފަރުވާގައި އިހުމާލުތަކެއް ހުރި ކަމަށް ހެލްތު މިނިސްޓްރީން ހުކުރު ދުވަހުގެ ރިޕޯޓުން ވެސް ސާފެވެ.\nއެ ރިޕޯޓު ނެރުމުގެ ކުރިން ބުރާސްފަތި ދުވަހު ބޭއްވި މަޖިލީހުގެ ހިއުމަން ރައިޓްސް އެންޑް ޖެންޑާ ކޮމިޓީގެ ބައްދަލުވުމުގައި ކޮމިޓީގެ މުގައްރިރު އަދި ހިންނަވަރު ދާއިރާގެ މެމްބަރު ޖީހާން މަހްމޫދު ވިދާޅުވީ މިޝްކާގެ މަރާ ގުޅޭ މައުލޫމާތުތައް ހޯދަން ކަމާ ގުޅޭ މުއައްސަސާތަކުގައި އެދިފައިވާ ކަމަށެވެ.\nއަދި އެ ދުވަހު ނިންމީ މައުލޫމާތު ލިބުމުން ކަމާގުޅޭ އިދާރާތައް ކޮމިޓީއަށް ހާޒިރު ކުރުމަށެވެ.\nއެކަމާ ގުޅޭގޮތުން ޖީހާން މިއަދު "އަދަދު"އަށް ވިދާޅުވީ ކޮމިޓީން އެދުނު މައުލޫމާތު ހެލްތު މިނިސްޓްރީން އަދި މިހާތަނަށް ފޮނުވާފައިނުވި ނަމަވެސް، ހުކުރު ދުވަހުގެ ރޭ ނެރުނު ތަހުގީގު ރިޕޯޓުން މައްސަލަ ކުރިއަށް ގެންދަން ފުދޭ ކަމަށެވެ.\nއެގޮތުން، މާދަމާ މެންދުރު 2:00 އަށް ތާވަލުކޮށްފައިވާ ކޮމިޓީގެ ބައްދަލުވުމަށް ހާޒިރުވުމަށް ހެލްތު މިނިސްޓްރީގެ އިތުރުން އެޗްއާރުސީއެމަށް އަންގާފައިވާނެ ކަމަށް ޖީހާން ވިދާޅުވި އެވެ.\nއެޗްއާރުސީއެމް ކޮމިޓީއަށް ހާޒިރުކުރަނީ މިޝްކާ މަރުވި މައްސަލަ އެ ކޮމިޝަނުން ތަހުގީގު ކުރަމުންދާތީ އެ ތަހުގީގުގެ މައުލޫމާތު ހޯދުމަށްކަމަށް ވެސް އޭނާ ވިދާޅުވި އެވެ.\nހެލްތު މިނިސްޓްރީން ހުކުރު ދުވަހުގެ ރޭ އާއްމުކުރި ރިޕޯޓުގައި މިޝްކާގެ ކޭހަކީ އެމަޖެންސީ ހާލަތެއް ކަމަށް ބެލިފައި ނެތް ކަމަށާއި، އެމްބިޔުލެންސް ޓްރިގާ ކުރަންޖެހޭ ވަގުތުގައި އެކަން ކޮށްފައިނުވާ ކަމަށް ބުނެފައި ވެ އެވެ.\nއަދި ކޯލް ލޮގުތަކަށް ބަލާއިރު، މިޝްކާގެ ހާލު ވަޒަންކުރުމާއި ފަރުވާ ބޭނުންވާ އަވަސް މިން ކޯލް ސެންޓަރަށް ބެލިފައިނުވާކަން ފާހަގަ ކުރެވޭ ކަމަށް އެ ރިޕޯޓުގައި ބުންޏެވެ.\nއެ ރިޕޯޓުގައި ބުނެފައިވާ ގޮތުގައި، އެމްބިޔުލަންސް ނުފޮނުވި ދެ ގަޑިއިރާއި 26 މިނެޓު ހޭދަވި އެވެ.\nއެފަދަ ހާދިސާއެއް ތަކުރާރުވިޔަ ނުދޭން ނިޒާމަށް ބައެއް މުހިއްމު ބަދަލުތައް ގެނައުމުގެ މަސައްކަތް ކުރަމުން އަންނަ ކަމަށް އެ ރިޕޯޓުގައި ފާހަގަކޮށްފައިވެ އެވެ.\nއެގޮތުން، އަންނަ ކޯލްތައް އަވަސް މިނުގައި ހުރިހާ ކްލަސްޓާތަކުން ފިޔަވަޅު އަޅަމުންދޭތޯ މޮނިޓާ ކުރެވޭނެ ގޮތްތަކެއް ހަމަޖެއްސުމުގެ އިތުރުން، އެމަޖެންސީ ކޯލްތައް ރަނގަޅަށް ކެޓަގަރައިޒް ކުރެވޭނެ ނިޒާމު ހަރުދަނާކުރުން ހިމެނެ އެވެ. އަދި އެމަޖެންސީ ކޭސްތަކަށް ޑޮކްޓަރުންނަށް އަވަހަށް އެޓެންޑުވެ، އެމްބިއުލަންސް ޓްރިގާ ކުރެވޭނެ ގޮތަށް ނިޒާމަށް ބަދަލު ގެނައުމަށް ވެސް ވަނީ ނިންމައިފަ އެވެ.\nއަދި އެ ސިސްޓަމް ހުރިހާ ކްލަސްޓާތަކަކުން ގަވައިދުން ބޭނުންކުރަމުންދާކަން ކަށަވަރު ކުރުމުގެ އިތުރުން، ސިސްޓަމަށް މައްސަލައެއް ދިމާވެއްޖެ ނަމަ، ބެކްއަޕް ސިސްޓަމެއް ބޭނުންކުރެވޭނެ އިންތިޒާމު ހަމަޖެއްސުމުގެ މަސައްކަތް ކުރެވެމުންދާ ކަމަށެވެ.\nކޯލް ސެންޓަރާއި ސިސްޓަމަށް ގެންނަ ބަދަލުތަކުގެ އިތުރުން، ކޮވިޑަށް ޕޮޒިޓިވްވާ ފަރާތްތައް ޑޮކްޓަރަށް ދައްކައިގެން ފަރުވާ ލިބޭނެ އިންތިޒާމް މާލޭގެ އިތުރުން، ހުޅުމާލެ އަދި ވިލިމާލެގައި ހަމަޖައްސަމުން އަންނަ ކަމަށް ހެލްތު މިނިސްޓްރީން ބުންޏެވެ.\nއަދި ކޮވިޑަށް ޕޮޒިޓިވް ފަރާތްތަކުން އެމްބިޔުލަންސް ބޭނުންވެއްޖެ ހާލަތެއްގައި ސިއްހީ ހިދުމަތްދޭ ކޮންމެ ތަނަކަށް ގުޅުމުން ވެސް އެމްބިޔުލަންސް ފޮނުވަން ޖެހޭނެ ގޮތަށް އުސޫލުތައް ކަނޑައަޅައި، އެ ފަރާތްތަކަށް އެކަން އެންގުމުގެ މަސައްކަތް ކުރެވެމުންދާ ކަމަށް މިނިސްޓްރީން ބުންޏެވެ.\nނިޒާމަށް ބަދަލުތައް ގެންނަން ރިޕޯޓުގައި ހިމަނާފައިވާކަން ޖީހާން ވެސް ފާހަގަކުރެއްވި އެވެ.\n"ރިޕޯޓުގައި ގެންނަން ހިމަނާފައިވާ ބަދަލުތަކުން ބޭނުންވާ ވަރުގެ ތަސައްލީއެއް ނުލިބޭ. އަޅުގަނޑުމެން މި ބޭނުންވަނީ މިފަދަ ހިތާމަވެރި ހާދިސާއެއް ތަކުރާރުނުވާނެ ގޮތެއް ހޯދުން. ނިޒާމުގެ ތެރެއިން ކުޑަކުދިންނަށާއި ނުކުޅެދުންތެރިކަން ހުންނަ ފަރާތްތަކަށް ރައްކާތެރިކަން ލިބޭނެކަން ޔަގީންކުރުން،" ޖީހާން ވިދާޅުވި އެވެ.\nމިޝްކާގެ ހާލަތު ގޯސްވެ ނޭވާލާން އުނދަގޫވެގެން ޑޮކްޓަރަށް ދެއްކުމުގެ އިންތިޒާމް ހަމަޖައްސައިދޭން އެދި ކޯލް ސެންޓަރަށް ގުޅީ އެ ރޭ 21:06 ގަ އެވެ. ތަކުރާރުކޮށް ގުޅައިގެން އެމްބިއުލަންސް އެގޮތަށް ފޮނުވި ގަޑި ކަމަށް ރިޕޯޓުގައި އޮތީ 22:38 އެވެ.\nއެމްބިއުލަންސް ދިޔައިރު މިޝްކާގެ ހަރަކާތެއް ނެތް ކަމާއި ވަގުތުން ސީޕީއާރު ފެށި ކަމަށް ރިޕޯޓުގައި އޮތެވެ. އެމްބިއުލާންސް އެ ގެއަށް ގޮސްފައިވަނީ 23:38ގަ ކަމަށާއި އައިޖީއެމްއެޗްއާ ހަމައަށް ދެވުނީ 23:42 ގަ ކަމަށް ރިޕޯޓްގައިވެ އެވެ.\nއެކަމަކު މިޝްކާގެ މަރާ ގުޅޭ ގޮތުން މައުލޫމާތު ހިއްސާކުރާ އާއިލާގެ މީހަކު ބުނިގޮތުގައި ރިޕޯޓުގައި އޮތް ގަޑީގައި އެމްބިއުލަންސް އެ ގެއަށް ފޮނުވައިފައެއް ނުވެ އެވެ. ހެއްކެއްގެ ގޮތުން ވަނީ ކޯލް ލޮގް ވެސް އާއްމުކޮށްފަ އެވެ.\nއެ ލޮގުން ފެންނަ ގޮތުގައި، 23:42ގައި ވެސް 1676 އަށް ގުޅައި ހަ މިނެޓު ވާހަކަ ދައްކާފައިވެ އެވެ. ގެއާ ހިސާބުން ސީޕީއާރު ފެށި ކަމަށް ހެލްތުގެ ރިޕޯޓުގައި އޮތް ނަމަވެސް އެ ވާހަކަ ވެސް އާއިލާ އިން ދޮގުކުރެ އެވެ.\nޖެންޑާ އެންޑް ހިއުމަން ރައިޓްސް ކޮމިޓީ\nމެންބަރު ޖީހާން މަހުމޫދު - ހިންނަވަރު


Aris beyfulhunnah Raanee sirru message thah fonuvvaa goiy | Mihaaru\nރާނީގެ އަނގޮޓިކޮޅަކީ ވެސް ޚާއްސަ މެސެޖުތަކެއް ދެއްވާ އެއްޗެއް\nއަރިސް ބޭފުޅުންނަށް ރާނީ ސިއްރު މެސެޖުތައް ފޮނުއްވާ ގޮތް\n06 މާޗް 2017 - 06:046comments\nއިނގިރޭސި ރާނީ ތުރުކުރައްވާ ހެދުންތަކާ އެކު ބޭނުންކުރައްވާ ގަހަނާ އާއި އަތްދަބަސް ފަދަ ތަކެތި އެއީ ހަމައެކަނި ޒީނަތްތެރި ކަމުގެ ގޮތުން ބޭނުންކުރައްވާ ތަކެއްޗެއް ނޫނެވެ.\nރާނީ ތަންތަނަށް ވަޑައިގަންނަވާއިރު އާންމުކޮށް ގެންގުޅުއްވާ ކަޅުކުލައިގެ ލޯނާ ދަބަހަކީ ވެސް ވަރަށް ޚާއްސަ މަގްސަދުތަކެއްގައި ގެންގުޅުއްވާ އެއްޗެއްކަމަށް މިކަމުގެ ހަގީގަތް އެނގޭ ބައެއް މީހުން ކިޔައިދީފައިވެ އެވެ. ރާނީއަށް ޚިދުމަތްކޮށްދިނުމުގައި ގިނަ ދުވަސްތަކެއް ހޭދަކޮށްފައިވާ ހޫގޯ ވިކާޒް ބުނާ ގޮތުގައި ރާނީގެ އެންމެ އަރިހުގައި މަސައްކަތްކުރާ މުވައްޒަފުންނަށް އެކި ކަހަލަ ސިއްރު ސިގްނަލްތައް ފޮނުއްވުމަށް އެކަމަނާގެ އަތްދަބަސް ބޭނުންކުރައްވަ އެވެ.\nރާނީ ގެންގުޅުއްވާ އަތްދަބަސް އެއް އަތުން އަނެއް އަތަށް ބަދަލުކޮށްލައްވައިފި ނަމަ އޭގެ މާނައަކީ އެވަގުތު އެކަމަނާއާ ވާހަކަ ދައްކަން ހުރި މީހަކާ ދުރަށް ވަޑައިގަންނަވަން ބޭނުންފުޅުވުމެވެ. އަތްދަބަސް މޭޒެއް މަތީގައި ބަހައްޓަވައިފި ނަމަ އެ ހަފުލާއެއް ދޫކުރައްވައި ވަޑައިގަންނަވަން އެކަމަނާ ތައްޔާރުވެ ވަޑައިގެންނެވީ ކަމަށް ސިގްނަލް ދެއްވުނީ އެވެ.\nރާނީގެ ކައިވެނީގެ އަނގޮޓިއަށް ޚާއްސަ ކަންތައްތަކެއް ވެސް ހުރެ އެވެ. އަނގޮޓި ކުޑަކޮށް އަނބުރާ ލައްވައިފި ނަމަ އެއީ އެ ވާހަކަފުޅު ދައްކަވާ މީހަކާ އެކު ދައްކަވަމުން ގެންދަވާ ވާހަކަފުޅު ވަހުތުން ހުއްޓާލައްވަން ބޭނުންފުޅުވާކަމުގެ ސިގްނަލް އެކަމަނާގެ ޝާހީ އޮފިޝަލުންނަށް ދެއްވުމެވެ. އަދި އަނގޮޓި އަށް މާ ބޮޑަށް އަނބުރުއްވާ ނަމަ އޭގެ މާނައަކީ އެ ހުންނެވި ތަނަކުން ވަޑައިގަންނަވަން ވަރަށް ބޮޑަށް ބޭނުންވެ ވަޑައިގަތުމެވެ.\nޕީޕަލް ނޫހަށް ވިކާޒް ކިޔައިދިން ގޮތުގައި މިފަދަ ސިގްނަލެއް ލިބުމުން ގަނޑުވަރުގެ މުވައްޒަފުން ކަންތައްކުރާ ގޮތުން އެހެން މީހުންނަށް، ކަމެއް ވާކަން ވެސް ނޭނގޭނެ އެވެ.\n"އެ މީހުން އެކަންތައްތައް ކުރާނީ ވަރަށް ރީއްޗަށް. ކޮންމެވެސް މީހަކު ގޮސް ރާނީ އަރިހު ކޮންމެވެސް މީހަކު ބައްދަލުކޮށްލަން ބޭނުންފުޅުވޭ ދަންނަވާނެ،" ވިކާޒް ބުންޏެވެ.\nއިނގިރޭސި ރާނީ ގެންގުޅުއްވާ އަތްދަބަހުން ވެސް އެކަމަނާގެ މުވަައްޒަފުންނަށް ސިއްރު މެސެޖުތައް ފޮނުއްވާ\nރާނީގެ ޚާއްސަ ގަނޑުވަރު ބަކިންހަމް ޕެލަސްގައި ނަމަ އެކަމަނާއަށް ޚާއްސަ، ފޮރުވިފައިވާ ރަނގަބީލުތަކެއް ހުންނާނެ އެވެ. އެކަމަނާ އެ ރަނގަބީލަށް ފިއްތާލައްވާއިރަށް މުވައްޒަފަކު ގޮސް އެކަމަނާ އެ ވަގުތު އެ ވާހަކަފުޅު ދައްކަވަން ހުރި މީހަކު އެތަނުން ދުރަށް ގެންދާނެ އެވެ.\nބައެއް މީހުން މާގިނައިރު ވާހަކަ ދައްކަން ތިބޭތީ އެކަން ހުއްޓުވަން މިފަދަ އުކުޅުތައް ގެންގުޅުއްވަނީ ހަމައެކަނި ރާނީއެއް ނޫނެވެ. ޝާހީ އާއިލާގެ ވަރަށް ގިނަ ބޭފުޅުން ވެސް މިފަދަ ކަންކަން ކުރައްވަ އެވެ. އެގޮތުން ޕްރިންސް ފިލިޕް އާއްމުކޮށް މީހުންނާ ބައްދަލުކުރައްވަނީ ސަފަކަށް އެތުރިގެން ތިއްބަ އެވެ. އޭރުން އެކަކާ މާގިނައިރު ވާހަކަފުޅު ދައްކަވަން ހުންނަވާކަށް ޖެހިވަޑައެއް ނުގަންނަވާނެ އެވެ.\nޑަޗަސް އޮފް ކެމްބްރިޖް ކްލަޗް ދަބަހެއް ކުރިމައްޗަށް ވާގޮތަށް އަތްޕުޅުގައި ބާއްވަ އެވެ. ސަލާމް ކުރެއްވުމާއި އެނޫންވެސް ހިތްހަމަނުޖެހޭ މީހުންނާ ބައްދަލުކުރުން ފަދަ ކަންތައްތަކުން ދުރުހެލިވުމަށް މި ދަބަހުގެ ބޭނުން ހިއްޕަވަ އެވެ.\nވިކާޒް ބުނި ގޮތުގައި ޝާހީ ހުރިހާ ބޭފުޅުން ވެސް މީހަކާ ދައްކަވާ ވާހަކައެއް ނިންމަވާލައްވަން ގެންގުޅުއްވާ އަނެއް އުކުޅަކީ ޖޯކެއް ވިދާޅުވުމެވެ.\nއިތުރު ލިޔުންތައް ކްއީން އެލިޒަބަތު


STO Ware House Sale Bodu Discountakaaeku Fashanee! - Vaguthu\nއެސްޓީއޯ ވެއަރހައުސް ސޭލް ބޮޑު ޑިސްކައުންޓްތަކާއަކު ފަށަނީ!\nއެސް.ޓީ.އޯ "ވެއަރހައުސް ސޭލް" މި އަހަރުވެސް ކުރިއަށްގެންދަން އެ ކުންފުނިން ނިންމައިފިއެވެ.\nބޮޑު ޑިސްކައުންޓްތަކާއަކު ކުރިއަށް ގެންދާ މި ސޭލް ކުރިއަށް ދާނީ ޖުލައި2އިން6އެވެ. އެހެން އަހަރުތަކެކޭ އެއްފަދައިން މި އަހަރުވެސް މި ސޭލް ކުރިޔަށްދާނީ އަމީނީމަގު އެސް.ޓީ.އޯ ސުޕަރމާޓް ގުދަން (7ނަންބަރ ކޮށި) ގައެވެ.\nއެސް.ޓީ.އޯ އިން ބުނީ، ކޮންމެ ރެއަކު 20:00 އިން 23:00 ކުރިއަށްދާ މި ސޭލްގައި އިލެކްޓުރޯނިކް އައިޓަމްތައް ވަރަށް ހެޔޮއަގުގައި ލިބެން ހުންނާނެ ކަމަށެވެ. އަދި މީގެ އިތުރުން މި ސޭލްގައި އެހެނިހެން ސާމާނު ވެސް ވަރަށް އަގުހެޔޮކޮށް ލިބެން ހުންނާނެ ކަމަށާ އޭގެ ތެރޭގައި ފިލިޕްސް، ހިޓާޗީ، ނިޕޯން. މަކިޓާ އަދި ސުޕަރމާޓުން ވިއްކާ ގޭތެރޭގެ ސާމާނާއި ބަދިގެއަށް ބޭނުން ވާ ތަކެތިވެސް ލިބެން ހުންނާނެ ކަމަށް އެސްޓީއޯ އިން ބުންޏެވެ.\nއަދި ސޭލްގެ ފަހު ދެ ދުވަސްކަމަށްވާ ހުކުރާއި ހޮނިހިރު ދުވަހުގެ ހަވީރު 16:00 އިން 18:00 އަށް އަދި ރޭގަނޑު 20:00 އިން 23:00 ކުރިއަށްދާނެއެވެ.\nވެއެއަރހައުސް ސޭލް ކުރިއަށްދާއިރު މިސޭލަށް ޒިޔާރަތް ކުރައްވާ ކޮންމެ ކަސްޓަމަރަކަށް ކޫޕަނެއް ލިބިވަޑައިގަންނަވާނެ ކަމަށް އެކުންފުން މައުލޫމާތު ދެއްވައެވެ. އަދި ކޮންމެ ރެއަކުވެސް ގުރުއަތުން ނަސީބުވެރި ފަރާތެއް ހޮވިގެންދާނެއެވެ.\nއެސް.ޓީ.އޯއިން މަޢުލޫމާތު ދިން ގޮތުގައި އެކުންފުނިން ކޮންމެ އަހަރަކުވެސް ބާއްވަމުން އަންނަ ވެއަރހައުސް ސޭލްއަށް ވަރަށް ބޮޑު ތަރުހީބެއްވަނީ ލިބިފައެވެ.\nމޯލްޑިވްސް ބިޒްނަސް އެވޯޑުގެ ޓައިޓްލް ސްޕޮންސަރަކަށް މި އަހަރުވެސް އެސްޓީއޯ\nއެސްޓީއޯގައި ހުރި ސެކިއުރިޓީ ޑިޕޮސިޓް ނަގަން ފުރުސަތެއް


BREAKING NEWS: Easa Hayyaru Kurumuge Amuru Court In Nunerunu - Vaguthu\nއީސަ ހައްޔަރުކުރުމުގެ އަމުރެއް ކޯޓުން ނުނެރުނު\nއަނބިމީހާއަށް އަނިޔާ ކުރުމުގެ ތުހުމަތު ކުރެވިފައިވާ ވެރިކަންކުރާ އެމްޑީޕީގެ މެންބަރު އަހްމަދު އީސަ ހައްޔަރުކުރަން އަމުރެއް ނެރެވެން ނެތް ކަމަށް މިރޭ ކްރިމިނަލް ކޯޓުން ނިންމައިފިއެވެ.\nއީސަ ހައްޔަރުކުރުމުގެ އަމުރެއް ނެރުމަށް އެމައްސަލަ ކޯޓަށް ހުށަހެޅީ ފުލުހުންގެ އެދުމުގެ މަތިން ޕްރޮސެކިއުޓަރ ޖެނެރަލް ހުސެއިން ޝަމީމްއެވެ. އީސަ ހައްޔަރުކުރަން ކޯޓުން އަމުރެއް ނުނެރުނުކަން ޕްރޮސެކިއުޓަރ ޖެނެރަލްގެ އޮފީހުން ވަނީ ކަށަވަރު ކޮށްދެއްވާފައެވެ.\nނަމަވެސް އަމުރު ނުނެރެދިން މައްސަލަ އިސްތިއުނާފު ކުރަން ނިންމިކަން ނުވަތަ ނޫންކަން އަދި ޕީޖީ އޮފީހުން ހާމައެއް ނުކުރެއެވެ.\nމެމްބަރު އީސަގެ މައްޗަށް ކޮށްފައިވާ ތުހުމަތުތަކުގެ ތެރޭގައި އޭނާގެ އަނބިމީހާ އަސްރާ ނަސީމަށް ގެވެށި އަނިޔާ ކުރުމުގެ އިތުރުން، އެ ދެމީހުންގެ ދަރިފުޅު އަތުލައި، ބެލްކަނިން ވައްޓައި މަރާލާނެކަމަށް ބުނުން ހިމެނެއެވެ.\nއޭނާ ހައްޔަރު ކުރުމަށް ޕީޖީ އޮފީހުން އެދިފައިވަނީ ޤާނޫނު އަސާސީގައި ބަޔާންކޮށްފައިވާ ހަމަހަމަ ކަމުގެ މަފްހޫމާއި ޚިލާފަށްކަން ކްރިމިނަލް ކޯޓުން ވަނީ ބުނެފައެވެ.\nސަބަބެއްގެ ގޮތުގައި ކޯޓުން ބުނެފައިވަނީ ދައުލަތުގެ ބެލުމުގެ ދަށުގައި ތިބި ކުޑަކުދިންތަކަކަށް ޖިސްމާނީ އަދި ނަފްސާނީ އަނިޔާކުރި މައްސަލައެއްގައިވެސް ތުހުމަތު ކުރެވިފައިވާ އެއްވެސް މީހަކު ހައްޔަރު ކުރުމަށް ނުވަތަ ބަންދު ކުރުމަށް އެދިފައި ނުވުމެވެ.\nއީސަގެ މައްޗަށް ތުހުމަތު ކުރެވޭ ކުށް އޭނާ ކުރިކަމަށް ބެލެވޭ ސަބަބުތަކެއް ހުރިނަމަވެސް، އޭނާ ހައްޔަރު ކުރުމުގެ އަމުރު ނެރެވޭނެ ޤާނޫނީ އެއްވެސް ބިނާއެއް ނެތްކަމަށް ބުނެފައެވެ.\nމެއި 20, 2021 21:51\nތީ އިންސާފް ވަރަށް ސާފް\nމެއި 20, 2021 21:55\nޒީރޯ ޓޮލަރެންސް ގިރައިގެން ބލީމަ ހުންނަނީ ރަނގަޅަށް\nމެއި 20, 2021 22:01\nތި އީ ކުޅޭ ޑުރާމަ އެތް\nމަޖްލިސް މެންބަރެއް ވިއްޔާ ކޮންމެކަމެއްވެސްކުރެވޭނެ\nމެއި 20, 2021 22:08\nއީސަގެ އަގުވައްޓާލަން ބަޔަކު ރާވައިގެން ހިންގާ ޖަރީމާއެއް ކަމަށް ލަފާކުރެވެނީ.\nއީސަޔަކީ އަހަރެން ދެކެފަރިތަ މީހެއް. ޓިޕްސް އަށްވެސް ދުވަހަކުވެސް 50ރ ވުރެ މަދުން ނުދޭނެ. ހިތްހެޔޮ މީހެއް.\nމިހާރު އީސަ ބަދުނާމް ވެއްޖެ. އހަރެން މިއީ އީސަނަމަ ފުލުހުންގެ މައްޗަށް އަބުރުގެ ދައުވާ ކުރާނަން\nމެއި 20, 2021 22:09\nއެިއރުވެސް އަހަރެުމެންނަށް އިނގޭ އީސަ އެކަހަލަ ކަމެއް ނުކުރާނެކަން.\nކުޅެން އުޅުނު ޑްރާމާ ފެއިލް\nމެއި 20, 2021 22:11\nމަގުމަތިން ނުބާއެއްވެއް ކިޔާގެން މުސްކުޅިމީހަކު ހައްޔަރުކުރީ އިހކަށްދުވަހު ، ޖިންސީ ފުރައްސާރައޭ ކިޔާފައި ، ކޮންކަހަލަ އިންސާފެއް ، ގަދަމީހާގަދަ\nމެއި 20, 2021 22:17\nނުނެރޭނެ ކަން ކުރިންވެސް އިގޭ\nމެއި 20, 2021 22:18\nއަންހެނަކު ނުގަބޫލުވާހިނދު .ތިމާގެ ބޭބެއަކީ ބޮޑުވަޒީރު ކަމަށްވާތީ ކަމުގެ ދެކޮޅު ނުބަލާ އިންސާފު ހޯދުމަށް ކަމަށްބުނެ ކޯޓް އަމުރަކުން މީހަކު ބަންދު ކުރުމަކީ ކޮން އިންސާފެއްތޯ؟\nސޭޓަކީ4އަނބިން ގެފިރިޔެއް ސޭޓް އެވިދާޅުވަނީ އަންހެނުން ދޮގުހަދައިގެން ކޮންމެފަދަ ވާހަކަ އެއްވެސް ދައްކަފާނެ ކަމަށް.\nތިޔައީ އަހަރުމެން މިދައްކާ ވާހަކަ ނިކަމެތި ރައްޔިތެއް ނަމަ ވަގުތުން އަމުރު ނެރޭނެ\nމެއި 20, 2021 22:19\nމި ފެންނަނީ މި ސަރުކާރުގެ އަދުލުއިންސާފު. މި ސަރުކާރުން ރޮޔަލް ރޭޕް ކޭސް އެއް ނުބެލުުނު. ކޮވިޑް ކޮރަޕްޝަން ނުބެލުނު. ޓޫރިޒަމް މިނިސްޓްރީ ޖިންސީ ފުރައްސާރަ ނުބެލުނު، ގެވެހިއަނިޔާ އެމްޑީޕީ އެމްޕީ އެއްވީމަ ނުބެލުނު. ދެން ޖޫޑީޝަރީ ލަލަލާ\nމެއި 20, 2021 22:20\nކިހިނެ އް ނެރެވޭނީ ވިކިހުސްވެފަ އި.\nމެއި 20, 2021 22:22\nމިސަރުކާރު އޮތީ އަނިޔާއާއި ރޭޕާ ވައްކަމަށް ފައްސިވެފަ\nމެއި 20, 2021 22:24\nމީހަކު ހަމަ ބުނެލާއިރަށް ހައްޔަރު ކުރެވިގެންނުވާނެ.... ގިނަ އަންހިނުންނަކީ ވަގުު ބައެއް.. އެނދުގެ އެއްފަޅީގައި ފިރިބައިފަ އަނެއް ފަޅީގައި ހިލޭ ފިރިހިނެއް ބާއްވާގެންވެސް އޮވެފާނެ.. ކިތަންމެ ރަގަޅަކަށް ކަންތައްތައް ކޮއްދިނަަސް ދަންނަ ބައެއްނޫން.. ..\nމެއި 20, 2021 22:31\nބަލަ ގައުމު މިއުޅެނީ އީސަ ގިރައިގެން ސޫޕް ހަދަންތަ މިއުޅެނީ ކޮވިޑް ކޮންޓްރޯ ނުވެގެން\nމީހުންގެ ވިސްނުން އެހެން ދިމާ ލަކަށް ފޯކަސްކުރަނީ މިގައުމު މިއޮތް ދަނީ ހަލާކުގެ ގެރެޔަށް ވެއްޓިގެން ކުރިން އަންނި މިހާރު އީސަ މީދެރަކަމެއް އެންޑީޕީ އުފާކުރަނީ އެހެން މީހުން ރޮައި ހަނާވަނީ\nމެއި 20, 2021 22:38\nތީ ވާނެ ވަރަކީ. މޑޕ ބޭނުންވާ ގޮތަށް ކޯޓުތަކުގަ މިހާރު ގާޒީއިން ތިބީ. މޑޕ އާއި އެއްކޮޅަށް އެހާ އަވަހަށް މައްސަލަ ބަލައިދޭނެ. މޑޕ އާއި އިދިކޮޅަށް މައްސަލައެއް ނުބެލޭނެ. ސަޅި ދޯ.\nމެއި 20, 2021 22:42\nމިއޮތީ އިންސާފައް ފައިންއެރިފަ\nރައްޔިތުން ނިކުމެ ރިޒާ ހައްޔަރު ކުރަންޖެހޭ. ރައްޔިތުންނަށް ބިރުވެރިކަން ބޮޑުވާ ހާލަތަށް ކަންކަން ގޮއްސި.\nމެއި 20, 2021 22:43\nދަމާކަނޑާ އުސޫލުން މީސްތަކުންގެ ލޮލުގާ އަނދުނެއް އަޅުވަން ކޮށްލިކަމެއްތީ\nމެއި 20, 2021 22:46\nއަމުރު ނެރުނު ޤާޟީއެއްގެ ނަން ނެތީ ކީއްވެތޯ\nމެއި 20, 2021 23:03\nނުނެރޭނެތާ، އީސައަކީ ނަސީދުގެ އެންމެ އަރިސް އެކެއް ވިއްޔާ!\nމެއި 20, 2021 23:07\nޖޭއެސްސީ އިން ސިޔާސީ ނުފޫޒު ބޭނުންކުރުން ހުއްޓަލަންޖެހެ އެވެ.\nމެއި 20, 2021 23:10\nމެއި 20, 2021 23:23\nއެމް.ޑީ.ޕީ ބޭފުޅުން ..... ކިހިނެއްތޯ ޙައްޔަތު ކުރާ ކުރެވޭނީ...... ޤައުމް ހިންގާނީ އެބޭފުޅުން ..... ޝަރީޢަތް ކުރާނީ އެބޭފުޅުން....... ހުރިހާކަމެއްގަ އެބޭފުޅުން...... ހުރިހާ މިނިވަން މުއައްސަސާއެއްގަ އެބޭފުޅުން........... ބަލަ ގޯސް ކަންތައްވެސް ކުރާނީ ހަމަ އެބޭފުޅުން........ މުޅިއޮޑީގަ ބޮއްޅަބެ..... ހަހަހަހަ ..... ހަމަ ހިނިއަންނަނީ\nމެއި 20, 2021 23:42\nކޯޓްތައް ހިނގަނީ މިނިވަންކޮއްބާ ގައިމު މިހާރު ކޯޓުތަކައް އެއްވެސް ނުފޫޒެއް ނުފޯރާނެޔޯ ދެއްތޮ؟؟\nމެއި 20, 2021 23:43\nވަރުގަދަ ގާނޫނު އަސާސީ އެއް އޮތް ޤައުމެއް މި ނޫނީ ނެތް\nޖިންސީ ގޯނާއޭ ކިޔައިގެން ކްރިކެޓް ކޯޗަކަށް އުޅުނު ސައުތު އެފްރިކާ ކަލޭގެ ޖަލަށް ލައިގެން ޝަރީޢަތެއް ނުހިންގައި އޮންނަތާ ކިތައް މަސްދުވަސްވެއްޖެތޯ. ކޮބައިތޯ ތިޔަ ބުނާ ޕްރޮސިކިއުޓަރ ޖެނެރަލް. މެންބަރެއް ނަމަ އޭނާވެސް ޖަލުގައި ނޯންނާނެ ދޯ. އަންދާ ގާނޫނަކީ މިއީ ބާ! މިހާރު ނޫސްވެރިންވެސް މިކަލޭގެ މަތިން ހަނދާން ނެތިފައި ތިބޭނީ.\nމެއި 21, 2021 11:09\nޝަމީމް ދެން ކިހިނެއް މަނިކުފާނު ރައީސް ނަޝީދުގެ ދިފާުއުގަ ވަކާލާތު ކުރާނި. އަމުރެއް ލިޔެލަން ނޭނގެ\nމެއި 21, 2021 11:13\nކޮބާ ކަރުނަ ފޮދު\nމެއި 21, 2021 15:09\nއެހެން ވިއްޔާ އަންހެން މީހާ ހައްރުކުރޭ


Harry Ge Dharikalunnai William Ge Dhekanbalun Bahdhalkurahvaifi - Vaguthu\nޕްރިންސް ހެރީ އާއި މޭގަން މާކެލްގެ ފުރަތަމަ ދަރިފުޅު އާޗީ އުފަންވީ މިމަހުގެ6ވަނަ ދުވަހު އެވެ. އެދަރިކަލުންގެ ޚަބަރުތައް އިނގިރޭސިވިލާތުގެ މީޑިއާތަކުން ފުލުފުލުގައި ގެނެސްދެމުން ދާއިރު އެންމެ ފަހުން މިއަދު އާއްމު ކޮށްފައިވާ ޚަބަރަކީ ޕްރިންސް ވިލިއަމް އާއި ކޭޓް މިޑްލްޓަން އެދަރިކަލުންނާއި ބައްދަލު ކުރެއްވި ޚަބަރެވެ.\nޕްރިންސް ވިލިއަމްގެ ދެކަނބަލުން ތުއްތު އާޗީގެ އަރިހަށް ޒިޔާރަތް ކުރީ އަންގާރަ ދުވަހު ކަމަށް ރިޕޯޓްތައް ބުނެއެވެ. އެޒިޔާރަތުގެ ވީޑިއޯއެއް އަދި ފޮޓޯއެއް ވެސް މިހާތަނަށް ޝާހީ އާއިލާ އިން އާއްމު ކޮށްފައެއް ނުވެއެވެ.\nއިނގިރޭސިވިލާތުގެ މީޑިއާތަކުން ބުނާ ގޮތުގައި ޕްރިންސް ވިލިއަމް އާއި ކޭޓް އަށް، އާޗީގެ އަރިހަށް ޒިޔާރަތް ކުރުން ލަސް ކުރަން ޖެހުނީ ދެކަނބަލުން މާބުރަކޮށް އުޅުއްވަން ޖެހުމުންނެވެ. އާޗީ އުފަންވި ދުވަހާއި ޖެހިގެން އައި ދުވަހު ވިލިއަމްގެ ދެކަނބަލުން އުޅުއްވީ ލަންޑަންގައި އަލަށް ފެށި ބޯޓު ރޭހެއްގެ ކަންތައްތަކުގައެވެ.\nވިލިއަމް އާއި ކޭޓް އަށް މިހާތަނަށް ތިން ދަރިކަލުން ލިބިވަޑައިގެންފައި ވެއެވެ. ވިލިއަމް އާއި ކޭޓް ވަނީ ހެރީ އާއި މޭގަން ރޭގަނޑުގެ ނިދި ނަގާލާފައި ދަރިފުޅުގެ ކަންތައްތައް ކުރަން ތިބެން ޖެހޭ ދުވަސް ޖެހިއްޖެ ކަމަށް ވިދާޅުވެ މީޑިއާގައި ސަމާސާ ކުރައްވާފައެވެ.\nމީގެ ކުރިން އާޗީ ވަނީ މުނިމާމާފުޅު ރާނީ އެލިޒަބަތު އަރިހަށް ޒިޔާރަތް ކުރައްވާފައެވެ. ނަމަވެސް އަދި ކާފާފުޅު ޕްރިންސް ޗާލްސް އާއި ބައްދަލު ކުރެއްވި ކަމެއް މީޑިއާތަކަށް ކަށަވަރު ވެފައެއް ނުވެއެވެ.\nމެއި 15, 2019 12:06\nއަހަރެންވެސް އަހަރެންގެ ކާފަދަރިންނާ ބައްދަުކޮށްފިން. މިވެސް ޚަބަރެއްތަ؟\nވ މުހިންމު ހަބަރެއް


Hong Kong ge furathama maru, China in 425 maru - vNews.mv\nހޮންގްކޮންގެ ލީޑަރ ކެރީ ލާމް (މ) ވައިރަސްއާ ގުޅިގެން ހޮންގްކޮންގައި ކުއްލި ހާލަތު އިޢްލާން ކުރައްވަނީ:\nހޮންގްކޮންގެ ފުރަތަމަ މަރު، ޗައިނާއިން 425 މަރު\nސައިފް އަޒްހަރު 04 February 2020, 17:39\nނޮވެލް ކޮރޯނާވައިރަސްގައި ހޮންގްކޮންގުން ފުރަތަމަ ފަހަރަށް މީހަކު މަރުވެއްޖެއެވެ.\nމިއީ، މެއިންލެންޑް ޗައިނާއިން ބޭރުން ކޮރޯނާވައިރަސްގައި މަރުވި ދެވަނަ މީހާއެވެ. ވައިރަސްގައި މީގެކުރިން ޗައިނާއިން ބޭރުން މީހަކު މަރުވެފައިވަނީ ފިލިޕީންސުންނެވެ.\nފިލިޕީންސްގައި އާދީއްތަދުވަހު މަރުވެފައިވަނީ ޗައިނާގެ ރައްޔިތެކެވެ. އޭނާ އައީ ވައިރަސް އެންމެ ބާރަށް ފެތުރެމުންދާ ވުހާން ސިޓީން ކަމަށް ފިލިޕީންސްގެ ކަމާބެހޭ ފަރާތްތަކުން ހާމަކޮށްފައި ވެއެވެ.\nވައިރަސްއަށް ޕޮޒިޓިވްވި އުމުރުން 39 އަހަރުގެ ހޮންގްކޮންގ މީހަކު މަރުވެއްޖެކަން، ހޮންގްކޮންގ ސަރުކާރުން މިއަދު ކަށަވަރުކޮށްދިންއިރު، ވައިރަސް ފެތުރުން މަޑުޖެއްސުމުގެގޮތުން ހޮންގްކޮންގުން ޗައިނާއަށް އެތެރެވެވޭން އޮންނަ ދޮރާށިތަކުގެ ތެރެއިން ދެ ދޮރާށްޓެއް ފިޔަވައި އެހެން ހުރިހާ މަގުތަކެއް މިހާރުވަނީ ބަންދުކޮށްފައެވެ. އެކަމަކު، ހޮންގްކޮންގެ ޑޮކްޓަރުންނާއި ނަރުހުންގެ ޔޫނިއަނުން ގެންދަނީ ހޮންގްކޮންގ ޗައިނާ ވަކިކުރާ އިން އެކަށް ބަންދުކުރުމަށް ސަރުކާރަށް ފިއްތުންތައް ކުރިމަތިކުރަމުންނެވެ.\nއަނެއްކޮޅުން، ވައިރަސްގެ ސަބަބުން ފާއިތުވި 24 ގަޑިއިރުގެ ތެރޭގައި ޗައިނާއިން އިތުރު 64 މީހުން މަރުވެފައިވާ ކަމަށް ޗައިނާގެ ނޭޝަނަލް ހެލްތު ކޮމިޝަނުން މިއަދު ހާމަކޮށްފައި ވެއެވެ. މި އަދަދާއެކު، ކޮރޯނާވައިރަސްގެ ސަބަބުން ހަމައެކަނި ޗައިނާއިން މަރުވި މީހުންގެ އަދަދު މިވަނީ 425 އަށް އަރާފައެވެ. ފިލިޕީންސާއި ހޮންގްކޮންގުން މަރުވި ދެމީހުންނާއެކު ވައިރަސްގެ ސަބަބުން މިހާތަނަށް މަރުވި މީހުންގެ އަދަދު މިވަނީ 227 އަށް އަރާފައެވެ.\nއަދި ޗައިނާގެ އެކި ހިސާބުތަކުން ވައިރަސްއަށް ޕޮޒިޓިވްވެފައިވާ މީހުންގެ އަދަދު ވިހިހާހަށްވުރެ މައްޗަށް ގޮސްފައިވާ ކަމަށް ނޭޝަނަލް ހެލްތު ކޮމިޝަނުން ހާމަކޮށްފައި ވެއެވެ.\nވައިރަސްގެ ނުރައްކާ ބޮޑުވެގެން ޗައިނާ ސަރުކާރުން މިހާރުވަނީ އިތުރު ދެ ސިޓީއެއް ބަންދުކޮށް ފިޔަވަޅު އަޅާފައެވެ. އެއީ، ވުހާން ސިޓީއާ މާ ދުރުގައި އޮންނަ ދެ ސިޓީއެވެ. ޓައިޝޫ ސިޓީގެ އިތުރުން، ހާންޝޫ ސިޓީގެ ބައެއް އަވަށްތައް ބަންދުކުރިއިރު، ޗައިނާގެ އޮންލައިން ވިޔަފާރީގެ ޖަޔަންޓް އަލީބާބާގެ މައި އޮފީސް ހުންނަ އަވަށްވެސް މީގެތެރޭގައި ހިމެނެއެވެ.\nޗައިނާގެ ޝެޖިއާންގ ޕްރޮވިންސްގައި ހިމެނޭ ވެންޒޫ ސިޓީ ހަފްތާ ބަންދުގައި ވަނީ ރައްކާތެރި ފިޔަވަޅެއްގެގޮތުން ބަންދުކޮށްފައެވެ. އެއީ ނުވަމިލިއަން މީހުންގެ އާބާދީއެއް ހިމެނޭ ސިޓީއެކެވެ. ބަންދުކުރި ސިޓީތަކުން އާންމުންނަށް ގެއިން ބޭރަށް ނުކުމެވެނީ ދެދުވަހަކުން އެއްދުވަހުއެވެ. އެއީ، ކާބޯތަކެތި ގަތުމަށެވެ.


ދަރިންގެ ތަޢުލީމުގައި ބައްޕައިންގެ ރޯލް.!!! - Kihaadhoo Live\nދަރިންގެ ތަޢުލީމުގައި ބައްޕައިންގެ ރޯލް.!!!\nލިޔުނީ: ކިހާދޫ ލައިވް | މާޗް 7, 2014 2014 ގެ ލިތުންތައް, މައުލޫމާތު\nތިމާގެ ދަރިފުޅު މަތީތަޢުލީމެއް ޙާޞިލްކޮށް ރަންވަނައެއް ހޯދުމަކީ ކޮންމެ މަންމަ އަކާއި ބައްޕައެއްގެވެސް ފޮނި އުންމީދެކެވެ. އެހެނަސް މިކަންޙާޞިލް ކުރުމުގައި މައިންބަފައިންގެ ރޯލާމެދު ފުންކޮށްވިސްނާލަނީ ކިތައް ޢާއިލާއިންތޯ؟ މިއީ އުފެދޫ ބޮޑު ސުވާލެކެވެ. އަދިވަކިން ޚާއްސަކޮށް ބައްޕަގެ ރޯލަކީ ކޮބައިތޯ ވިސްނާލާ ބައްޕައިން މަދުކަމީ ހިތާމަ ހުރިކަމެކެވެ.\n“ކުޑަދަރިފުޅު ދުނިޔެއަށް އުފަންވަނީ ފިތުރަތުގެ ސާފުކަންމަތީއެވެ. އެކުއްޖާ މަޖޫސީ އަކަށް ނުވަތަ ނަސްރާނީ އަކަށް ހަދަނީ ކުއްޖާގެ މައިން ބަފައިންނެވެ.” މީ އަހަރުމެންގެ ކަންފަތުގައި އެތަކެއްފަހަރު ޖެހިފަރިތަ ވެފައިވާ ބަހެކެވެ. އެހެނަސް މިބަހާމެދު ފުންކޮށް ވިސްނާލައި ޢަމަލުތައް ބައްޓަން ކުރަނީ ކިތައް ޢާއިލާއިންތޯ؟ ހަމަ ސުވާލުނުކޮށް ދޫކޮށްލެވިދާނެތޯއެވެ؟ އަހަރުމެންގެ ގިނަ ބަފައިން ޤަބޫލުކުރާގޮތުގައި ދަރިފުޅު ސްކޫލަށް ފޮނުވުމާއި ސްކޫލްކަންކަމުގައި އުޅުމަކީ މަންމަގެ ކަމެކެވެ. އެހެން ގޮތަކަށް ބުނާނަމަ މީ “އަންހެން” ކަމެކެވެ. މިހެން މިކަން އޮތުމުގެ ސަބަބުން ދަރިންގެ ތަރުބިއްޔަތަށް މިކަމުން ކުރާއަސަރަކީ ފަހެ ކޮބައިތޯއެވެ؟\nދިވެހިރާއްޖޭގެ ސްކޫލްތަކުގައި ދަރިވަރުންގެ ފަރާތުން ދިމާވާ އެކިކަހަލަ ނޭދެވޭ މައްސަލަތަކުގެ ބޮޑުބައެއް ހިއްސާކުރަނީ ހަމަގައިމުވެސް ފިރިހެން ކުދިން ނެވެ. އަނެއްކޮޅުން ރާއްޖޭގެ ސްކޫލްތަކުގައި ސްކޫލަށް އެހީތެރިވުމުގައި (ޕީ.ޓީ.އޭ އާއި ސްކޫލް ބޯޑު ތަކުގައި) ބޮޑުބައެއް ހިއްސާ ކުރަނީ ހަމަގައިމުވެސް އަންހެނުންނެވެ. ނުވަތަ މަންމައިން ނެވެ. މިދެކަމަކީ އޭގެޒާތުގައި ގުޅުންހުރި ދެކަމަކަށް ފަހެ ނުވާނެތޯއެވެ؟ ފުރަތަމަ ކަމަކަށް ދަރިން އުފެދުމުގައި މަންމައާއި ބައްޕަގެ ފަރާތުން ސިފަތަކެއް ދަރިންނަށް ވާރުތަކުރެއެވެ. ދެވަނަ ކަމަކަށް ކުޑަކުއްޖާ އެންމެ ފުރަތަމަ ކޮޕީ ކުރަނީ އެކުއްޖާގެ މައިންބަފައިން ނެވެ. އަދި ވަކިން ޚާއްޞަކޮށް އަންހެން ކުދިން މަންމަ އެވެ. ފިރިހެންކުދިން ބައްޕައެވެ. ޓީޗަރުންނާއި މުޖުތަމަޢުގެ “ސްޓާރުން” ކޮޕީކުރުމަކީ އަދި މާފަހުގެ ކަމެކެވެ.\nތިމާގެ ބައްބަ ސްކޫލްގެ ކަންކަމުގައި އަޅާނުލާކަން ދަރިވަރަށް އިހުސާސްވާ ހިސާބަކީ އެކުއްޖާގެ ސްކޫލް ކަންކަމުގައި އަޅާލުން ކުޑަވެދާނެ ހިސާބެކެވެ. ޚާޢްސަކޮށް ފިރިހެންކުދިން އެކުދިންގެ ބައްޕަ ކޮޕީކުރާއިރު ބައްޕަގެ މި ޢަމަލަކީ އެކުދިން ކޮޕީނުކޮށް ދޫކޮށްލާނެ ޢަމަލެއްތޯއެވެ؟ ދެންއޮތީ ބައްޕައިން ސްކޫލްގެ ކަންކަމުގައި ބައިވެރިވާ މިންވަރެވެ. ޕީ.ޓީ.އޭ.ގެ ޢާންމު ބައްދަލުވުންތަކަށް ގޮވާލުމުން ހާޟިރުވަނީ ކިތައް ފިރިހެން ބޭފުޅުންތޯއެވެ؟ ދަރިވަރުންގެ ފީޑްބެކް ދިނުމުގެ ބައްދަލުމުންތަކަށް އަންނަނީ ކިތައް ބައްޕައިންތޯއެވެ؟ ތިމާގެ ދަރިފުޅުގެ ކިޔެވުމާ އަޚުލާޤާމެދު ޓީޗަރާ ސުވާލު ކޮށްލަނީ ކިތައް ފިރިހެން ބޭފުޅުންތޯއެވެ؟ ސްކޫލުން އެނބުރި ގެއަސްއައުމުން ސްކޫލްގައި އެދުވަހު ކުރީ ކޮންކަމެއްތޯ އަދި ދަސްވީ ކޮންއެއްޗެއްތޯ ދަރިފުޅުކުރެން އަހާލަނީ ކިތައް ފިރިހެން ބޭފުޅުންތޯއެވެ؟ މިފަދަ ކޮންމެ ކަމެއް ތަމްސީލުވެގެން މިދަނީ ދަރިފުޅުގެ ކުރިމަތީގައެވެ. އެހެނަސް މިކަންކަމުން ދަރިފުޅުގެ ތަރުބިއްޔަތާއި ތަޢުލީމަށް އަސަރު ކުރާނެކަމުގައި ޤަބޫލުފުޅު ނުކުރެއްވެނިތޯއެވެ؟ ދަރިންނަށް ބޭނުންވާ ފޮތްފަންސުރާއި ޔުނީފޯމް ހޯދައި ދިނުމުން ބައްޕަގެ ރޯލް ފުރިހަމަވީތޯއެވެ؟\nއަހަރުމެންގެ ބައްޕައިންގެ ތެރޭގައި ސްކޫލްގައި ކުއްޖާ އުޅެނީ ކޮން ކުލާހެއްގައިކަން އެގެނީ ކިތައް ބައްޕައިންނަށްތޯއެވެ؟ ދަރިފުޅުގެ ކުލާހުގައި އުޅެނީ ކިތައް ކުދިންތޯ؟ އަދި އެކުލާހުގެ ކުލާސްޓީޗަރަކީ ކާކުތޯ ބަލާލަނީ ކިތައްފިރިހެން ބޭފުޅުންތޯއެވެ؟ ދަރިފުޅުގެ ސްކޫލުން ކުދިންގެ ކުރިއެރުމަށް ރާވާ ހިންގަނީ ކޮންކޮން ހަރަކާތް ތަކެއްތޮ ބަލާލެވޭތޯއެވެ؟ މިފަދަ އެއްވެސް ކަމެއްގައި ބައްޕަގެ ވިސްނުމެއްނެތްކަން ދަރިފުޅަށް އިހުސާސް ކުރެވޭ ހިސާބަކީ ސްކޫލްގެ ކަންކަމުގައި ދަރިފުޅުވެސް ފަރުވާކުޑަކޮށްލާނެ ހިސާބެއްކަމީ ޔަގީންވާ ކަމެކެވެ.\nވީމާ ދަރިންގެ ކިބައިން ބޭނުންވާ ރީތިނަމާއި ފަޚުރުވެރި ނަތީޖާއަށް އުންމީދުކުރާ ކޮންމެ މަންމަޔާއި ބައްޕަޔަކު މިކަމާމެދު ފުންކޮށް ވިސްނާލުމަކީ މިއަދު ކުރަންޖެހިފައިވާ މުހިންމުކަމެކެވެ. މިލިޔުމުގައި މަންމައިންގެ ރޯލަށް އަލިއަޅުވާލާފައި ނުވަނީ އެމީހުންގެ ރޯލެއް ތަރުބިއްޔަތު ކުރުމުގައި ނެތިގެންނެއް ނޫނެވެ. މަންމައާއި ބައްޕަގެ ރޯލްވެސް މިކަމުގައި އެބައޮތެވެ. އެހެނަސް މިރޯލް އަދާކުރުމުގައި މަންމައިން ޙަރަކާތްތެރިވާ މިންވަރާ ގާތައްވެސް ބައްޕައިންގެ ޙަރަކާތްތެރިކަން ނުފެންނާތީވެ ހަމަ އެކަމުގެ މައްޗަށް އަލިއަޅުވާލީއެވެ. ފިރިހެންކުދިންގެ އަޚުލާގު ގޯސްވުމާ ބައްޕައިންގެ މިފަދަ ޙަރަކާތްތެރިކަން ކުޑަވުމުގައި ގުޅުންތަކެއް ހުރެދާނެކަމަށް ބެލެވޭތީއެވެ.


Dhe moosun behdeythee kuriyah othee vissara\nމިދުވަސްވަރު ރާއްޖެއަށް ވިއްސާރަ ކުރަމުންދާއިރު މިއީ ހުޅަނގު މޫސުމާއި އިރުވައި މޫސުން ބައްދަލުވާންދާ ދުވަސްވަރެވެ. ހުޅަނގު މޫސުމުގެ ފަހު ނަކަތް ނިމެނޭ ޑިސެމްބަރު މަހުގެ ނުވަނަ ދުވަހަށެވެ.\nމިހާރު ރާއްޖެއަށް ކުރަމުންދާ ވިއްސާރައިގައި ރާއްޖޭގެ ބޮޑު ބަޔަކަށް ބޯކޮށް ވާރޭ ވެހޭނެ ކަމަށާއި ކުރިޔަށް އޮތް ދުވައްތަކުގައި ވިއްސާރަ ކުރާނެ އިރު އަށް އަތޮޅަކަށް ޔެލޯ އެލާޓް ނެރެފައިވާ ކަމަށް މޫސުމާބެހޭ ގައުމީ އިދާރާއިން ބުނެފި އެވެ.\nމޫސުމާބެހޭ ގައުމީ އިދާރާ (މެޓް) އިން ބުނީ މިހާރު ކުރަމުންދާ ވިއްސާރައަކީ ދެ މޫސުން ބެދޭތީ ކުރާ ވިއްސާރައެއް ކަމަށެވެ. މި ވިއްސާރައާއެކު ނ. އަތޮޅުން ފެށިގެން ވ. އަތޮޅުގެ ސަރަހައްދުތަކަށް ޔެލޯ އެލާޓް ނެރެފައިވާ ކަމަށެވެ. އަދި 11 އަތޮޅަކަށް ވައިޓްއެލާޓް ނެރެފައިވާ ކަމަށެވެ.\nމި މޫސުމުގައި ވައި ޖެހޭނީ އުތުރުގެ އަތޮޅުތަކަށް އިރުއުތުރާއި އިރުންނެވެ. އެހެންހިސާބުތަކަށް ދެކުނާއި ހުޅަނގުދެކުނުން ގަޑިއަކު ހަތް މޭލާއި 17 މޭލާ ދެމެދުގެ ބާރުމިނުގައި ވައިޖެހެނެ އެވެ. އަދި ވިލާގަނޑުގައި ގަޑިއަކު ގާތްގަނޑަކަށް 40 މޭލުގެ ބާރުމިނަށް ވައިގަދަވާނެ އެވެ.\nވިއްސާރައިގެ އަސަރު ކުރިއަށް އޮތް ތިން ދުވަހަށް ކުރާނެ އިރު ކަނޑުދަތުރު ކުރުމުގައި ސަމާލުވުމަށް ވެސް މެޓް އޮފީހުން ވަނީ އެދިފަ އެވެ.\nރާއްޖެއަށް ވިއްސާރަ ކުރަމުންދާއިރު މިއީ ހުޅަނގު މޫސުމާއި އިރުވައި މޫސުން ބައްދަލުވާންދާ ދުވަސްވަރެވެ. ހުޅަނގު މޫސުމުގެ ފަހު ނަކަތް ދޮށަ، ނިމެނޭ ޑިސެމްބަރު މަހުގެ ނުވަނަ ދުވަހަށެވެ.


ވިކްޓޯރިއާ ފޯލް - ވިކިޕީޑިއާ\nވިކްޓޯރިއާ ވޯޓަރ ފޯލް އަކީ ދުނިޔޭގައިވާ އެންމެ މަޝްހޫރު އެއް ވޯޓަރ ފޯލް އެވެ. މި ވޯޓަރ ފޯލް އޮންނަނީ ޒެމްބިއާ އަދި ޒިމްބާބުވޭގެ ބޯޑަރުގައި އޮންނަ ޒެމްބްޒީ ކޯރުގައެވެ. މިވޯޓަރ ފޯލްގެ އުސްމިނުގައި 128 މީޓަރު އަދި ފުޅާ މިނުގައި 1 މޭލު ހުރެއެވެ.\nވިކްޓޯރިއާ ފޯލް / Mosi-oa-Tunya\nއެވްރެޖް ފްލޯ ރޭޓް\nދައުރުވާ ފެނުގެ އަސްލު\n1855 ވަނަ އަހަރު ސްކޮޓް ލޭންޑްގެ ޑޭވިޑް ލިވިންގ ސްޓޯން މިވޯޓަރ ފޯލް އަށް ޒިޔާރަތް ކުރުމަށް ފަހު ކްއީން ވިކްޓޯރިއާގެ ނަމާއި ގުޅުވައިގެން މިވޯޓަރ ފޯލް އަށް ނަންދިނެވެ. އެހިސާބު ގަނޑުގެ މީހުން މިވޯޓަރ ފޯލް އަށް ކިޔަނީ މޮސިއުއާ ތުންޔާ އެވެ. މާނައަކީ ގުގުރި އުފައްދާ ދުން މިއެވެ.\nވިކްޓޯރިއާ ވޯޓަރ ފޯލް އިން ފެންތައް ފައިބަމުންދާއިރު އުފެދޭ ދުންފިނި، އަދި ސްޕްރޭ 1000 ފޫޓް މައްޗަށް އަރައިގެންދާ ކަމަށް ވެއެވެ. އަދި 50 ކިލޯ މީޓަރު ދުރުންވެސް މި ދުންފިނި ފެންނާނޭ ކަމަށް ލަފާކުރެވެއެވެ.\nވެޓް ސީޒަން ނުވަތަ ތެތް މޫސުން ގައި 500 މިލިއަން ލިޓަރަށްވުރެ ގިނަ ފެން މިނިޓަކު ވޯޓަރ ފޯލް އިން ފައިބާކަމަށް ވެއެވެ. 1958 ވަނަ އަހަރު ޒެމްބްޒީ ކޯރުގެ ފެންގަނޑު ބޮޑުވުމުގެ ސަބަބުން މިނިޓަކު 770 މިލިއަން ލިޓަރަށްވުރެ ގިނަފެން ފޭބިކަމަށް ވެއެވެ. މިވޯޓަރ ފޯލް އިން ފައިބާފެން ވާޞިލްވަނީ ހަނި ވާދީ އަކަށެވެ.\nކުރިން ބުނެވުނު ބްރިޖް ހެދުނު ފަހުން ވިކްޓޯރިއާ ވޯޓަރ ފޯލް އަށް ޒިޔާރަތް ކުރާ މީހުންގެ ޢަދަދު ވަނީ އެތައް ގުނައެއް އިތުރުވެގެން ގޮސްފައެވެ. 1960 ވަނަ އަހަރުގެ ފަހުކޮޅުން ފެށިގެން މިތަނަށް ޒިޔާރަތްކުރާ މީހުންގެ ޢަދަދު މަދުވެގެން ދިޔައެވެ. އެއީ އެދުވަސްވަރު ޒިމްބާބުވޭގެ ގެރިންލާއިންގެ ސަބަބުން ފަތުރުވެރިންނަށް ތަފާތު ނުރައްކާތަކާއި ކުރިމަތިވާތީއެވެ.\nވިކްޓޯރިއާ ވޯޓަރ ފޯލް އަކީ ދެ ނޭޝަނަލް ޕާރކެއްގެ ބައެއްގެ ގޮތުގައި ބެލެވޭ ތަނެކެވެ. އެއީ ޒެމްބިއާގެ މޮސިއުއާ ތުންޔާ ނޭޝަނަލް ޕާރކް އަދި ޒިމްބާބުވޭގެ ވިކްޓޯރިއާ ފޯލް ނޭޝަނަލް ޕާރކް އެވެ. ޒެމްބިއާގެ މޮސިއުއާ ތުންޔާ ނޭޝަނަލް ޕާރކް ގެ ބޮޑުމިނުގައި 66 އަކަ ކިލޯ މީޓަރު ހުރެއެވެ. އަދި ޒިމްބާބުވޭގެ ވިކްޓޯރިއާ ފޯލް ނޭޝަނަލް ޕާރކް ގެ ބޮޑުމިނުގައި 23 އަކަ ކިލޯ މީޓަރު ހުރެއެވެ. މިޕާރކް ތަކުގައި ޒަރާފާ، ކަނޑުގެރި، އެތް އަދި ބަފަލޯ ފަދަ ތަފާތު ބާވަތްތަކުގެ ޖަނަވާރުތައް ވެއެވެ. ޒެމްބިއާގައި އޮތް ހަމައެކަނި ހުދު ދެ ރައިނޯ އޮތީ ޒެމްބިއާގެ މޮސިއުއާ ތުންޔާ ނޭޝަނަލް ޕާރކް ގައެވެ.\nLast edited on 27 އެޕްރީލް 2014, at 07:42\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 27 އެޕްރީލް 2014، 07:42 ގައެވެ.


Chelsea ah Lewandowski vikkaalaakah noolhen- Hainer - vNews.mv\nބަޔާނުގެ ފޯވާޑް ރޮބަޓް ލެވަންޑޯސްކީ -ފޮޓޯ:- ގެޓީ އިމޭޖަސް\nޗެލްސީއަށް ލެވަންޑޮސްކީ ވިއްކާލާކަށް ނޫޅެން- ހެއިނާ\nއައްފާން މުހައްމަދު 28 July 2021, 16:10\nޔޫރަޕުގެ ޗެމްޕިއަން ޗެލްސީ އަށް ޖަރުމަނުގެ ބަޔާން މިއުނިކުގެ ތަރި ރޮބާޓް ލެވަންޓޮސްކީ ވިއްކާލަން ނޫޅޭ ކަމަށާއި އެކަމާއި ގުޅުންހުރި އެއްވެސް މަޝްވަރާއެއް ކުރަމުން ނުދާކަމަށް ބަޔާންގެ ރައީސް ހާބާޓް ހެއިނާ ބުނެފިއެވެ.\nހެއިނާ މިހެން ބުނެފައިވަނީ ޗެލްސީން ބޮރޫޝިއާ ޑޯޓްމަންޑަށް ކުޅެމުން އަންނަ އުންމީދީ ޒުވާން ސްޓްރައިކަރ، އާލިންގ ބްރައުޓް ހާލަންޑު ހޯދުމަށް ކުރަމުން އައި މަސައްކަތަށް ކުރިއެރުމެއް ނުލިބުމުން ލެވަންޑޮސްކީގެ ސޮއި ހޯދުމަށް މަސައްކަތް ކުރަމުން އަންނަކަމަށް މީޑިއާގައި އަޑު ފެތުރިފައިވާ ދަނޑިވަޅެއްގައެވެ.\nމުރުން 20 އަހަރުގެ ހާލަންޑް ގަތުމަށް ޗެލްސީން އެންމެ ފުރަތަމަ މަސައްކަތްކުރި ނަމަވެސް، މި ހޫނު މޫސުމުގައި ހާލަންޑް ވިއްކާނަމަ، އޭނާ ވިއްކަން ޑޯޓްމުންޑުން ކަނޑައަޅާފައިވާ އަގަކީ 180 މިލިޔަން ޔޫރޯ ކަމަށް ރިޕޯޓުތައް ބުނެއެވެ. އެހެންކަމުން ހާލަންޑުގެ ބަދަލުގައި އުމުރުން 32 އަހަރުގެ ލެވަންޑޯސްކީ ހޯދަން ޗެލްސީން މިހާރު މަސައްކަތް ކުރަމުން އަންނަ ކަމަށް ރިޕޯޓުތައް ބުނެއެވެ.\nއަދި ލެވަންޑޮސްކީ ހޯދުމަށް ޗެލްސީން 42 މިލިއަން ޔޫރޯ ހަރަދުކުރުމަށް ތައްޔާރަށް އޮތް ކަމަށާއި ދާދި ފަހުން ޗެލްސީން ލެވަންޑޯސްކީގެ އޭޖެންޓާއެކު މަޝްވަރާކޮށްފައިވާ ކަމަށްވެސް ރިޕޯޓުތައް ބުނެއެވެ.\nމިކަމާއި ގުޅިގެން ފުޓުބޯޅަ ހަބަރުތަކަށް ހާއްސަ ބޭރުގެ މީޑިއާއަކުން ހެއިނާ އާއި ސުވާލުކުރުމުން އޭނާ ބުނެފައިވަނީ އެންމެ ފުރަތަމަވެސް އޭނާ ބުނަން ބޭނުންވަނީ ލެވަންޑޮސްކީ އަކީ މިވަގުތު ދުނިޔޭގައި ހުރި އެންމެ މޮޅު ސްޓްރައިކަރު ކަމަށާއި އޭނާވެސް އަދި ކުލަބުގެ އެހެން ވެރިންވެސް ލެވަންޑޮސްކީ އާއިމެދު ވަރަށް ހިތްހަމަޖެހޭ ކަމަށެވެ.\nއަދި ލެވަންޑޮސްކީ ބަޔާން އާއިއެކު ހަދާފައިވާ އެއްބަސްވުމުގައި ބާކީ ދެ އަހަރު އެބައޮތް ކަމަށާއި ކޮންޓްރެކްޓުގެ މުއްދަތު ހަމަވަންދެން ހަމަ ގައިމުން ލެވަންޑޮސްކީ ކުލަބުގައި މަޑުކުރާނެ ކަމުގެ ފުރިހަމަ ޔަގީންކަން ދޭކަމަށްވެސް ހެއިނާ ވަނީ ބުނެފައެވެ.\nމީގެއިތުރުން ހެއިނާ ބުނީ ޗެލްސީ އަށްވެސް އަދި އިތުރު އެހެން ކުލަބަކަށްވެސް މި ދެއަހަރުގެ ތެރޭގައި ލެވަންޑޮސްކީ ވިއްކާލުމުގެ ހިޔާލެއް ނުގެންގުޅޭ ކަމަށާއި، ކޮންޓްރެކްޓުގެ މުއްދަތު ހަމަވާންވާއިރަށް އައު އެއްބަސްވުމެއް ހެދޭނެކަމަށް އުންމީދު ކުރާ ކަމަށެވެ.\nޗެލްސީން ލެވަންޑޯސްކީ ހޯދަން މަސައްކަތް ކުރަމުން އަންނައިރު، އޭނާ އަކީ މި ވަގުތު ޔޫރަޕުގައި ހުރި އެންމެ މޮޅު އެއް ފޯވާޑެވެ. އެގޮތުން މިދިޔަ ސީޒަނުގައި ލެވަންޑޯސްކީ ވަނީ 41 ލަނޑު ޖަހައި، ކުރީގެ އެއްވަަނަ ފޯވާޑް ގާޑް މުލާ ހަދާފައިވާ ރިކޯޑު މުގުރާލާފައެވެ. މުލާ މި ރިކޯޑު ހަދާފައިވަނީ މީގެ 49 އަހަރު ކުރިން 1972 ވަނަ އަހަރުއެވެ. އެ ފަހަރު މުލާ 40 ލަނޑު ހަމަކުރިއިރު، އޭނާގެ ރިކޯޑު ލެވަންޑޯސްކީ މުގުރާލީ 29 މެޗުންނެވެ. މީގެ އިތުރުން ލެވަންޑޯސްކީ ވަނީ ފީފާގެ މޮޅު ކުޅުންތެރިޔާގެ އެވޯޑް މިދިޔަ އަހަރު ހޯދާފައެވެ.\nމީގެ ކުރިން ބޮރޫޝިއާ ޑޯޓްމުންޑަށްވެސް ކުޅުނު ލެވަންޑޯސްކީ ބަޔާނާ ގުޅުނީ 2014 ވަނަ އަހަރުއެވެ. އޭގެ ފަހުން ލެވަންޑޯސްކީ ވަނީ މިހާތަނަށް ބަޔާނަށް ކުޅެދިން 329 މެޗުގައި 294 ލަނޑު ޖަހާފައެވެ. އަދި ވަނީ ބަޔާނާއެކު ޖަރުމަން ލީގު ހަތް ފަހަރު އަދި ޔުއެފާ ޗެމްޕިއަންސް ލީގު އެއް ފަހަރު ކާމިޔާބުކޮށްފައެވެ.\nބަޔާންމިއުނިކް ޗެލްސީ ލެވަންޑޮސްކީ ކުޅިވަރު


SunOnline: Vagun hifumun ves fuluhunnah naadhevunu, enme fahun badhalu hifumuge hamalaaeh\nވަގުން ހިފުމުން ވެސް ފުލުހުންނަށް ނާދެވުނު، އެންމެ ފަހުން ބަދަލުހިފުމުގެ ހަމަލާއެއް\nމުހައްމަދު ޔަމީން 21 May 2022, 15:35\nވަގުން ހަމަލާދީ ތަޅާލި ބީޖީ މާޓް ފިހާރަ --- ސަންފޮޓޯ\nމާފަންނު ފުނަ ގޯޅީގައި ހުންނަ އައިޓަމްސް ފިހާރައިން ރޭ ވައްކަން ކުރި މީހަކު އެ ސަރަހައްދުގެ އާންމުން ހިފެހެއްޓުމުން އެކަމަށް ބަދަލު ހިފުމުގެ ގޮތުން އެ ސަރަހައްދުގައި ހުރި ފިހާރައެއްގެ ބިއްލޫރިގަނޑު ތަޅާލައި, ގެއްލުން ދީފިއެވެ.\nރޭ 21:00 ހާއިރު އައިޓަމްސް ފިހާރައަށް ވަން އެ މީހާ ވަގަށް ނެގީ ފައިވާނެއް ކަމަށް އެ ވަގުތު ފިހާރައިގައި ތިބި މުވައްޒަފުން "ސަން"އަށް ބުންޏެވެ. އޭނާ ފައިވާން ވަގަށް ނަގައިގެން ދާން އުޅެން ފެށުމުން އެ ވަގުތު ފިހާރައިގައި ތިބި މީހުން ވަނީ އޭނާ ހިފައްޓާފައެވެ.\n"ދެން އޭނާ ބޭރަށް ނެރުނު ތަނުން އަންނަނީ އޭނާގެ އެއްބަނޑު އެއްބަފާ އިތުރު ދެ މީހުން އޭނާ ސަލާމަތްކުރަން. ކަޓަރު ވެސް ހިފައިގެން އެމީހުން އައީ," މަންޒަރު ދުށް މީހަކު ބުންޏެވެ.\nހާދިސާގެ ވީޑިއޯތައް "ސަން"އަށް ލިބިފައިވާއިރު, އެ ވީޑިއޯއިން ވައްކަން ކުރި މީހާ އައިޓަމްސް ފިހާރައިގެ ބޭރުން ހިފަހައްޓައިގެން އުޅޭ މަންޒަރު ފެނެއެވެ. އަދި, އެމީހާ ހިފަހައްޓައިގެން ތިބޭ މީހުންނާ ދެކޮޅަށް ބަޔަކު މަސައްކަތްކުރަމުން ދިޔައިރު, އެމީހުންގެ އަތުގައި ކަޓަރެއް އޮތް ތަން ވެސް އެ ވީޑިއޯއިން ފެނެއެވެ.\nރޭ އައިޓަމްސް ކުރިމަތީ ހިންގި ހަމަނުޖެހުމުގެ ތެރެއިން --- ސަން ގްރެފިކްސް/ ޢަލީ ޝާހީން\n"އެންމެނަށް ވެސް އެނގޭ އެ ތިން މީހުންނަކީ އެހެން އުޅޭ ބައެއްކަން. މިތާ ކައިރީ އުޅޭ ބައެއް އެއީ. އަބަދު ވެސް ސަމާލުވާން ޖެހޭ އެމީހުން އައިސްފިއްޔާ ވައްކަމެއް ކޮށްފާނެ ކަމަށް," އެ ފިހާރައިގެ މުވައްޒަފަކު ބުންޏެވެ.\nރޭ 00:30 ހާއިރު ހަމަ އެމީހުން ވަނީ އެ ސަރަހައްދުގައި ހުރި "ބީޑީ މާޓް"ކިޔާ ފިހާރައެއްގެ ބިއްލޫރިގަނޑު ތަޅާލާ ގެއްލުން ދީފައެވެ. އެ ފިހާރައިގެ ވެރިފަރާތުން "ސަން"އަށް ބުނީ އެ ހަމަލާއަކީ އެ މީހުން ހިފެހެއްޓުމުން, އެކަމަށް ބަދަލުހިފުމުގެ ގޮތުން ކުރި ކަމެއް ކަމަށެވެ.\n"އެމީހުން ހަމަ މިތަނަށް އައިސް އިންޒާރު ދީފަ ދިޔައީ ފިހާރަ ތަޅާލާނެ ކަމަށާއި, ރޯކޮށްލާނެ ކަމަށް ބުނެ ހަމަ އެ ވަގުތު އަޅުގަނޑުމެން ފުލުހުންނަށް އެންގިން. ފުލުހުން ކައިރީ ބުނިން ރައްކާތެރިކަން ބޭނުމޭ ވެސް," އޭނާ ބުންޏެވެ.\nބީޑީ މާޓަށް ވަގުން ގެއްލުންދީފައި --- ސަން ފޮޓޯ\nއެ ފިހާރައިގެ ވެރިފަރާތުން ބުނީ އެ ސަރަހައްދުގައި ހަރަކާތްތެރިވި ފުލުހަކަށް ވެސް އެ އިންޒާރު ލިބުނު ވާހަކައާއި, ހިމާޔަތް ބޭނުންވާ ވާހަކަ އެންގި ކަމަށެވެ. ނަމަވެސް ކުޑަ އިރުކޮޅެއްތެރޭ އެމީހުން ފިހާރައަށް އައިސް ހަމަލާ ދިން ކަމަށް އޭނާ ބުންޏެވެ.\n"ހަމަ އަޅުގަނޑުމެން މިތަނުގައި ތިއްބަ އެމީހުން އައީ. އައިސް ލަކުޑިބުރި ތަކަކުން ހަމަލާ ދީ, ބިއްލޫރިގަނޑުތައް ތަޅާލީ," އޭނާ ބުންޏެވެ.\nމި ހަމަލާގައި ޖުމްލަ 5,000އަށްވުރެ ގިނަ ރުފިޔާގެ ގެއްލުން ލިބިފައިވާނެ ކަމަށް އެ ފިހާރައިގެ ވެރިފަރާތުން ލަފާކުރެއެވެ. މީގެ އިތުރުން އެ ސަރަހައްދުގައި ހުރި މީހަަކަށް ވެސް ވަނީ އެ ވަގުތު އަނިޔާވެފައެވެ.\nއެ މައްސަލައިގައި ހިމެނޭ ތިން ބެއިން މިހާރު ވަނީ ހައްޔަރުކޮށްފައެވެ.


ޕިކްޕޯސްޓުގެ ސްޓޭޝަނެއް ގްރޭޓާ މާލޭ ބަސް ޓާމިނަލްގައި! - Sandhaanu\nޕިކްޕޯސްޓުގެ ސްޓޭޝަނެއް ގްރޭޓާ މާލޭ ބަސް ޓާމިނަލްގައި!\nޑިސެމްބަރ 20, 2020\nމޯލްޑިވްސް ޕޯސްޓް ލިމިޓެޑް އިން އެކުންފުނީގެ ސެލްފް ސާވިސް ޑެލިވަރީ ސްޓޭޝަން ކަމަށްވާ “ޕިކްޕޯސްޓު”ގެ ސްޓޭޝަނެއް ގްރޭޓާ މާލޭ ބަސް ޓާމިނަލްގައި ހުޅުވައިފި އެވެ.\nމޯލްޑިވްސް ޕޯސްޓް އިން ބުނިގޮތުގައި އެޙިދުމަތަކީ އިތުބާރާއެކު ޕޯސްޓަލް ޕެކޭޖް ރައްދުކުރުމަށްޓަކައި ގާއިމުކޮށްފައިވާ ސެލްފް ސާވިސް ސްޓޭޝަންތަކެއް ކަމަށެވެ.\nއަލަށް ޤާއިމް ކުރި މިޕިކްޕޯސްޓު ސްޓޭޝަން އާއެކު ޖުމުލަ4ސްޓޭޝަން އެއް މިހާރު ވަނީ ގާއިމް ކޮށްފައި ކަމަށް ޕޯސްޓް އިން ބުނެއެވެ. އެއީ ވެލާނާގެ، ޕޯސްޓް އޮފީސް، ހުޅުމާލޭގެ އިތުރުން އަލަށް ހުޅުވުނު ގްރޭޓާ މާލޭ ބަސް ޓާމިނަލްގައި ހުންނަ ޕިކްޕޯސްޓް ސްޓޭޝަނެވެ.\nގިނަ ރައްޔިތުންގެ ޕޯސްޓުގެ ހިދުމަތް ބޭނުންކުރާތީ އާންމުންގެ ބޭނުމާ އެއްގޮތަށް ހިދުމަތް ފުޅާކުރުމަށް ގިނަ މަސައްކަތްތަކެއް ކުރަމުން އަންނަ ކަމަށް ވަނީ ބުނެފަ އެވެ. އެގޮތުން މާލޭގެ އިތުރު ދެ ސަރަހައްދެއްގައި ޕިކްޕޯސްޓުގެ ހިދުމަތް ތައާރަފުކުރުމަށްޓަކައި މަސައްކަތް ކުރަމުން ގެންދާ ކަމަށް އެ ކުންފުނިން ބުންޏެވެ.\nޕިކްޕޯސްޓްގެ ޙިދުމަތް ފުޅާވެ މުޅި ރާއްޖޭގެ އެކި ކަންކޮޅުތަކުން އަންނަނީ މި ޙިދުމަތް ބޭނުން ކުރަމުންނެވެ. މިޚިދުމަތް ރާއްޖޭގައި ތަޢާރަފް ކޮށްފައިވަނީ 2017 ވަނަ އަހަރުގައެވެ.


ޖަމީލު މިހާރު ގެންގުޅުއްވަނީ އެހެން ރާގެއް: މުޒާހަރާކުރަނީ ސިޔާސަތު ގޯސްވެ ޤައުމަށް ނުރައްކާވުމުން! - DhiDaily\nޖަމީލު މިހާރު ގެންގުޅުއްވަނީ އެހެން ރާގެއް: މުޒާހަރާކުރަނީ ސިޔާސަތު ގޯސްވެ ޤައުމަށް ނުރައްކާވުމުން!\nއިދިކޮޅު ކޯލިޝަނުން މަގުމައްޗަށް ނިކުމެ މުޒާހަރާކުރަނީ ސަރުކާރުގެ ސިޔާސަތު ގޯސްވެ ޤައުމަށް ނުރައްކާވާ ހިސާބަށް ކަންކަން ބޮއްސުންލައިގެން ދިއުމުންކަމަށް ކުރީގެ ނައިބު ރައީސް ޑރ.މުޙައްމަދު ޖަމީލް އަޙްމަދު ވިދާޅުވެއްޖެއެވެ.\nޑރ.ޖަމީލް މިހެން ވިދާޅުވީ މިއަދު ކުރެއްވި ޓްވީޓެއްގައެވެ. ބެލެވޭގޮތުން ޑރ.ޖަމީލުގެ މި ޓްވީޓަކީ އެމްޑީޕީގެ ޤައުމީ މަޖިލީހުގެ ވަޓްސްއެޕް ގުރޫޕަކަށް ރައީސް ނަޝީދު މެސެޖުކުރައްވާ ދެއްކެވި ވާހަކަތަކާއި ގުޅިގެން ދެއްވާފައިވާ ރައްދެއްކަމަށެވެ.\nރައީސް ނަޝީދު ވިދާޅުވީ ޕީޕީއެމް/ޕީއެންސީން ހިންގަމުންދާ ހަރަކާތްތަކަކީ ދީނީ ހަރުކަށި ފިކުރުގެ މީހުން އަޑީގައި ތިބެގެން އެ ފަދަ މީހުންނާއި ގުޅިގެން އެ ކޯލިޝަނުން ކުރަމުން އަންނަކަމެއްކަމަށެވެ. އަދި މި ކަމުގައި އެ ކޯލިޝަންގެ އިސްބޭފުޅުން ނާޖާއިޒު ފައިދާ ނަންގަވާކަމަށް ވެސް ރައީސް ނަޝީދު ވަނީ ތުހުމަތުކުރައްވާފައެވެ.\nމި ގޮތުން ޑރ.ޖަމީލް ވިދާޅުވީ ރާއްޖެއަކީ ސިޔާސީ މިނިވަންކަން ބަލައިގަނެފައިވާ ޑިމޮކްރެޓިކް ޤައުމެއް ކަމަށާއި އިދިކޮޅު ކޯލިޝަނުން މަގުމައްޗަށް ނިކުމެ މުޒާހަރާކުރަނީ ސަރުކާރުގެ ސިޔާސަތު ގޯސްވެ ޤައުމަށް ނުރައްކާވާ ހިސާބަށް ކަންކަން ބޮއްސުންލައިގެން ދިއުމުންކަމަށެވެ. އަދި ސަރުކާރު ހަމަމަގަށް އަޅުވަން އިޙުތިޖާޖުކުރުމަކީ މޮޅު ގޮތްކަމަށް ވަކާލާތުކުރި މީހުންގެ ރާގު މިއަދު ބަދަލުވެފައިވަނީ ޤައުމީ މަސްލަހަަތަށްވުރެ އަމިއްލަ މަންފާ އިސްކުރާތީކަމަށް ވެސް ޖަމީލް ވަނީ ތުހުމަތުކުރައްވާފައެވެ.\nސަރުކާރު ހަމަމަގަށް އަޅުވަން އިޙުތިޖާޖުކުރުމަކީ މޮޅު ގޮތްކަމަށް ވަކާލާތުކުރި މީހުންގެ ރާގު މިއަދު ބަދަލުވެފައިވާކަމަށް ޑރ.ޖަމީލް ވިދާޅުވެފައިވާއިރު މީގެކުރިން އެ މަނިކުފާނުގެ ގެންގުޅުއްވީ އެހެން ރާގެކެވެ. މި ގޮތުން ރައީސް ޔާމިނުގެ ޒަޢާމަތުގެ ފަހު އަހަރުގައި ނައިބު ރައީސްކަމުން ޖަމީލް ދުރުކުރެއްވުމާއެކު ވިލާތުގައި ހުންނަވައިގެން ”އިންޑިއަން އެކްސްޕްރެސް“އަށް ދެއްވި އިންޓަވިއުއެއްގައި ޖަމީލް ވަނީ ރާއްޖެ ހަމަ މަގަށް އެޅުވުމަށް ރައްޔިތުންނަށް ކުރެވެން ހުރި ހުރިހާކަމެއް ކޮށްފިކަމަށް ވިދާޅުވެފައެވެ. ނަމަވެސް ރައްޔިތުން އިންސާފު ހޯދަން ދާނެތަނެއް ނެތް ކަމަށާއި ދެން އޮތްގޮތަކީ ބައިނަލްއަޤުވާމީ މުޖުތަމަޢުން ކޮށްދެވެން ހުރި ކަންކަންކަމަށާއި އެ ކަމުގައި އަވަށްޓެރި އިންޑިއާއަށް ލީޑް ރޯލެއް އަދާކޮށްދެވޭނެކަމަށް ވިދާޅުވެފައެވެ.\nދެ ބިދޭސީން މާރާމާރީ ހިންގައި އެކަކު ޒަހަމުކޮށްލައިފި


Germany dhe vanaigai dhevana burah\nހަންގޭރީ އާއި ޖަރުމަނު ވާދަކުރި މެޗުގެ ތެރެއިން --- ފޮޓޯ: ޔޫރޯ 2020\nގްރޫޕް ސްޓޭޖްގެ ފަހު މެޗުގައި ހަންގޭރީ އާއި އެއްވަރުކޮށް ގްރޫޕް އެފްގެ ދެވަނަ ޓީމެއްގެ ގޮތުގައި ޖަރުމަނު މުބާރާތުގެ ދެވަނަ ބުރުން ޖާގަ ހޯދައިފި އެވެ.\nހަންގޭރީ އާއި ޖަރުމަނު މިރޭ ވާދަ ކުރި މެޗު ނިމުނީ 2-2 ގެ ނަތީޖާއަކުން ދެ ޓީމު އެއްވަރު ވެގެންނެވެ.\nޖަރުމަނުގެ އެލިއެންޒް އެރީނާގައި މިރޭ ކުޅުނު މެޗުގައި ފުރަތަމަ ލަނޑު ޖަހައި ކުރި ހޯދީ ހަންގޭރީންނެވެ. މެޗުގެ 11 ވަނަ މިނެޓުގައި މި ގޯލު ހަންގޭރީއަށް ކާމިޔާބު ކޮށްދިނީ އެޑަމް ޒަލާއީ އެވެ. މަތިމަތިން ހުރަސް ވެގެން އައި ބޯޅަ ޒަލާއީ ވަނީ ޖަރުމަނުގެ ގޯލަށް ފޮނުވާލާފަ އެވެ.\nގޯލަށްފަހު ހަންގޭރީން ވަނީ މުޅި ޓީމު ފަހަތައް ޖައްސާ ބައިކޮޅަށް ގޯލެއް ވަނައް ނުދިނުމަށް ހާއްސަ ސަމާލުކަމެއް ދީފަ އެވެ. ނަތީޖާއަކަށްވީ ހަންގޭރީގެ ހިލަ ޑިފެންސް ޖަރުމަނަށް ފޫއަޅުވައި ނުލެވުމެވެ. މެޗުގެ 21 ވަނަ މިނެޓުގައި ގޯލު ޖެހަން ރަނގަޅު ފުރުސަތެއް ޖަރުމަނަށް ލިބުނެވެ. ކޯނަރަކުން އައި ބޯޅަ ޖަރުމަނުގެ ހަމެލްސް ބޮލުން ޖަހާ ފޮނުވާލި ނަމަވެސް އަމާޒުވީ ހަންގޭރީ ގޯލުގެ ދަނޑިއާ އެވެ.\nހަންގޭރީއަށްް އެ މީހުންގެ ގޯލު ހިފެހެއްޓުނީ 66 ވަނަ މިނެޓާ ހަމައަށެވެ. ލިބުނު ހިލޭ ޖެހުމެއްގެ ބޭނުން ހިފާ ކައި ހަވާޓްސް ވަނީ މެޗުގެ 66 ވަނަ މިނެޓުުގައި ޖަރުމަނަށް ނަތީޖާ ހަމަހަމަ ކޮށްދީފަ އެވެ. ޖަރުމަނުގެ ގޯލަށްފަހު މިނެޓެއް ނުވާނެ އެވެ. ހަންގޭރީން ބޯޅަ ކޮއްޓި ގޮތަށް ގޮސް ޖަރުމަނުގެ ގޯލަށް ބޯޅަ ވައްދާލާފަ އެވެ. މި ލަނޑު ހަންގޭރީއަށް ކާމިޔާބު ކޮށްދިނީ ޝޭފާ އެވެ.\nމިއާއެކު ޖަރުމަނުގެ ކޯޗު ޔޮއަކިމް ލޯއަށް ޓީމުގެ އެޓޭކް ވަރުގަދަ ކުރަން މަޖުބޫރު ވިއެވެ. އެގޮތުން އެޓޭކް ލައިން ވަރުގަދަ ކުރުމަށްޓަކައި އަނިޔާއިން މުޅިން ސަލާމަތް ނުވި ނަމަވެސް ތަޖުރިބާކާރު ފޯވާޑު ތޯމަސް މުލާ ވަނީ ކުޅެން ނެރެފަ އެވެ. އެއަށްފަހު ޖަރުމަނުން މަސައްކަތް ކުރީ ދިގު ބޯޅަތަކެއް ކުރިއަށް ލައިގެން ގިނަ ހަމަލާތަކެއް އުފެއްދުމަށެވެ. އެއީ ވާރޭ ވެހެމުގެ ސަބަބުން ބޯޅަ ބިމުގައި ގެންގުޅެން އުނދަގޫ ވީމަ އެވެ.\nއެޓޭކް ލައިން ވަރުގަދަކޮށް ޖަރުމަނުން ވަނީ ހަންގޭރީގެ ޑިފެންސް ލައިނަށް ނުކަތާވަރަށް ޕްރެޝާ ކޮށްފަ އެވެ. ނަތީޖާ އަކަށްވީ ޖަރުމަނުގެ ހަމަލާތަކަށް ކެތް ނުކުރެވި ހަންގޭރީގެ ޑިފެންސް ފޫއެޅުމެވެ. މެޗުގެ 84 ވަނަ މިނެޓުގައި ޖަރުމަނަށް ނަތީޖާ ހަމަހަމަ ކޮށްދިނީ ގިރެޒްކާ އެވެ.\nދެ ޓީމުން ދެ ގޯލު ޖެހި ނަމަވެސް ގިނައިރު ބޯޅަ ހިފަހައްޓައިގެން މޮޅަށް ކުޅުނީ ޖަރުމަނުންނެވެ. އެމީހުން ވަނީ ރޭވުންތެރި ކަމާއެކު ތަޖުރިބާ އާއި މޮޅެތި ކުޅުންތެރިންގެ ބޭނުން ވަރަށް ރަނގަޅަށް މި މެޗުގައި ހިފާފަ އެވެ.\nމިރޭގެ ނަތީޖާ ތަކާއި އެކު ޖަރުމަނާއި ޕޯޗުގަލް އަށް ހަތަރު ޕޮއިންޓު ލިބުނެވެ. ޖަރުމަނު ދެވަނައިގައި އޮތީ ޕޯޗުގަލް އާއި ޖަރުމަނު ވާދަ ކުރި މެޗުން ޖަރުމަނު މޮޅުވުމުންނެވެ. ގްރޫޕްގެ އެއް ވަނައިގައި ފްރާންސް ދެވަނަ ބުރަށް ދަތުރު ކުރީ ފަސް ޕޮއިންޓާއި އެކުގަ އެވެ. ތިން ވަނައިގެ ގަދަ ހަތަރެއްގައި ހިމެނިގެން ޕޯޗުގަލް އިން ވަނީ ދެވަނަ ބުރު ކަށަވަރު ކޮށްފަ އެވެ. ހަންގޭރީ މުބާރާތާއި ވަކިވީ ދެ މެޗުން އެއްވަރުވެ ދެ ޕޮއިންޓާއި އެކުގަ އެވެެ.\nފްރާންސް ޕޯޗްގަލް ޖަރުމަން + ޔުއެއާފާ ޔޫރޯ 2020 ހަންގޭރީ\nޖަރުމަނުން ފެންވަރު ދައްކާލައި ޕޯޗްގަލް ބަލިކޮށްފި


Raajjey Ge Tharahgeege Baanee Akee Raees Yameen - MP IB - Vaguthu\nރާއްޖޭގެ ތަރައްޤީގެ ބާނީ އަކީ ރައީސް ޔާމީން – އައިބީ\nރާއްޖޭގެ ތަރައްޤީގެ ބާނީ އަކީ ރައީސް ޔާމީން ކަމަށް ރައްޔިތުން މަޖިލީހުގެ ފޭދޫ ދާއިރާގެ މެންބަރު އިބްރާހިމް ދީދީ (އައިބީ) ވިދާޅުވެއްޖެއެވެ.\nއައިބީ މިހެން ވިދާޅުވީ ޕީޕީއެމް އިން ތ.އަތޮޅު ވޭމަންޑޫގައި ބާއްވަމުންދާ ޖަލްސާއެއްގައި ވާހަކަފުޅު ދައްކަވަމުންނެވެ.\nމެންބަރު އައިބީ ވިދާޅުވީ ރައީސް މައުމޫނާއި ރައީސް ނަޝީދުގެ ވެރިކަން ނިމުނުއިރު ރާއްޖޭގައި އޮތީ އެންމެ އަށް އެއާޕޯޓް ކަމަށާއި ނަމަވެސް 20 އެއާޕޯޓް މިއަދު އެބައޮތް ކަމަށެވެ. "މިއީ މިދަންނަވާ ތަރައްޤީ އަކީ. އެހެންވެ މިދަންނަވަނީ ތަރައްޤީގެ ބާނީ އަކީ ރައީސް ޔާމީން އޭ. ތަރައްޤީ ގެނެސްދެއްވީ ރައީސް ޔާމީން." މެންބަރު އައިބީ ވިދާޅުވިއެވެ.\nއޭނާ ވިދާޅުވީ 35 އަހަރުން ރާއްޖޭގައި އެޅުނީ 2500 ފްލެޓް ކަމަށާއި ނަމަވެސް ރައީސް ޔާމީންގެ ވެރިކަމުގައި 16000 ފްލެޓް އަޅައިފި ކަމަށެވެ.\n"އެކަކު ވިދާޅުވި ތިމަންނަ އަކީ ގެދޮރު ވެރިކަމުގެ މަންމަ އޭ. އަނެކަކު ވިދާޅުވި ތިމަންނަ އަކީ ގެދޮރުވެރިކަމުގެ ބައްޕަ އޭ. ނަމަވެސް ރައީސް ޔާމީން މިއިން އެއްވެސް އެއްޗެއްގެ މަންމަ އަކަށް ވެސް ބައްޕަ އަކަށް ވެސް ނުވެ ފްލެޓް އަޅުއްވަނީ. މިއީ ތަރައްޤީ އަކީ." އައިބީ ވިދާޅުވިއެވެ.\nރައީސް ނަޝީދު ވެރިކަމުން އިސްތިއުފާ ދެއްވިއިރު އެންމެ ސީއެނބިއުލެންސެއް ވެސް ދަތުރު ކުރެވޭ ހާލަތުގައި ނެތް ކަމަށާއި ނަމަވެސް މިއަދު ކޮންމެ އަތޮޅެއްގައި ސީއެނބިއުލެންސެއް އެބައޮތް ކަމަށް އައިބީ ވިދާޅުވިއެވެ.\nއައިބީ ވިދާޅުވީ ރައީސް ޔާމީން ރާއްޖެ ތަރައްޤީ ކޮށްދެއްވައިފި ކަމަށާއި އެހެންކަމުން މިއަހަރުގެ ރިޔާސީ އިންތިޚާބުގައި ވެސް ރައީސް ޔާމީނަށް ރައްޔިތުން ވޯޓް ދެއްވާނެ ކަމަށެވެ.\nޖަލްސާ ތަކުގައި ބައިވެރި ނުވެ މެންބަރުން މުސާރަ ނަގާ މައްސަލަ ބަލަންޖެހޭ - އައިބީ\nއޭޕްރީލް 27, 2018 22:27\nއައިބީ އަދީބް ސަލާމްބުނި